വാർത്ത - വൈബ്രേഷൻ മോട്ടോറും സാധാരണ മോട്ടോറും തമ്മിലുള്ള വ്യത്യാസം\nറോട്ടർ ഷാഫ്റ്റിന്റെ രണ്ട് അറ്റത്തും ക്രമീകരിക്കാവുന്ന എസെൻട്രിക് ബ്ലോക്കുകളുടെ ഒരു കൂട്ടം വൈബ്രേഷൻ മോട്ടോറിൽ സജ്ജീകരിച്ചിരിക്കുന്നു, കൂടാതെ ഷാഫ്റ്റിന്റെയും എസെൻട്രിക് ബ്ലോക്കിന്റെയും അതിവേഗ ഭ്രമണത്താൽ സൃഷ്ടിക്കപ്പെടുന്ന അപകേന്ദ്രബലം ഉപയോഗിച്ച് ഗവേഷണ ശക്തി ലഭിക്കുന്നു. വൈബ്രേറ്റിംഗ് മോട്ടറിന്റെ വൈബ്രേഷൻ ഫ്രീക്വൻസി ശ്രേണി വലുതാണ്, ഗവേഷണ ശക്തിയും ശക്തിയും ശരിയായി പൊരുത്തപ്പെടുമ്പോൾ മാത്രമേ മെക്കാനിക്കൽ ശബ്ദം കുറയ്ക്കാൻ കഴിയൂ. ആരംഭ, ഓപ്പറേറ്റിംഗ് മോഡ്, ഓപ്പറേറ്റിംഗ് വേഗത എന്നിവ അനുസരിച്ച് വൈബ്രേഷൻ മോട്ടോറുകളുടെ ആറ് വർഗ്ഗീകരണങ്ങളുണ്ട്.\nസാധാരണ മോട്ടോർ “മോട്ടോർ” എന്നറിയപ്പെടുന്ന ഒരു വൈദ്യുതകാന്തിക ഉപകരണത്തെയാണ് വൈദ്യുതകാന്തിക ഇൻഡക്ഷൻ നിയമമനുസരിച്ച് വൈദ്യുതോർജ്ജത്തിന്റെ പരിവർത്തനമോ പ്രക്ഷേപണമോ തിരിച്ചറിയുന്നത്. സർക്യൂട്ടിലെ M എന്ന അക്ഷരത്താൽ മോട്ടോറിനെ പ്രതിനിധീകരിക്കുന്നു (പഴയ നിലവാരം D ആണ്). ഡ്രൈവിംഗ് ടോർക്ക് സൃഷ്ടിക്കുക എന്നതാണ് ഇതിന്റെ പ്രധാന പ്രവർത്തനം. ഇലക്ട്രിക്കൽ ഉപകരണങ്ങൾ അല്ലെങ്കിൽ വിവിധ യന്ത്രങ്ങൾക്കുള്ള source ർജ്ജ സ്രോതസ്സ് എന്ന നിലയിൽ, ജനറേറ്ററിനെ സർക്യൂട്ടിലെ ജി അക്ഷരം പ്രതിനിധീകരിക്കുന്നു. മെക്കാനിക്കൽ energy ർജ്ജത്തെ വൈദ്യുതോർജ്ജമാക്കി മാറ്റുക എന്നതാണ് ഇതിന്റെ പ്രധാന പ്രവർത്തനം.\nവൈബ്രേഷൻ മോട്ടോറും സാധാരണ മോട്ടോറും തമ്മിലുള്ള വ്യത്യാസം എന്താണ്?\nവൈബ്രേഷൻ മോട്ടോറിന്റെ ആന്തരിക ഘടന ഒരു സാധാരണ മോട്ടോറിന് തുല്യമാണ്. പ്രധാന വ്യത്യാസം, വൈബ്രേഷൻ മോട്ടോർ റോട്ടർ ഷാഫ്റ്റിന്റെ രണ്ട് അറ്റത്തും ക്രമീകരിക്കാവുന്ന എസെൻട്രിക് ബ്ലോക്കുകളാൽ സജ്ജീകരിച്ചിരിക്കുന്നു, കൂടാതെ ആവേശത്തിന്റെ ശക്തി ലഭിക്കുന്നത് ഷാഫ്റ്റിന്റെയും എസെൻട്രിക് ബ്ലോക്കിന്റെയും ഉയർന്ന വേഗതയുള്ള ഭ്രമണത്തിലൂടെ സൃഷ്ടിക്കപ്പെടുന്ന കേന്ദ്രീകൃത ശക്തിയാണ്. വൈബ്രേഷൻ മോട്ടോറുകൾക്ക് സാധാരണ മോട്ടോറുകളേക്കാൾ മെക്കാനിക്കൽ, ഇലക്ട്രിക്കൽ വശങ്ങളിൽ വിശ്വസനീയമായ ആന്റി വൈബ്രേഷൻ കഴിവുകൾ ആവശ്യമാണ്. ഒരേ പവർ ലെവലിന്റെ വൈബ്രേഷൻ മോട്ടോറിന്റെ റോട്ടർ ഷാഫ്റ്റ് അതേ ലെവലിൽ സാധാരണ മോട്ടോറിനേക്കാൾ വളരെ കട്ടിയുള്ളതാണ്.\nവാസ്തവത്തിൽ, വൈബ്രേഷൻ മോട്ടോർ നിർമ്മിക്കുമ്പോൾ, ഷാഫ്റ്റും ബെയറിംഗും തമ്മിലുള്ള പൊരുത്തപ്പെടുന്ന ക്ലിയറൻസ് സാധാരണ മോട്ടോറിൽ നിന്ന് വ്യത്യസ്തമാണ്. സാധാരണ മോട്ടോറിന്റെ ഷാഫ്റ്റും ബെയറിംഗും പരസ്പരം പൊരുത്തപ്പെടണം, കൂടാതെ വൈബ്രേഷൻ മോട്ടറിലെ ഷാഫ്റ്റും ബെയറിംഗും തമ്മിലുള്ള പൊരുത്തപ്പെടുന്ന ക്ലിയറൻസ് ഒരു സ്ലൈഡിംഗ് ഫിറ്റ് ആണ്. 0.01-0.015 മിമി വിടവ് ഉണ്ട്. തീർച്ചയായും, അറ്റകുറ്റപ്പണി സമയത്ത് ഷാഫ്റ്റ് ഇടത്തോട്ടും വലത്തോട്ടും നീങ്ങുമെന്ന് നിങ്ങൾക്ക് തോന്നും. വാസ്തവത്തിൽ, ഈ ക്ലിയറൻസ് ഫിറ്റിന് അതിന്റെ പ്രധാന പങ്കുണ്ട്.


സമ്പദ്‌വ്യവസ്ഥയുടെ ആത്മീയ വിചാരങ്ങൾ | SUNNIVOICE | THE COMPLETE ISLAMIC FORTNIGHTLY\nHome / ലക്കങ്ങള് / 2016 / 2016 JULY 01 / സമ്പദ്‌വ്യവസ്ഥയുടെ ആത്മീയ വിചാരങ്ങൾ\nസത്യവിശ്വാസിയുടെ സാമ്പത്തിക കാര്യങ്ങളുമായി ബന്ധപ്പെട്ട പ്രവർത്തനങ്ങളും സമീപനങ്ങളും കേവല ഭൗതികമല്ല. ആത്മീയമായ നേട്ടങ്ങളും കോട്ടങ്ങളും പരിഗണിച്ച് ക്രമപ്പെടുത്തേണ്ടതാണവ. ഒരു പ്രവർത്തനത്തിന് ക്ഷിപ്രവും പ്രത്യക്ഷവുമായി ലഭ്യമാകുന്ന ഗുണഫലങ്ങളേക്കാൾ ഉന്നതവും ഉദാത്തവുമായ ആത്മീയ ലക്ഷ്യങ്ങളും മൂല്യങ്ങളുമുണ്ടാവും. പ്രത്യക്ഷമായ ലാഭനഷ്ടങ്ങളുടെ അടിസ്ഥാനത്തിൽ പ്രായോഗിക രീതികളും പ്രവർത്തന മാർഗങ്ങളും തിരഞ്ഞെടുക്കാനവസരമുണ്ട്. അതോടൊപ്പം അനിവാര്യമായും പരിഗണന നൽകി അനുവർത്തിക്കേണ്ട നിയമ വ്യവസ്ഥകൾ പാലിക്കാതിരുന്നുകൂടാ.\nപ്രത്യക്ഷമായ ലാഭം മാത്രം പ്രചോദിപ്പിക്കുകയോ നഷ്ടം നിരുത്സാഹപ്പെടുത്തുകയോ ചെയ്യുന്നു എന്നതിനാൽ മാത്രം മതം അംഗീകരിക്കുന്നില്ല. ഉദാഹരണത്തിന്, അവിശുദ്ധമായ ഒരു സാമ്പത്തിക പ്രവർത്തനം അമിത ലാഭം നൽകുന്നുവെന്നതിനാൽ മാത്രം വിശ്വാസിക്ക് ചേർന്നതല്ല. സമ്പത്തിലോ സൗകര്യത്തിലോ കുറവ് വരുത്തുന്നു എന്നത് അതു ചെയ്യാതിരിക്കാനും കാരണമാവരുത്. നിരോധിക്കപ്പെട്ട ഒരു പ്രവർത്തനത്തെ ഏറ്റെടുക്കാൻ സത്യവിശ്വാസിയുടെ ആത്മീയ ബോധം അനുവദിക്കാതിരിക്കുക സ്വാഭാവികം. അത് പുണ്യകരവുമാണ്.\nഉപഭോക്താവ് വഞ്ചിതനാവുന്ന ഒരു വ്യാപാര സാധ്യത ആത്മീയ വിചാരത്തിന്റെ പേരിൽ ഒഴിവാക്കിയാൽ പ്രതിഫലം ലഭിക്കും. അത്തരത്തിലുള്ള തിരസ്‌കാരം സാങ്കേതികമായി പ്രവർത്തനമാണെന്നതിനാൽ പ്രതിഫലത്തിന് നിയ്യത്ത് അനിവാര്യമാണ്. ഒരു സൽകർമം അതിന്റെ യഥാർത്ഥ ചൈതന്യം ഉൾക്കൊണ്ട് പ്രതിഫലാർഹമായിത്തീരാൻ നിയ്യത്ത് വേണമല്ലോ. തിന്മ തിരസ്‌കരിക്കുക എന്ന പുണ്യത്തിനും നിയ്യത്താവശ്യമാണ്. ഇമാം സർകശീ(റ) രേഖപ്പെടുത്തുന്നു: ‘ഉപേക്ഷിക്കൽ കരുത്തോടെയാണെങ്കിൽ അത് പ്രവർത്തി തന്നെയാണ്’ (അൽ മൻസൂർ ഫിൽ ഖവാഇദ്). നിദാന ശാസ്ത്ര ഗ്രന്ഥങ്ങളിൽ ഈ ആശയം വ്യക്തമായി കാണാം.\nസുവ്യക്തമായൊരു സാമ്പത്തിക പ്രവർത്തനമാണ് വ്യാപാരം. വിശ്വാസിയെ സംബന്ധിച്ചിടത്തോളം ഭൗതിക ലാഭത്തിലധിഷ്ഠിതമായ ഒരു കേവല പ്രവർത്തനമല്ല ഇത്. ധാരാളമാളുകൾക്ക് ഉപകാരപ്രദമാവുന്ന സേവന പ്രവർത്തനം കൂടിയാണ്. പണത്തിന് വസ്തുവും വസ്തുവിന് പണവും കൈമാറ്റം ചെയ്യപ്പെടുന്നതിലൂടെ എല്ലാവർക്കും ദൈനംദിന ജീവിതാവശ്യങ്ങൾ പൂർത്തിയാക്കാനവസരമുണ്ടാവുന്നു. ആവശ്യക്കാരന് കൈയിലുള്ള സംഖ്യ കൊണ്ട് ആവശ്യമായ ജീവിത വിഭവം നേടാൻ സാഹചര്യം ഒരുക്കിയത് വ്യാപാരിയാണ്. അതുകൊണ്ടുതന്നെ വ്യാപാരിയും വ്യാപാരവും നിലനിൽക്കേണ്ടത് ധാരാളം പേരുടെ ആവശ്യമാണ്. ഈ ആവശ്യത്തെയാണ് വ്യാപാരി പൂർത്തീകരിക്കുന്നത്. ഈ സേവനത്തിന്റെ യഥാർത്ഥ മൂല്യം പ്രത്യക്ഷ ലാഭത്തിനുമെത്രയോ മുകളിലാണ്. അത് ഒരു ഭൗതിക സർക്കാറോ സാമൂഹിക സംവിധാനമോ നൽകുന്ന സബ്‌സിഡിയിലോ മറ്റാനുകൂല്യങ്ങളിലോ പരിമിതപ്പെടുത്താവുന്നതുമല്ല. വിശ്വാസിയെ സംബന്ധിച്ചിടത്തോളം താൻ നടത്തുന്ന വ്യാപാര സേവനത്തിന്റെ മൂല്യത്തിനനുസരിച്ചുള്ള പ്രതിഫലം പാരത്രിക ലോകത്താണ് നൽകപ്പെടുക.\nകച്ചവടത്തെ പ്രതിഫലാർഹമായ ഒരനുഷ്ഠാനമെന്ന തലത്തിലാണ് ഇസ്‌ലാം കാണുന്നത്. അതിനാൽ അതിന്റെ നിർവഹണത്തിൽ ഒഴിച്ചുകൂടാനാവാത്ത ചില വ്യവസ്ഥകളുണ്ട്. മനുഷ്യപ്രകൃതത്തിന്റെ ഭാഗമായുണ്ടാകാവുന്ന സ്വാർത്ഥതകളും ദുർമോഹങ്ങളും കുതന്ത്രങ്ങളും അതിനെ മലിനപ്പെടുത്തിക്കൂടാ. ഉപഭോക്താവ് വഞ്ചിതനാവുന്നതിനോ വിഷമിക്കുന്നതിനോ കാരണമാവുന്ന വാക്കും പ്രവൃത്തിയും കച്ചവടത്തിന്റെ ആത്മീയത കെടുത്തുമെന്ന് മാത്രമല്ല ആത്മികമായ നാശത്തിനു കാരണമാവുകയും ചെയ്യും. അളവിലും തൂക്കത്തിലും കൃത്രിമം കാണിക്കൽ, ഇല്ലാത്ത മേന്മ പറയൽ, കള്ളസത്യം ചെയ്യൽ, പൂഴ്ത്തിവെച്ച് വിലയും ആവശ്യവും വർധിപ്പിക്കൽ, വസ്തുക്കളുടെ അളവും തൂക്കവും വർധിപ്പിക്കുന്നതിനായി കൃത്രിമ തന്ത്രങ്ങൾ അവലംബിക്കൽ, ന്യൂനതകൾ മറച്ച് വെക്കൽ, നിശ്ചയിച്ചുറച്ച ഉപാധികൾ ലംഘിക്കൽ എന്നിങ്ങനെയുള്ള കാര്യങ്ങൾ വ്യാപാരമേഖലയിൽ സാധ്യതയുള്ളവയാണ്. ഇവയൊന്നും വിശ്വാസിക്ക് ചേർന്നതല്ല. വ്യാപാരത്തിന്റെ പുണ്യം നഷ്ടപ്പെടാനിടവരുത്തുകയും ചെയ്യും. ഇവയിൽ പലതും മുന്നറിയിപ്പ് നൽകപ്പെട്ട മഹാപാപങ്ങളും ഗൗരവ ശിക്ഷയുള്ളതുമാണ്.\nനേരാംവിധം വ്യാപാരം നടത്തുന്നവനും വ്യാപാര വിഷയത്തിൽ മാന്യമായും മയത്തോടെയും പെരുമാറുന്നവനും ലഭിക്കുന്ന പ്രതിഫലവും മഹത്ത്വവും തിരുനബി(സ്വ) വിളംബരം ചെയ്തു. അബൂസഈദ്(റ) നിവേദനം. നബി(സ്വ) പറഞ്ഞു: ‘സത്യസന്ധനും വിശ്വസ്തനുമായ വ്യാപാരി നബിമാർ, സ്വിദ്ദീഖുകൾ, ശുഹദാക്കൾ എന്നിവരോടൊപ്പമായിരിക്കും യാത്രയാക്കപ്പെടുക’ (തിർമുദി).\nമുആദ്(റ) നിവേദനം. തിരുനബി(സ്വ) പറഞ്ഞു: ‘സംസാരിക്കുമ്പോൾ കളവ് പറയാത്ത, വിശ്വസിച്ചാൽ വഞ്ചിക്കാത്ത, വാഗ്ദാനം ചെയ്താൽ ലംഘിക്കാത്ത, വാങ്ങുമ്പോൾ വസ്തുവിനില്ലാത്ത കുറ്റം പറയാത്ത, വിൽക്കുമ്പോൾ വസ്തുവിനില്ലാത്ത മേന്മകൾ പറയാത്ത, കൊടുക്കാനുള്ളത് അകാരണമായി നീട്ടിവെക്കാത്ത, കിട്ടാനുള്ളതിന്റെ പേരിൽ ആളുകളെ വിഷമിപ്പിക്കാത്തവരായ കച്ചവടക്കാരുടേതാണ് ഏറ്റവും നന്മ നിറഞ്ഞ ജോലി’ (ബൈഹഖി).\nഅമ്പിയാക്കൾ തുടങ്ങിയ മഹാന്മാരോടൊപ്പം യാത്രയാക്കപ്പെടും വിധത്തിലുള്ള മഹത്ത്വം കച്ചവടക്കാരനെ കാത്തിരിക്കുന്നു. അത് സാധ്യമാകുന്നതിന് ഉണ്ടായിരിക്കേണ്ട ഗുണങ്ങളായി ഉപര്യുക്ത ഹദീസിലെ കാര്യങ്ങളെ നാം മനസ്സിലാക്കുക. ലാഭത്തിന് വേണ്ടി നടത്തപ്പെടുന്ന വ്യാപാരം വിശ്വാസിയിൽ നിന്നാവുമ്പോൾ വലിയ മഹത്ത്വം നേടിത്തരുന്നതാണെന്ന് ചുരുക്കം.\nപക്ഷേ, ലാഭമോഹത്തിലും അധിക കച്ചവടത്തിനായുള്ള ആർത്തിയിലും, അരുതാത്തതും അപരന് വിഷമം വരുത്തുന്നതുമായ കാര്യങ്ങൾ വരുന്നു. ഇക്കാലത്ത് സമൂഹത്തിൽ വ്യാപാരത്തിന് അവലംബിക്കുന്ന രീതികളും മാർഗങ്ങളും പൂർണമായി ഇസ്‌ലാമിക വ്യവസ്ഥക്ക് വിധേയമല്ലെന്ന് മനസ്സിലാക്കാം. എന്നാൽ അൽപം സൂക്ഷ്മത പുലർത്തിയാൽ, ജീവിതോപാധിയായി സ്വീകരിച്ച വ്യാപാരം പാരത്രികമായ പദവി കൂടി നേടിത്തരുന്നതാക്കി മാറ്റാം.\nസാർവത്രികമായ ഒരു ഉപജീവന മാർഗമാണ് കൂലിവേല. ഒരാൾ തന്റെ ബൗദ്ധികമോ കായികമോ ആയ ശേഷിയെ മറ്റൊരാൾക്ക് വേണ്ടി വേതനാടിസ്ഥാനത്തിൽ വിനിയോഗിക്കുന്നതിനെ കൂലിവേല എന്ന് സാമാന്യമായി പറയാം. സാധാരണക്കാരനായ വ്യക്തിയടക്കം മുഖ്യ സ്ഥാനത്ത് വരുന്ന സാമ്പത്തിക പ്രവർത്തനമാണിത്. കുടുംബം പോറ്റാനും ജീവിതാവശ്യങ്ങൾ നിവർത്തിക്കാനും പണം കണ്ടെത്തുന്നതിനുള്ള സാർവത്രികമായ മാർഗം. മാനുഷികമായ ഒരാവശ്യം നിർവഹിക്കുന്നതിനു വേണ്ടി നടത്തുന്ന കൂലിവേലയും അധ്വാനവും മഹത്തായ പുണ്യമാണെന്ന് ഇസ്‌ലാം പഠിപ്പിക്കുന്നു.\nഒരിക്കൽ റസൂൽ(സ്വ)യും കുറേ സ്വഹാബികളും ഒന്നിച്ചുനിൽക്കെ, സമീപത്തുകൂടി ആരോഗ്യവാനായ ഒരു മനുഷ്യൻ കടന്നുപോയി. അയാളെ ചൂണ്ടി സ്വഹാബികൾ നബി(സ്വ)യോട് പറഞ്ഞു: അയാൾ ധർമസമരത്തിൽ സംബന്ധിച്ചിരുന്നെങ്കിൽ എത്ര നന്നായിരുന്നേനെ. അപ്പോൾ തിരുനബി(സ്വ) പഞ്ഞു: അയാൾ തന്റെ ചെറിയ മക്കളെ പോറ്റാനായി അധ്വാനിക്കുന്നവനാണെങ്കിൽ അവൻ അല്ലാഹുവിന്റെ മാർഗത്തിൽ പരിശ്രമം നടത്തുന്നവൻ തന്നെയാണ്. വൃദ്ധരായ മാതാപിതാക്കളെ സംരക്ഷിക്കുന്നതിനായി പരിശ്രമിക്കുന്നവനാണെങ്കിലും അല്ലാഹുവിന്റെ മാർഗത്തിൽ പരിശ്രമം ചെയ്യുന്നവൻ തന്നെ. തന്റെ സ്വന്തം കാര്യത്തിൽ അന്യരെ ആശ്രയിക്കാതെ ജീവിക്കാനായി അധ്വാനിക്കുന്നവനാണെങ്കിലും അവൻ അല്ലാഹുവിന്റെ മാർഗത്തിൽ പരിശ്രമം ചെയ്യുന്നവനാണ്. ഇനി ലോകമാന്യത്തിനും അഹങ്കാരത്തിനും വേണ്ടി അധ്വാനിക്കുന്നവനാണെങ്കിൽ അവൻ പിശാചിന്റെ മാർഗത്തിലാണ് (ത്വബ്‌റാനി).\nഇബ്‌നു അബ്ബാസ്(റ) നിവേദനം: ഹലാലായ ജീവിത വിഭവം അന്വേഷിക്കുന്നത് ജിഹാദാണ് (അല്ലാഹുവിന് പൊരുത്തമുള്ള പരിശ്രമം). തൊഴിലെടുക്കുന്ന വിശ്വാസിയായ അടിമയെ അല്ലാഹു ഇഷ്ടപ്പെടുന്നു (ഇസ്വ്‌ലാഹുൽ മാൽ).\nഅബൂഹുറൈറ(റ) നിവേദനം. തിരുദൂതർ(സ്വ) പറഞ്ഞു: ഹലാലായ വിധേനയും യാചനയിൽ നിന്ന് രക്ഷപ്പെടാനും ആശ്രിതർക്ക് വേണ്ടിയുള്ള പരിശ്രമമായും അയൽവാസിയോട് കാരുണ്യത്തിലായും ആരെങ്കിലും ഭൗതികസമ്പത്തു തേടിയാൽ അവന്റെ മുഖം പൂർണ ചന്ദ്രന് സമാനമായ നിലയിൽ അല്ലാഹുവിനെ കണ്ടുമുട്ടും (ശുഅബുൽ ഈമാൻ).\nആഇശ(റ) നിവേദനം. തിരുനബി(സ്വ) പറഞ്ഞു: അധ്വാനിച്ച് ക്ഷീണിതനായി ഒരാൾ വൈകുന്നേരമായാൽ അവൻ സായാഹ്നം പ്രാപിക്കുക പാപങ്ങൾ പൊറുക്കപ്പെട്ടവനായിട്ടായിരിക്കും (ത്വബ്‌റാനി). അധ്വാനിച്ചതിന്റെ പേരിൽ ഒരാളുടെ കൈയിൽ തഴമ്പ് കണ്ടപ്പോൾ നബി(സ്വ) അതേക്കുറിച്ചിങ്ങനെ പറഞ്ഞു: അല്ലാഹുവും റസൂലും ഇഷ്ടപ്പെടുന്ന കൈയാണിത് (തഫ്‌സീർ ശഅ്‌റാവി).\nഅധ്വാനത്തിന് വേതനം പറ്റുക എന്നതിൽ മാത്രം ഒതുങ്ങാത്ത അവസ്ഥ കൂലിവേലകൾക്കുണ്ട്. അല്ലാഹുവിന്റെ മാർഗത്തിൽ നടത്തുന്ന പരിശ്രമമായും പാപം പൊറുക്കാനും നാഥന്റെയും റസൂലിന്റെയും പ്രീതി കരസ്ഥമാക്കാനുള്ള ഉപാധിയായും തൊഴിലിനെയും അധ്വാനത്തെയും ഇസ്‌ലാം പവിത്രമാക്കി. മഹത്തായ അനുഷ്ഠാനമെന്ന അവസ്ഥ തൊഴിലിനുണ്ടാവാനും അത് നേടാനും തൊഴിലുടമയുമായുള്ള കരാർ പാലിക്കണം. എങ്കിൽ മാത്രമേ വേതനത്തിന് തന്നെ അർഹതയുണ്ടാവൂ. ഇബ്‌നു അറബി(റ) വിവരിക്കുന്നു: ‘കൂലിവേലയിൽ അധ്വാനത്തെ സമയം കൊണ്ടോ ജോലിയെ ക്ലിപ്തമായ സ്വഭാവ ഗുണം കൊണ്ടോ കണക്കാക്കിയിരിക്കണം. സമയമാണു വ്യവസ്ഥയെങ്കിൽ നിശ്ചിത സമയം ജോലി ചെയ്യണം. വിശേഷണം കൊണ്ട് ക്ലിപ്തപ്പെടുത്തിയതാണെങ്കിൽ അത് പൂർത്തീകരിക്കണം (ടാർജറ്റ് പൂർത്തിയാക്കണം). ഇത് രണ്ടും ഒഴിവാക്കാൻ തൊഴിലാളിക്കവകാശമില്ല. നിശ്ചിത രൂപത്തിൽ അധ്വാനം നിർവഹിച്ചില്ലെങ്കിൽ വേതനത്തിന് അർഹതയുമുണ്ടാവില്ല (അഹ്കാമുൽ ഖുർആൻ).\nഅധ്വാനിച്ച് നേടുന്ന ധനം കുടുംബത്തെ സംരക്ഷിക്കുന്നതിനായി വിനിയോഗിക്കുന്നതിന്റെ പുണ്യം ഹദീസുകളിൽ ധാരാളം വന്നിട്ടുണ്ട്. ചുരുക്കത്തിൽ, തൊഴിലിന് വേതനവും പുണ്യവും പ്രതിഫലവും ലഭിക്കുന്നു. വേതനമായി ലഭിച്ച പണം സ്വന്തം നിർബന്ധ ബാധ്യതകൾ വീട്ടുന്നതിന് വിനിയോഗിക്കുന്നതിന് പോലും മറ്റൊരു പുണ്യമുണ്ട്. സ്വന്തം കുടുംബത്തിന്റെ ഭക്ഷണം, വസ്ത്രം തുടങ്ങിയവക്കെല്ലാം വിനിയോഗിക്കുന്ന പണം പുണ്യം നേടിത്തരുമെന്നർത്ഥം.\nഎന്തെങ്കിലും ഉൽപാദിപ്പിക്കുകയോ രൂപഭേദം വരുത്തി ഉപയോഗപ്രദമാക്കുകയോ ചെയ്യുന്ന തൊഴിൽ വിവിധ രൂപത്തിൽ നടത്തപ്പെടാറുണ്ട്. സ്വന്തമായി നടത്തുന്നതിനെക്കുറിച്ച് കൈത്തൊഴിലെന്ന് പറയുന്നു. തനിക്കും അപരർക്കും ഉപയുക്തമായതും ആവശ്യമായതും ഇങ്ങനെ ഉൽപാദിപ്പിക്കുന്നത് ഉദാത്തമായ ഒരു സാമ്പത്തിക പ്രവർത്തനമാണ്. ദുരുദ്ദേശ്യത്തോടെയും അപകടം വരുത്താനും ഉപദ്രവിക്കാനുമാണുൽപാദിപ്പിക്കുന്നതെങ്കിൽ കുറ്റകരമത്രെ. അക്രമിക്ക് ആയുധം നിർമിച്ച് നൽകുന്നത് വലിയ പാതകമാണ്. ജീവിതാവശ്യങ്ങളിലെ ഉപയോഗത്തിന് എന്തെങ്കിലും നിർമിച്ച് നൽകുന്നത് പുണ്യവും. ആ ഉൽപന്നം വിൽപന നടത്തി നേടുന്ന പണം പ്രത്യക്ഷമായ ഗുണമാണെങ്കിൽ വിൽപന വീണ്ടുമൊരു പുണ്യമായിത്തീരുന്നു. ഇവിടെ ഒരു വസ്തുവിന് ഉണ്ടായിരിക്കേണ്ട ശരാശരി ഗുണങ്ങൾ പൂർത്തീകരിക്കാൻ നിർമാതാവ് ബാധ്യസ്ഥനാണ്. കുറവുണ്ടെങ്കിൽ ഉപഭോക്താവിനെ അത് ബോധ്യപ്പെടുത്തേണ്ടതുണ്ട്.\nനല്ല ഡിമാന്റുള്ള വസ്തുക്കൾക്ക് ഡ്യൂപ്ലിക്കേറ്റുകൾ നിർമിക്കുന്ന രീതി വ്യാപകമാണല്ലോ. ഒരാൾ ഒരു വസ്തു ചില ഗുണമേന്മകളോടെ നിർമിച്ചാൽ പിന്നെ അത് മറ്റൊരാൾ നിർമിച്ചുകൂടാ എന്നില്ല. പക്ഷേ, ജനപ്രീതിയും സ്വീകാര്യതയും നേടിയ ഒറിജിനൽ തന്നെയാണെന്ന് തെറ്റിദ്ധരിപ്പിച്ച് വിൽപന നടത്താൻ വേണ്ടി സാധനം നിർമിക്കുന്നത് പാടില്ല. അതേ സമയം താൻ നിർമിച്ച വസ്തുവിന്റെ യഥാർത്ഥ ഗുണങ്ങളും സ്വഭാവവും വിളംബരപ്പെടുത്തിയാകുന്നത് വിരോധിക്കപ്പെട്ടതുമല്ല. കാരണം രണ്ടും രണ്ടുതരം നിർമിതികളായിരിക്കുമല്ലോ.\nകള്ളനോട്ട് നിർമാണം, വിലയേറിയ ലോഹങ്ങളിൽ കൃത്രിമം കാണിക്കുന്ന വേലകൾ, നജസുകൾ ഉപയോഗിച്ച് വസ്തുക്കൾ നിർമിച്ച് വിൽപന നടത്തൽ തുടങ്ങിയവ ഇത്തരം ആശാസ്യമല്ലാത്ത പ്രവൃത്തികളാണ്.\nനിർമാണവും ഉൽപാദനവും ഒരു വ്യവസായമെന്ന നിലയിൽ വളർന്നാലും ഉപഭോക്താവ് വഞ്ചിതനാവുന്ന വിധം വസ്തുക്കൾ നിർമിച്ച് വിതരണം നടത്തുന്നത് അവിശുദ്ധമാണ്. മദ്യം നിർമിക്കുക, പ്രതിമകൾ നിർമിക്കുക തുടങ്ങിയവയും കുറ്റകരം തന്നെ.\nകൈത്തൊഴിൽ ചെയ്തു ഉപജീവനം നടത്തുന്നതിനെ പ്രവാചകർ(സ്വ) പുകഴ്ത്തിയിട്ടുണ്ട്. മിഖ്ദാം(റ)ൽ നിന്ന് നിവേദനം. നബി(സ്വ) പറഞ്ഞു: കൈത്തൊഴിലിൽ നിന്ന് ഭക്ഷിക്കുന്നതിനേക്കാൾ ഉത്തമമായ ഒരു ഭക്ഷണവും ആരും കഴിച്ചിട്ടില്ല. നിശ്ചയം ദാവൂദ് നബി(അ) കൈത്തൊഴിലെടുത്ത് ജീവിച്ചവരായിരുന്നു (ബുഖാരി). അമ്പിയാക്കളിൽ പലരും വ്യത്യസ്ത തൊഴിലുകൾ ചെയ്തിരുന്നു. ദാവൂദ് നബി(അ) അങ്കി നിർമിച്ചിരുന്നു. നൂഹ് നബി(അ) ആശാരിപ്പണിയും ലുഖ്മാൻ(റ) തുന്നൽ പണിയും ചെയ്തിരുന്നു (ഖുർത്വുബി).\nസർക്കാറോ മറ്റു സാമൂഹിക സംവിധാനങ്ങളോ പൊതുജനത്തിനും നാടിനും സേവനം ചെയ്യുന്നതിനായി നിശ്ചയിക്കുന്നവരാണല്ലോ ഉദ്യോഗസ്ഥർ. നിർണിതമായ അധികാരവും നിശ്ചിത ചുമതലകളും അവർക്കുണ്ടാവും. സർക്കാറിന്റെ പൊതുവായതോ പ്രത്യേക വിഭാഗത്തിനുള്ളതോ ആയ നന്മകളും സേവനങ്ങളും നിർദിഷ്ട മാനദണ്ഡങ്ങൾക്ക് വിധേയമായി ചെയ്യുക എന്നതായിരിക്കും അവരുടെ ചുമതല. ഈ ചുമതലാ നിർവഹണത്തിനാണ് അവർ വേതനം പറ്റുന്നത്. വേതനം പറ്റിയാണെങ്കിലും അല്ലെങ്കിലും പൊതുസേവനത്തിനായി നിശ്ചയിക്കപ്പെട്ടവർ അത് കൃത്യമായി നിർവഹിച്ചിരിക്കണം. അലംഭാവം കൊണ്ടോ കൃത്യവിലോപം കൊണ്ടോ അർഹർക്ക് ലഭിക്കേണ്ടത് നഷ്ടമായാൽ ഉത്തരവാദിത്വത്തിൽ നിന്നു ഒഴിവാകുന്നതല്ല.\nനിങ്ങളെല്ലാവരും ചുമതലകളും ഉത്തരവാദിത്വങ്ങളുമുള്ളവരാണ്. അത് ആരിലാണോ, എന്തിലാണോ അതിനെക്കുറിച്ച് വിചാരണയുണ്ടാവുമെന്ന് നബി(സ്വ) പഠിപ്പിച്ചു. സേവന വേതന വ്യവസ്ഥയാണെങ്കിൽ സേവനത്തിൽ വീഴ്ച സംഭവിച്ചാൽ വേതനത്തിലുള്ള അവകാശത്തിനെ ബാധിക്കുമെന്നറിയണം. ഏതെങ്കിലുമൊരു അതോറിറ്റിയോ മാനേജ്‌മെന്റോ നിശ്ചയിച്ചേൽപിച്ച ഉത്തരവാദിത്വങ്ങൾ നിർവഹിക്കാതിരുന്നാൽ അതിന്റെ പേരിലുള്ള അവകാശങ്ങൾക്ക് അർഹതയുണ്ടായിരിക്കില്ല. രേഖകൾ ശരിപ്പെടുത്തിയാൽ മാത്രം ബാധ്യത തീരുകയില്ല.\nഅഴിമതി, പക്ഷപാതം, കൈക്കൂലി, അനീതി, അക്രമം തുടങ്ങിയ അരുതായ്മകൾ ഔദ്യോഗിക ജീവിതവുമായി ബന്ധപ്പെട്ട് വ്യാപകമാണിന്ന്. അതു കൊണ്ടുണ്ടായിത്തീരുന്ന സങ്കീർണതകളും പ്രതിസന്ധികളും ചെറുതല്ല. ഉത്തരവാദിത്വ നിർവഹണത്തിന് വേതനം പറ്റുന്നവൻ സേവനത്തിന്റെ പൂർണ ഫലങ്ങൾ അർഹർക്കും നിശ്ചിത മേഖലക്കും നഷ്ടമാകും വിധത്തിലോ ന്യൂനത വരുത്തും വിധത്തിലോ നടത്തുന്ന കൃത്രിമം പൊറുക്കപ്പെടുന്നതല്ല. പദ്ധതിയെ അപേക്ഷിച്ച് താൻ പറ്റുന്ന വിഹിതം കുറവാണെങ്കിലും പദ്ധതിയുടെ ഗുണമേന്മ കുറയുന്നതിന് അവ കാരണമാകരുത്. കടുത്ത വഞ്ചന കൂടിയാണിത്.\nപൊതുവെ ലഭ്യമാക്കേണ്ടതോ മാനദണ്ഡങ്ങൾക്ക് വിധേയമായി സംവരണം ചെയ്യപ്പെട്ടതോ ആയ അവസരങ്ങൾ സ്വന്തം ഇഷ്ടാനുസരണം ചിലർക്ക് പ്രത്യേകം നൽകുന്ന പക്ഷപാത നിലപാടും കുറ്റകരമാണ്. തന്നെ ഏൽപിച്ച ഉത്തരവാദിത്വ നിർവഹണത്തിന് ഗുണഭോക്താക്കളിൽ നിന്ന് അനധികൃതമായി വല്ലതും പറ്റി അത് നിർവഹിച്ചു കൊടുക്കുന്നതും മഹാപാതകമാണ്. കൈക്കൂലിയായാണ് അത് പരിഗണിക്കുക. ഇത്തരം അവിഹിത സമ്പത്തും സൗകര്യവും അവനെ ശാപത്തിനർഹനാക്കിത്തീർക്കും. അവകാശികളും അർഹരും നീതിപൂർവം സമീപിക്കപ്പെടണമെന്നത് ഏതൊരു പദവിയുടെയും താൽപര്യമാണ്. സാമൂഹിക നീതിയുടെ സംസ്ഥാപനത്തിനായി തന്റെ അധികാര മേഖലയിൽ നീതിനിഷ്ഠ പുലർത്തൽ ഏതൊരു ഉദ്യോഗസ്ഥന്റെയും ബാധ്യതയത്രെ. ഉത്തരവാദിത്വ നിർവഹണത്തിൽ നിന്ന് ഒളിച്ചോടുന്നത് ഗുരുതരമായ തെറ്റാണ്. അധികാരം കയ്യിലെടുത്ത് ഭീതി സൃഷ്ടിക്കരുത്. ഉദ്യോഗസ്ഥരുടെ കീഴിൽ ജനം ഭീതിയിൽ കഴിയുന്ന സാഹചര്യമല്ല സൃഷ്ടിക്കേണ്ടത്. സമാധാനത്തോടെ കഴിയാൻ സാഹചര്യമുണ്ടാവണം. പൗരാവകാശങ്ങളും മനുഷ്യാവകാശങ്ങളും ലംഘിക്കപ്പെടുകയുമരുത്.\nപൊതുജനത്തിന്റെ ദൈനംദിന ആവശ്യങ്ങളുമായി ബന്ധപ്പെട്ട ഉദ്യോഗസ്ഥർ ജനങ്ങൾക്ക് പ്രാപിക്കാൻ സാധിക്കും വിധത്തിൽ സദാ സജീവമാകേണ്ടതാണ്. വിദ്യാഭ്യാസം, ചികിത്സ തുടങ്ങിയ സുപ്രധാന മേഖലകളിൽ സമയനഷ്ടം, ആരോഗ്യ നഷ്ടം, ജീവഹാനി എന്നിവക്കു കാരണമാവും വിധത്തിലുണ്ടാവുന്ന കൃത്യവിലോപങ്ങൾ മാപ്പർഹിക്കാത്ത കുറ്റങ്ങളാകുന്നു. വിദ്യാർത്ഥികളുടെ പ്രായത്തിനും മാനസികാവസ്ഥക്കും അനുസരിച്ച് തയ്യാറാക്കപ്പെട്ട കരിക്കുലവും നിശ്ചിത പാഠഭാഗവും സമയവും തമ്മിൽ ബന്ധപ്പെട്ടതായിരിക്കും. അവ തമ്മിൽ സമരസപ്പെട്ടു പോവുന്നത് വിദ്യാഭ്യാസത്തിന്റെ ഗുണമേന്മക്കനിവാര്യമാണ്. അതിന് ഭംഗം വരുത്തുന്ന വിധം അധ്യാപകരും ഉത്തരവാദപ്പെട്ട കേന്ദ്രങ്ങളും അനാസ്ഥ കാണിക്കരുത്.\nജനങ്ങളുടെ വിശ്വാസവും സംതൃപ്തിയും ആർജിക്കാനായ ഉദ്യോഗസ്ഥൻ ഭാഗ്യവാനാണ്. തന്റെ ഭരണീയരുടെ പ്രാർത്ഥനയും സന്തോഷവും അവന് നേടാനാവുന്നു. നീതിമാനായ ഭരണാധികാരിക്ക് പാരത്രികമായി വലിയ സൗഭാഗ്യമുണ്ട്. ഭരണാധികാരിയെ നീതിപൂർവം സഹായിക്കുന്നവനും അതിനനുസൃതമായ പ്രതിഫലം പ്രതീക്ഷിക്കാം. സമൂഹനന്മയിൽ കേന്ദ്രീകൃതമായ നടത്തിപ്പാണ് ഉദ്യോഗസ്ഥനിൽ നിന്നുണ്ടാവേണ്ടത്. ഒരു ചുമതലയിലിരിക്കെ അത് ഭംഗിയായി നിർവഹിക്കാതിരിക്കുന്നതിനെ കുറിച്ച് നബി(സ്വ) ഗൗരവസ്വരത്തിൽ പറഞ്ഞിട്ടുണ്ട്. നസ്വീഹത്ത് അടിസ്ഥാനമായതായിരിക്കണം സേവന മേഖലയും ഉത്തരവാദിത്വ നിർവഹണവും. അല്ലാത്തപക്ഷം പരാജയമാണ് എന്നോർക്കുക.\nമഅ്ഖിലുബ്‌നു യസാർ(റ) നിവേദനം. തിരുനബി(സ്വ) പറഞ്ഞു: ‘അല്ലാഹു ഒരാളിൽ ചില ഉത്തരവാദിത്വങ്ങളേൽപ്പിച്ചു. പക്ഷേ, അതിന്റെ നിർവഹണത്തിൽ വീഴ്ച വരുത്തിയാണവൻ മരണപ്പെട്ടത്. എങ്കിൽ അല്ലാഹു അവന് സ്വർഗം നിഷേധിക്കാതിരിക്കില്ല’ (ബുഖാരി). ഇനി ഉത്തരവാദിത്വം നിർവഹിച്ചാലോ അത് വലിയ വിജയത്തിനുള്ള കാരണവുമായിരിക്കും.\nഅബ്ദുല്ല(റ) നിവേദനം. റസൂൽ(സ്വ) പറഞ്ഞു: ഒരാളെ വിശ്വസിച്ച് ഒരു കാര്യമേൽപ്പിച്ചു. അത് നിറവേറ്റുകയും നിറവേറ്റാതിരിക്കുകയും ചെയ്യാൻ പറ്റിയ സാഹചര്യമാണവന്റേത്. എന്നിട്ടവനത് കൃത്യമായി നിർവഹിച്ചാൽ അവന് സ്വർഗീയ ഹൂറിയെ അല്ലാഹു ഇണയായി നൽകുന്നതാണ് (മകാരിമുൽ അഖ്‌ലാഖ്).\nസാമ്പത്തികമായ ഒട്ടേറെ പ്രവർത്തനങ്ങളും ബാധ്യതകളും മനുഷ്യ ജീവിതത്തിൽ കടന്നുവരും. അതിലെല്ലാം സാമൂഹിക നീതിയും അർഹതകൾ അംഗീകരിക്കുന്നതും ചൂഷണമോ അടിച്ചേൽപ്പിക്കലോ ഇല്ലാത്ത വ്യവസ്ഥകളും നിർദേശങ്ങളുമുണ്ട്. ഭൗതികമായ നേട്ടത്തിനേക്കാൾ ഉന്നതമായതും അതുല്യമായതുമായ പാരത്രിക നേട്ടങ്ങളും പ്രതിഫലങ്ങളും ലഭിക്കുന്നവയാണവ.\nചുരുക്കത്തിൽ, സത്യവിശ്വാസിയെ സംബന്ധിച്ചിടത്തോളം അവന്റെ സാമ്പത്തിക പ്രവർത്തനങ്ങളൊന്നും വെറും ഭൗതികമല്ല. വിധിവിലക്കുകളും നിയമവ്യവസ്ഥകളും നിർദേശങ്ങളും പ്രോത്സാഹനങ്ങളാണ്. അവയെ തുടർന്ന് പ്രതിഫലവും ശിക്ഷയുമുണ്ട്. സമ്പത്ത് എങ്ങനെ വിനിയോഗിച്ചു എന്ന ചോദ്യത്തെ അഭിമുഖീകരിക്കേണ്ടി വരുമെന്ന് വിശ്വസിക്കുന്നവർ വളരെ ജാഗ്രതയോടെയും തത്തുല്യമായ ആവേശത്തോടെയും സാമ്പത്തിക പ്രവർത്തനത്തിന് തയ്യാറാവാതിരിക്കില്ല.\n← Previous Story ഇസ്‌ലാമിക് ബാങ്ക്: പ്രശ്‌നങ്ങളും പരിഹാരങ്ങളും\nNext Story → സകാത്തിന്റെ അകക്കാമ്പും സാമൂഹികതയും


ഐപിഎല്ലില് വഴിത്തിരിവ്, നടത്താന് തയ്യാറാണെന്ന് ഈ വിദേശ രാജ്യം\nഇന്ത്യന് പ്രീമിയര് ലീഗ് അനിശ്ചിത്തിലായതോടെ എങ്ങനെ നടത്തണമെന്ന് തലപുകയ്ക്കുകയാണ് ബിസിസിഐ. ഇതിനിടെ വഴിത്തിരിവാകുന്ന വാഗ്ദാനവുമായി ശ്രീലങ്കന് ക്രിക്കറ്റ് മേധാവി ഷമി സില്‍വ രംഗത്ത് വന്നിരിക്കുകയാണ്. ഐപിഎല് ആതിഥേയത്വം വഹിക്കാന് ശ്രീലങ്ക തയ്യാറാണെന്നാണ് സില്‍വയുടെ വാഗ്ദാനം..\nഇന്ത്യയിലെ കൊറോണ വ്യാപനം നിയന്ത്രിതമാകും മുമ്പേ ശ്രീലങ്കയില് നിയന്ത്രിക്കാനാകുമെന്നും അതിനാല് ഐപിഎല് ലങ്കയില് നടത്താമെന്നുമാണ് സില്‍വ പറയുന്നത്. ഇതുസംബന്ധിച്ച് ബിസിസിഐയ്ക്ക് കത്തെഴുതുമെന്നും അദ്ദേഹം പറഞ്ഞു.\nഇതോടെ ക്രിക്കറ്റ് ലോകത്ത് ഇക്കാര്യം സജീവ ചര്‍ച്ചയാകുകയാണ്. ഇന്ത്യയുടെ അയല് രാജ്യമായതിനാല് തന്നെ ഐപിഎല് ലങ്കയില് നടത്തുന്നത് ഏറെ ഗുണകരമാകുമെന്നും ആരാധകര്‍ക്കും ഫ്രാഞ്ചസികള്‍ക്കും അനുഗ്രഹമാകുമെന്നും ഒരു വിഭാഗം ആരാധകര് നിരീക്ഷിക്കുന്നു.\nനേരത്തെ മാര്‍ച്ച് 29നാണ് ഐപിഎല് തുടങ്ങേണ്ടിയിരുന്നത്. എന്നാല് കൊറോണ വ്യാപനം മൂലം ഏപ്രില് 15ലേക്ക് ഐപിഎല് മാറ്റുകയായിരുന്നു. പക്ഷെ ലോക്ഡൗണ് മെയ് മൂന്ന് വരെ നീട്ടിയതിനാല് ഐപിഎല് അനിശ്ചിതമായി നീട്ടിവെച്ചിരിക്കുകയാണ്


ജസ്പ്രീത് ബുംറ വിവാഹിതനായി; ചിത്രങ്ങള് പങ്കുവെച്ച് താരം | Sutharya Keralam\nജസ്പ്രീത് ബുംറ വിവാഹിതനായി; ചിത്രങ്ങള് പങ്കുവെച്ച് താരം\nപനാജി: ആരാധകരുടെ ആശങ്കകള്‍ക്കും കാത്തിരിപ്പിനും അവസാനമായി. ഇന്ത്യന് ക്രിക്കറ്റ് താരം ജസ്പ്രീത് ബുംറയും സഞ്ജനയും വിവാഹിതരായി. മോഡലും സ്‌പോര്‍ട്‌സ് അവതാരകയുമാണ് സഞ്ജന ഗണേശ്. ഗോവയിലെ ഒരു സ്വകാര്യ ഹോട്ടലില് വെച്ചാണ് വിവാഹം നടന്നത്.\nഒടുവില് ബുംറ തന്നെ ചിത്രങ്ങള് പങ്കുവെച്ചു. ബുംറയ്ക്കും സഞ്ജനയ്ക്കും മംഗളാശംസകളുമായി സഹതാരങ്ങളും ആരാധകരും രംഗത്തെത്തി.\nPrevious articleവനിത ഉള്‍പ്പെടെ 25 സ്ഥാനാര്‍ഥികളെ പ്രഖ്യാപിച്ച് ലീഗ്; ഇബ്രാഹിം കുഞ്ഞിന്‍റെ മകനും സീറ്റ്\nNext articleപട്ടാമ്പി വേണ്ടെന്ന് ആര്യാടൻ ഷൗക്കത്ത്


കൈപ്പത്തിക്കു വേണ്ട ചെറുപ്പം | Local body elections | Youth Congress | Manorama News\n‘കൈപ്പത്തിക്കു വേണ്ട ചെറുപ്പം’:ഒരു മുഴം നീട്ടിയെറിഞ്ഞ് യുവനേതാക്കൾ: സമ്മർദതന്ത്രം\nസുജിത് നായർ November 12, 2020 08:41 AM IST\nഷാഫി പറമ്പിൽ, കെ.എസ്. ശബരീനാഥൻ\nതദ്ദേശ തിരഞ്ഞെടുപ്പിൽ മികച്ച യുവജന പ്രാതിനിധ്യം എന്ന ആവശ്യം ഉന്നയിച്ചാണു യൂത്ത് കോൺഗ്രസ് പ്രതിനിധി സംഘം ഏതാനും ആഴ്ച മുൻപ് കോൺഗ്രസ് നേതൃത്വത്തെ കണ്ടത്. ഷാഫി പറമ്പിലും കെ.എസ്. ശബരീനാഥനും പറയാതെ പറഞ്ഞതും ഉമ്മൻചാണ്ടിയും രമേശ് ചെന്നിത്തലയും മുല്ലപ്പള്ളി രാമചന്ദ്രനും ഊഹിച്ചെടുത്തതുമായ ഒരു കാര്യം കൂടി ആ കൂടിക്കാഴ്ചയിൽ അന്തർ‍ലീനമായിരുന്നു: യുവ സംഘം ഉന്നമിടുന്നതു തദ്ദേശതിരഞ്ഞെടുപ്പു മാത്രമല്ല, നിയമസഭാ സ്ഥാനാർഥിപ്പട്ടികയ്ക്കു പ്രസരിപ്പു നൽകുന്ന ചെറുപ്പം കൂടിയാണ്.\nയുവാക്കളുടെ പട്ടികയുമായി ഷാഫി നേരിട്ടെത്തി; മുഖം തിരിച്ച് നേതൃത്വം\nവെറുതെ ചെന്ന് ആവശ്യം പറഞ്ഞു ബാക്കിയെല്ലാം പാർട്ടിക്കു വിടുക എന്ന പതിവുരീതി പ്രയോജനം ചെയ്യില്ലെന്നു കൂടിക്കാഴ്ചയ്ക്കു മുൻപ് അവർക്കിടയിൽ ധാരണയായി. അതുകൊണ്ട് തങ്ങൾ ‘പൊളൈറ്റ് ലി ഫേം’ ആയിരിക്കുമെന്നു വ്യക്തമാക്കാൻ തീരുമാനിച്ചു. ആ ഇംഗ്ലീഷ് വാക്കാണ് സംഘടനയുടെ മനോഭാവം കൃത്യമായി ബോധ്യപ്പെടുത്തുന്നത് എന്നു കണക്കുകൂട്ടി. ‘വിനയത്തോടെയും ദൃഢമായും’ ഉദ്ദേശിച്ചതു നേടിയെടുക്കുക എന്ന അടുത്ത നിയമസഭാ തിരഞ്ഞെടുപ്പു വരെയുള്ള ദൗത്യമാണു ചെറുപ്പക്കാരുടെ സംഘം തുടങ്ങിവച്ചത്. കെപിസിസി പ്രസിഡന്റിനെ കണ്ടശേഷം ഡിസിസി പ്രസിഡന്റുമാർക്കു തദ്ദേശ തിരഞ്ഞെടുപ്പിലെ യുവ പ്രാതിനിധ്യപട്ടിക അവർ കൈമാറി വരുന്നു.\nഇതു യൂത്ത് കോൺഗ്രസ് സംസ്ഥാന കമ്മിറ്റി ഒരു ദിവസം ചേർന്നപ്പോൾ ഉയർന്ന വികാരത്തിന്റെ അടിസ്ഥാനത്തിലുള്ള നീക്കമല്ല. കോൺഗ്രസിലെ യുവനേതാക്കൾ പങ്കുവയ്ക്കുന്ന വാദഗതിയാണ്. എ–ഐ വേർതിരിവിനപ്പുറം വി (we-ഞങ്ങൾ) എന്ന വികാരമുള്ള പുതുതലമുറ കൂട്ടായ്മ ഇന്നു കോൺഗ്രസിന്റെ അവിഭാജ്യ ഘടകമാണ്. യൂത്ത് കോൺഗ്രസ് പ്രസിഡന്റായ എ വിഭാഗത്തിലെ ഷാഫി പറമ്പിലും വൈസ് പ്രസിഡന്റ് ഐയിലെ കെ.എസ്. ശബരീനാഥനും ഗ്രൂപ്പ് വിലപേശലുകളിൽ വിട്ടുവീഴ്ച കാട്ടാറുണ്ടാകില്ല. എന്നാൽ പാർട്ടിയുടെ പൊതുവായ മുന്നേറ്റത്തിന് ഒരുമിച്ചുനിൽക്കേണ്ടതിന്റെ ആവശ്യകതയെക്കുറിച്ച് അവർക്കും ഒപ്പമുള്ളവർക്കും ഉത്തമബോധ്യമുണ്ട്.\nഒരു മുഴം നീട്ടി ഈ ചെറുപ്പക്കാർ എറിഞ്ഞതിന് അവരുടേതായ കാരണങ്ങളുണ്ട്. എൽഡിഎഫിന്റെ തുടർഭരണ സാധ്യതയ്ക്കു മങ്ങലേറ്റതോടെ 2021ൽ അനായാസം നിയമസഭയിൽ എത്താം എന്ന പ്രതീക്ഷയിൽ പലരും ഇറങ്ങിപ്പുറപ്പെട്ടുകഴിഞ്ഞു. പല തവണ മത്സരിക്കുകയും ജയിക്കുകയും 2011ൽ വീണ്ടും തോൽക്കുകയും ചെയ്തവർ പോലും ഒരങ്കത്തിനു കൂടി ബാല്യം ഉണ്ടെന്ന വിചാരത്തിലാണ്. ജില്ലകൾ കേന്ദ്രീകരിച്ച് അക്കൂട്ടർ ‘പരസ്പര സഹായസംഘം’ തന്നെ രൂപീകരിച്ചിട്ടുണ്ട്. രാഷ്ട്രീയ ജീവിതത്തിലെ ഉന്നത പദവികളിൽ മിക്കതും നേടിയവരും ഇവരിലുണ്ട്. കോൺഗ്രസിലൂടെ ഇതിനകം കൈവന്ന സൗഭാഗ്യങ്ങൾക്കു നന്ദി പറഞ്ഞ് അടുത്ത തലമുറയ്ക്കായി വഴിമാറിക്കൊടുക്കാനല്ല അവർ ഉദ്ദേശിക്കുന്നത്. മറിച്ച് തന്നെപ്പോലെ ഒരു നേതാവിനെ അങ്ങനെയങ്ങു തഴയാമോ എന്ന സമ്മർദമാണു പയറ്റുന്നത്.\nകോന്നി, വട്ടിയൂർക്കാവ് ഉപതിരഞ്ഞെടുപ്പുകളിലെ കോൺഗ്രസ് സ്ഥാനാർഥിനിർണയം യുഡിഎഫിനു നൽകിയ വൻതിരിച്ചടി യുവാക്കളുടെ സംഘം ഉന്നത നേതൃത്വത്തിനു മുന്നിൽ വരച്ചുകാട്ടുന്നു. രണ്ടു ചെറുപ്പക്കാരെ നിർത്തി യുഡിഎഫിന്റെ രണ്ടു സിറ്റിങ് സീറ്റുകളും പിടിച്ചെടുത്തതു വഴി ലോക്സഭാ തിരഞ്ഞെടുപ്പ് തോൽവിയിലൂടെ നഷ്ടമായ മേൽക്കൈ എൽഡിഎഫ് തിരിച്ചുപിടിച്ചു. നേതാക്കളോടും ഗ്രൂപ്പിനോടും കൂറുപുലർത്തുന്നവരെ തഴയേണ്ടതില്ല.\nപക്ഷേ, അങ്ങനെയുള്ളവരെ പാർട്ടിയിലോ ഭരണം ലഭിച്ചാൽ അവിടെയോ പരിഗണിക്കുന്നതിനു പകരം തിരഞ്ഞെടുപ്പിൽ ജനങ്ങളുടെ മുന്നിലേക്കു പറഞ്ഞുവിട്ടു തിരിച്ചടി വാങ്ങരുത്. നീണ്ട രാഷ്ട്രീയ ജീവിതത്തിൽ ചില വിഭാഗങ്ങളുടെ പിന്തുണയും മണ്ഡലത്തിന്റെ സ്നേഹവും ആർജിച്ച മുതിർന്ന നേതാക്കളെ പരിഗണിക്കണം. എന്നാൽ സീനിയോറ്റിയുടെ ബലവും ഗ്രൂപ്പിന്റെ പിന്തുണയും മാത്രം കൈമുതലാക്കിയവർക്കു പകരം സ്വീകാര്യരായ പുതുമുഖങ്ങൾക്ക് അവസരം നൽകണം എന്നതാണു പുതുതലമുറയുടെ ആവശ്യം.\nനിയമസഭയിലേക്കു തിരികെവരാനുള്ള കരുനീക്കം ആരംഭിച്ച ചില എംപിമാരുടെ മോഹം മുളയിലേ വെട്ടിയും തദ്ദേശ പട്ടികയിൽ ചെറുപ്പക്കാരെ ഉൾപ്പെടുത്തിയും നേതൃത്വം ആദ്യ ഐക്യദാർഢ്യ സൂചന നൽകിയിട്ടുണ്ട്.\n2010 പഞ്ചായത്തു തിരഞ്ഞെടുപ്പിലെ ശ്രദ്ധേയ വിജയങ്ങളാണ് ഐ.സി.ബാലകൃഷ്ണനും അൻവർ സാദത്തിനും പി.കെ.ജയലക്ഷ്മിക്കും പിറ്റേവർ‍ഷം നിയമസഭാ സ്ഥാനാർഥിത്വത്തിനു തന്നെ വഴിതുറന്നത്. അതിൽ ജയലക്ഷ്മി ഉമ്മൻചാണ്ടി സർക്കാരിൽ മന്ത്രിയുമായി. തിരുവനന്തപുരം മേയർ പദവിയാണ് വി.കെ. പ്രശാന്തിനെ പിന്നീട് വട്ടിയൂർക്കാവ് എംഎൽഎ സ്ഥാനത്തെത്തിച്ചത്. യൂത്ത് കോൺഗ്രസ് ഇന്നു വാശിയോടെ പിടിച്ചുവാങ്ങുന്ന സീറ്റിൽ ജയിച്ചുവരുന്ന പഞ്ചായത്ത് അംഗം 2021 ൽ നിയമസഭാ സ്ഥാനാർഥി ആയിക്കൂടെന്നില്ല; ഒരുപക്ഷേ, മന്ത്രിയും. നിയമസഭയും മന്ത്രിസഭയും കൂടുതൽ ചെറുപ്പവും പുരോഗമനാത്മകവും ഭാവനാപൂർണവുമാകേണ്ടതിന്റെ ആവശ്യകതയാണു ലോകസാഹചര്യം കേരളത്തോടു മന്ത്രിക്കുന്നതും.\nContent Highlights : Youth Congress, Local body elections


വര്‍ക്കേഴ്സ് ഫോറം: ഗര്‍ജിക്കുന്ന മരണം\nനല്ലതിനെന്തും സ്ത്രീ സങ്കല്‍പ്പമാണ് ഇന്ത്യയില്. ഭാരതം മാതാവാണ്, ഭൂമി ദേവിയാണ്, വിദ്യാഭ്യാസം സരസ്വതിയാണ്, ഐശ്വര്യം ലക്ഷ്മിയാണ്. എന്നിട്ടും എല്ലാ സങ്കല്‍പ്പങ്ങളുടെയും ഐതിഹ്യങ്ങളുടെയും മിത്തുകളുടെയും മീതെ ഒരു പെണ്‍കുട്ടി ജീവനറ്റു കിടന്നു- 2012ന്റെ പോക്കുവെയിലില്. ആണ്‍ധിക്കാരത്തിന്റെ അസ്ത്രങ്ങളേറ്റ് തലയറ്റുവീണ പക്ഷിക്കുഞ്ഞ്. സ്വാതന്ത്ര്യഗാനം പാടിയ ടാഗോറിന്റെ ഗീതംതന്നെ അവളെ മറ്റൊരു ലോകത്തേക്ക് അനുയാത്രചെയ്യട്ടെ.\n"എന്റെ ശക്തിയുടെ അവസാനപടവില് ഈ യാത്ര അവസാനിക്കുന്നു... ഇനി ഇരുട്ടുമാത്രം... എല്ലാ സാധ്യതകളും തീര്‍ന്നു... നിശബ്ദമായ അന്ധകാരത്തില് അഭയംതേടേണ്ട സമയമായി..."\nമാനഭംഗങ്ങള്‍ക്കും ബലാല്‍ക്കാരങ്ങള്‍ക്കുമുണ്ട് ചരിത്രം. ആദ്യം അത് അവകാശം, നടപടിക്രമം, പിന്നെ നീതി.ഹോമറിന്റെ ഇലിയഡില് യുദ്ധം ജയിക്കുന്ന പോരാളികള്‍ക്ക് ഇഷ്ടഭോജ്യം സ്ത്രീശരീരമായിരുന്നു. യുദ്ധം അവര്‍ക്ക് സ്ത്രീയെ രുചിക്കാനുള്ള വിരുന്നുകളായിരുന്നു. വേദപുസ്തകത്തിലെ പഴയനിയമത്തില് ഇസഹാക്കിന്റെ മകനായ യാക്കോബിന്റെ മകള് ദീനയെ തട്ടിക്കൊണ്ടുപോയി ബലാത്സംഗംചെയ്യുന്നു. അക്കാലത്തെ പതിവുരീതിമാത്രം. ദീനയെ വിവാഹംചെയ്യാമെന്ന് പ്രതികളുടെ ബന്ധുക്കള് സമ്മതിച്ചു. യാക്കോബിന്റെ കുടുംബക്കാര് ആവശ്യപ്പെട്ടത് ഒറ്റക്കാര്യംമാത്രം. ആണുങ്ങള് പരിച്ഛേദകര്‍മംചെയ്യണം. ഒരു ബലാത്സംഗവും അതിന്റെ ഒത്തുതീര്‍പ്പു ചര്‍ച്ചകളും!\nനഗരം പിടിക്കുന്ന ഇസ്രയേല് മക്കളോട് സ്ത്രീകളെ കീഴടക്കാന് പഴയനിയമം പറയുന്നു. അവള് ആദ്യം സമ്മതിക്കില്ല. അതുകൊണ്ട് തടവിലാക്കണം. വഴങ്ങിയില്ലെങ്കില് അവളുടെ തല മുണ്ഡനംചെയ്യണം, നഖങ്ങള് പറിച്ചെടുക്കണം, എന്നിട്ട് മാനഭംഗപ്പെടുത്തണം. പഴയനിയമത്തിന്റെ രചന ഏതാണ്ട് ബി സി പത്താം നൂറ്റാണ്ടിലാണ്. ബി സി പത്താംനൂറ്റാണ്ടില്‍നിന്ന് 2012 ഡിസംബറോളം വളര്‍ന്നപ്പോള് ഡല്‍ഹി എവിടെയാണ്? ഇരമ്പുന്ന വാഹനത്തിനകത്തുനിന്ന് ആ സോദരിയുടെ കരച്ചിലില് "ഹേ റാം" എന്ന വാക്കുണ്ടായിരുന്നോ? രാജ്ഘട്ടിലെ സമാധിപ്പൂക്കളെ മാപ്പ്. വിവാഹിതകള് ബലാല്‍ക്കാരം ചെയ്യപ്പെട്ടാല് കല്ലെറിഞ്ഞു കൊല്ലണം എന്ന നിയമം ഉണ്ടായി. സ്ത്രീ മാനഭംഗംചെയ്യപ്പെട്ടാല് വീട്ടില്‍നിന്ന് പുറത്താക്കണമെന്ന നിയമവും വന്നു. സ്ത്രീയുടെ കന്യകാത്വം കുടുംബസ്വത്തായി. യുദ്ധം ജയിക്കുന്ന സൈനികര്‍ക്ക് തോറ്റ രാജ്യത്തെ പെണ്‍കുട്ടികളെ പ്രാപിക്കാനുള്ള അവകാശം ദൈവദത്തമാണെന്നു കരുതിയ കാലവുമുണ്ടായിരുന്നു. അധിനിവേശ സൈന്യം കടന്നുപോയിടത്തെല്ലാം അനാഥക്കുട്ടികള് പിറന്നു. സുന്ദരികള് രാജാവിന്റെ വെപ്പാട്ടികളായി. സോളമന് രാജാവിന് 700 രാജകുമാരിമാരും 300 വെപ്പാട്ടികളും സ്വന്തമായുണ്ടായിരുന്നു. സുമേറിയയിലും ഈജിപ്തിലും ചൈനയിലും ജപ്പാനിലും രാജാവ് മരിച്ചാല് അനുചരന്മാരെയും വെപ്പാട്ടികളെയും അതിനൊപ്പം ദഹിപ്പിക്കുമായിരുന്നു. സതിയുടെ വിദേശപതിപ്പ്. ശതവത്സരയുദ്ധത്തില് ഇംഗ്ലണ്ടിന്റെ ഹെന്റി അഞ്ചാമന് ഫ്രാന്‍സിനോട് ആജ്ഞാപിച്ചത് എന്താണെന്ന് ഷേക്സ്പിയര് പറയുന്നു- "കീഴടങ്ങുക; അല്ലെങ്കില് നിങ്ങളുടെ കന്യകമാര് ഞങ്ങളുടെ പട്ടാളക്കാരുടെ കൈയില് പിടയും". ചെങ്കോലേന്തിയ അധികാരത്തിന്റെ അശ്ലീലം. ഭൂപടത്തെ സ്ത്രീ ശരീരംകൊണ്ട് അതിര് തിരിച്ച നൃശംസതയുടെ സങ്കീര്‍ത്തനങ്ങള്!.\nഒന്നാം ലോകയുദ്ധത്തില് ജര്‍മനി ബല്‍ജിയത്തില് കയറിയപ്പോള്, ജപ്പാന് ചൈനയെ ആക്രമിച്ചപ്പോള്, അമേരിക്ക വിയറ്റ്നാമിനെ ഞെരിച്ചപ്പോള്, പാക് സൈന്യം ബംഗ്ലാദേശില് ഇരച്ചെത്തിയപ്പോഴെല്ലാം ബലാല്‍ക്കാരം സൈനികനടപടിയുടെ മറുപിള്ളയായി പിറന്നു. ചരിത്രം കൈമാറിയ ഞെട്ടലുകള്! തുറന്നുവച്ച പീരങ്കികളെ തുറിച്ചുനോക്കി വിറങ്ങലിച്ചുപോയ സ്ത്രീശരീരത്തിനു മീതെ തലച്ചോറില് വെടിമരുന്ന് നിറച്ചവരുടെ വിജയാഹ്ലാദം. അധികാരം ലഹരിയും, യുദ്ധം ഏകപക്ഷീയമായ മധുവിധുവുമായി കൊണ്ടാടപ്പെട്ടു. റുവാണ്ടയില്, ബോസ്നിയയില്, ഡെമോക്രാറ്റിക് റിപ്പബ്ലിക് ഓഫ് കോംഗോയില് അധികാരത്തിന് ഇപ്പോഴും രതിവൈകൃതങ്ങളുടെ ഭാഷയുണ്ട്. എന്തുകൊണ്ട് ഇന്ത്യ ഇങ്ങനെ? ഇവിടെ ദൈവങ്ങള്‍പോലും സ്ത്രീശക്തി ആവാഹിച്ചവരാണ്. ഈശ്വരന് അര്‍ധനാരീശ്വരസങ്കല്‍പ്പമാണ്. ശിവനും പാര്‍വതിയും ശക്തിയുടെയും പ്രകൃതിയുടെയും സംയോജനമാണ്, കൈലാസത്തിന്റെ സിന്ദൂരക്കുറിയാണ്. കൃഷ്ണനും രാധയും ആത്മാവും ശരീരവുമാണ്, യമുനയിലെ നിലയ്ക്കാത്ത ഓളങ്ങളാണ്. സീത ശ്രീരാമന്റെ അവസാനിക്കാത്ത പശ്ചാത്താപമാണ്, അയോധ്യയുടെ ദുഃഖകാണ്ഡമാണ്. ലക്ഷ്മി വിഷ്ണുവിന്റെ ആശ്രയമാണ്, പാല്‍ക്കടലിന്റെ ശാന്തതയാണ്. ഹൈന്ദവവിശ്വാസത്തിലെ ദൈവങ്ങള് മനുഷ്യന്റെ എല്ലാ വികാരങ്ങളിലൂടെയും കടന്നുപോയവരാണ്. ആലിംഗനബദ്ധരായി നില്‍ക്കുന്ന ദേവീദേവന്മാര് പൂജാവിഗ്രഹങ്ങളാണ്. എത്രയോ ക്ഷേത്രങ്ങളുടെ ശില്‍പ്പചാരുതയാണ് ആ ദൃശ്യങ്ങള്. അനിര്‍വചനീയമായ സ്നേഹത്തിന്റെ അനുഭൂതി സാന്ദ്രതയാണ് ആ ആലിംഗനം. ദിവ്യമാണ് ഇതെന്ന് ആ ദൃശ്യങ്ങള് കാഴ്ചക്കാരെ ഓര്‍മിപ്പിക്കുന്നു. ആ കൃഷ്ണശിലകള് ഒരു പ്രാര്‍ഥനയാണ്. നിറഞ്ഞുനില്‍ക്കുന്ന സ്നേഹത്തിലേക്ക് കൈകൂപ്പി നില്‍ക്കുന്ന ഏകാന്തയാനം. ലോകത്തില് ആദ്യമായി ഒരു ലൈംഗികഗ്രന്ഥം ഉണ്ടായതും ഇന്ത്യയിലാണ്. ആ കാമശാസ്ത്രം എഴുതിയതാകട്ടെ ഒരു ഋഷിയും! എന്നിട്ടും എന്തുകൊണ്ട് ഇരുട്ടുനിറഞ്ഞ ഇടങ്ങള് ഇവിടെ മനോരോഗികളുടെ വഴിയമ്പലങ്ങളായി. സ്ത്രീകള്‍ക്ക് തെരുവുകള് അരക്ഷിതം. സന്ധ്യയും രാത്രിയും നിഷിദ്ധം. നിലാവിനെയും നക്ഷത്രങ്ങളെയും തടവുകാരിയെപ്പോലെ അടച്ചുറപ്പുള്ള മുറിയിലെ പാതിതുറന്ന ജനലിലൂടെമാത്രം കാണാന് വിധി. സന്ധ്യകഴിഞ്ഞാല് സ്ത്രീയുടെ വാച്ചിലെ സെക്കന്‍ഡ് സൂചിക്ക് ഹൃദയമിടിപ്പിന്റെ ശബ്ദമാണ്. സൂക്ഷിക്കൂ... ആണുങ്ങള് ഇറങ്ങി നടക്കുന്ന സമയം!\nഇരുട്ടു വീണാല് ആണ് എന്ന വാക്ക് കാട്ടുപോത്തിന്റെ പര്യായപദമാണ്. ഇറുകിയതും ഇറക്കം കുറഞ്ഞതുമായ വസ്ത്രങ്ങള് ബലാല്‍ക്കാരത്തിനുള്ള ക്ഷണപത്രമാണെന്ന് അവര് വ്യാഖ്യാനിക്കും. മധ്യകാലഘട്ടത്തിനുശേഷം യൂറോപ്പ് മാറി. പതിനെട്ടാം നൂറ്റാണ്ടില് നിയമം ഇരകള്‍ക്കുവേണ്ടി മാറ്റി എഴുതിത്തുടങ്ങി. അടിമത്തത്തിന്റെയും സ്വേച്ഛാധിപത്യത്തിന്റെയും തഴുതിട്ട് പൂട്ടിയ ചങ്ങലകള് മനുഷ്യന്റെ ഉല്‍ക്കടമായ സ്വാതന്ത്ര്യദാഹത്തില് ഞെരിഞ്ഞുതുടങ്ങിയപ്പോള് അത് സ്ത്രീ സ്വാതന്ത്ര്യത്തിലേക്കും ഒറ്റയടിപ്പാതകള് തുറന്നു. 1700ല് മേരി അസ്ഫെല് ആദ്യമായി സ്ത്രീകള്‍ക്കു വേണ്ടിയുള്ള വാദമുഖം തുറന്നു. രാജ്യത്തിന് സ്വേച്ഛാധിപത്യം ആവശ്യമില്ലെങ്കില് കുടുംബത്തിലെന്തിന് സ്വേച്ഛാധിപത്യം എന്ന് അവര് ചോദിച്ചു. കുടുംബത്തില് സ്വേച്ഛാധിപത്യം ആവാമെങ്കില് രാജ്യത്തിനും ആവാം. പുരുഷന്മാര്‍മാത്രം സ്വതന്ത്രരായും സ്ത്രീകള് അടിമകളായും ജനിക്കുന്നത് എന്തുകൊണ്ട് എന്ന ചോദ്യം 1700ല് പൊള്ളിക്കുന്നതുതന്നെയായിരുന്നു. അസ്ഥിരമായ, അനിശ്ചിതമായ, ഏകപക്ഷീയമായ പുരുഷന്റെ ആജ്ഞകള്‍ക്കനുസരിച്ച് ജീവിക്കുന്നത് അടിമത്തംതന്നെയല്ലേ എന്നുകൂടി ചോദിച്ചാണ് അസ്ഫെല് ആ ലേഖനം അവസാനിപ്പിക്കുന്നത്. "നീ എന്തു ചെയ്യണമെന്ന് ഞാന് തീരുമാനിക്കും എന്നതാണ് അധികാരത്തിന്റെ ഭാഷയെന്ന്" വോള്‍ട്ടയര് മുമ്പേ പറഞ്ഞിട്ടുണ്ട്. നവോത്ഥാനപ്രസ്ഥാനങ്ങളുടെ നവനിര്‍മാണശാലയിലൂടെ പടിഞ്ഞാറന് നാടുകളിലെ സ്ത്രീകള് സ്വാതന്ത്ര്യത്തിലേക്ക് നടന്നു. ഇന്ത്യയില് എന്തു പറ്റി? യാജ്ഞവല്‍ക്യനോട് ഉപനിഷദ് തര്‍ക്കങ്ങള് ഉന്നയിച്ച സ്ത്രീകള് ഇന്ത്യയിലുണ്ട്. സര്‍വജ്ഞപീഠം കയറാനെത്തിയ ശങ്കരാചാര്യരോട് അവസാന ചോദ്യം ചോദിക്കുന്നത് സരസ്വതീദേവിയാണ്. യുദ്ധം ജയിച്ചവരുണ്ട്, നയിച്ചവരുണ്ട്. അങ്ങനെയുമുണ്ടൊരു താവഴി. 1925ല് ഇന്ത്യന് നാഷണല് കോണ്‍ഗ്രസിന്റെ അധ്യക്ഷ സ്ത്രീയായിരുന്നു. ബ്രിട്ടനില് ഒരു വനിത പ്രധാനമന്ത്രിയാകുന്നതിന് 13 വര്‍ഷംമുമ്പ് ഇന്ത്യക്ക് വനിതാ പ്രധാനമന്ത്രിയുണ്ടായി. വനിതാ പ്രസിഡന്റുണ്ടായി. എന്നിട്ടുമെന്തേ ഇങ്ങനെ? എന്തുകൊണ്ട് നമ്മുടെ ഇടയില് കാട്ടാളന്മാര് ഉണ്ടായി? ഇന്ത്യയുടെ മനസ്സില്, പെരുമാറ്റങ്ങളില്, ബന്ധങ്ങളില് ഫ്യൂഡലിസത്തിന്റെ അംശങ്ങള് തീര്‍ന്നിട്ടില്ല. സമ്പൂര്‍ണ സമര്‍പ്പണം ജന്മിത്തം ആവശ്യപ്പെട്ടതാണ്. ഇതുതന്നെ സ്ത്രീയില്‍നിന്ന് പുരുഷന് ആവശ്യപ്പെടുന്നു. പുരുഷന് സ്വയം അധികാരകേന്ദ്രമായി സങ്കല്‍പ്പിക്കുന്നു. ഒരേ പ്രതലത്തില് നില്‍ക്കുന്ന ബന്ധങ്ങളുണ്ടായില്ല. സമൂഹവും വ്യക്തികളും തട്ടുകളായി തിരിഞ്ഞു. വ്യക്തിയുടെ സമ്പൂര്‍ണമായ വിധേയത്വം ഭഗവദ്ഗീതയില് പ്രത്യക്ഷപ്പെടുന്നു. ദൈവം, രാജാവ്, ജന്മി, കൃഷിക്കാരന്. സ്ഥാനമഹിമയും മുകളില്‍നിന്ന് താഴേക്ക്. അധഃപതനത്തിന്റെ ഗ്രാഫ്. ഗംഗയുടെ ഗതിവിഗതിപോലെതന്നെ. സ്വര്‍ഗത്തില്‍നിന്ന് ഗംഗ ശിവന്റെ ശിരസ്സിലേക്ക്, പിന്നെ പര്‍വതത്തിലേക്ക്, താഴ്വരയിലേക്ക്, സമുദ്രത്തിലേക്ക്. എല്ലാം തട്ടുതട്ടുകളായി മാറി. മനുഷ്യബന്ധങ്ങളിലേക്കും കുടുംബബന്ധങ്ങളിലേക്കും ഇത് മാറ്റിയെഴുതി. വിശ്വസ്തയായ ഭാര്യ, നല്ല ഭാര്യ. വിലക്കുകള്‍ക്കകത്തു നില്‍ക്കുന്ന പെണ്ണ്, നല്ല പെണ്ണ്. എന്താണ് വിശ്വസ്തത? എന്തൊക്കെയാണ് വിലക്ക്? ഇത് അധികാരകേന്ദ്രങ്ങള്‍തന്നെ നിര്‍വചിച്ചു. ഇതാണ് നല്ല സമൂഹം. വിശ്വാസമാണ് എല്ലാം. വിശ്വാസമാണ് കര്‍മം. കര്‍മമാണ് സ്വര്‍ഗം. അനുകമ്പ, കാരുണ്യം എന്നീ വാക്കുകള് ഫ്യൂഡലിസത്തോടൊപ്പം വ്യാപകമായെന്ന് ചരിത്രകാരനായ ആര് എസ് ശര്‍മ. ഇതെല്ലാം ഉള്ളവന് ഇല്ലാത്തവന് കൊടുക്കുന്ന പാരിതോഷികങ്ങളാണ്. ഫ്യൂഡല് മേല്‍ക്കോയ്മ ബന്ധങ്ങളുടെ ശ്രീമൂലസ്ഥാനത്ത് പുരുഷനെ പ്രതിഷ്ഠിച്ചു. അതിന് ജാതിയുടെയും മതത്തിന്റെയും സമ്മതിപത്രങ്ങളും വാങ്ങി. ജനാധിപത്യം വോട്ടെടുപ്പുമാത്രമായി. വിമര്‍ശം കാതലാവേണ്ട ജനാധിപത്യം ഭക്തിഗാനമായി മാറി. ഇന്ത്യയിലെ നവോത്ഥാനപ്രസ്ഥാനങ്ങള് രാഷ്ട്രീയ സ്വാതന്ത്ര്യത്തോടെ അവസാനിച്ചു. അന്ധവിശ്വാസങ്ങള്‍ക്കും അനാചാരങ്ങള്‍ക്കുമെതിരെ നിലവിലുള്ള ദൈവത്തെ മാറ്റി കൂടുതല് നല്ല ദൈവത്തെ പ്രതിഷ്ഠിച്ച നവോത്ഥാനം പുറന്തോടിലൊതുങ്ങി അതിനുള്ളില് നിക്ഷിപ്ത താല്‍പ്പര്യങ്ങള് സസുഖം വാണു. ഫ്യൂഡല് ആചാരങ്ങള്‍ക്ക് പരിക്കേറ്റില്ല. സ്ത്രീകളുടെ സ്വാതന്ത്ര്യം പുരുഷന്റെ സൗജന്യവും സൗമനസ്യവുംതന്നെയായി തുടര്‍ന്നു. ബ്രിട്ടീഷ് ഭരണാധികാരികളിലൂടെ വിക്ടോറിയന് സദാചാരസംഹിതകള് ഇറക്കുമതിചെയ്തതോടെ ദുരന്തം പൂര്‍ണമായി. ചുംബനവും ആലിംഗനവും നിയന്ത്രിച്ച വിക്ടോറിയാ രാജ്ഞി ഇന്ത്യയുടെ ഊര്‍ജസ്വലമായ സൗന്ദര്യസങ്കല്‍പ്പങ്ങളില് കരിപൂശി. സമ്പന്നസ്ത്രീകള് പുറത്തിറങ്ങി പണിയെടുക്കരുതെന്ന രാജ്ഞിയുടെ ശാസന ഇന്ത്യന് ഫ്യൂഡല്‍ക്രമത്തിനും നന്നായി ഇണങ്ങി.\nഇറക്കുമതി കല്‍പ്പനകളുടെയും ഫ്യൂഡല് സദാചാരസംഹിതകളുടെയുമകത്ത് സ്വതന്ത്രമായ ഇടപഴകലുകള് ഉണ്ടായില്ല. വിലക്കുകളും കാപട്യങ്ങളും രോഗികളെ ഉണ്ടാക്കി. വിശുദ്ധവേഷം ധരിച്ച രോഗികള് സ്ത്രീയുടെ നിഴലിനെപ്പോലും ആര്‍ത്തിയോടെ നോക്കിനിന്നു. പെണ്ണിനെ കീഴ്പ്പെടുത്തുമ്പോള് സ്വകാര്യ അവകാശത്തിന്റെ ആത്മസംതൃപ്തി നുണഞ്ഞു. നാസിക്യാമ്പില് മനുഷ്യരെ നിരത്തിനിര്‍ത്തി കാഞ്ചി വലിച്ച പട്ടാളക്കാരന് അനുഭവിച്ചത് രതിസുഖമായിരുന്നത്രേ! ഡല്‍ഹിയിലെ ബലിച്ചോര പൊയ്മുഖങ്ങള്‍ക്ക് നേരെ ഉയര്‍ത്തിപ്പിടിച്ച വാള്‍ത്തലപ്പാണ്. ചെകുത്താനോ, മാലാഖയോ, മനുഷ്യാ നിന്റെ മനസ്സിലെന്താണെന്ന നിലയ്ക്കാത്ത ചോദ്യമാണ്. തിളയ്ക്കുന്ന കടലാണ്. ശ്മശാനത്തിലെ കണ്ണാടിപ്രതിഷ്ഠയാണ്. ഗര്‍ജിക്കും ആ മരണം.\nഎം എം പൗലോസ് ദേശാഭിമാനി 03 ഡിസംബര് 2013\nഅപ്പോള് മനുഷ്യരാശിയുടെ ആരഭം മുതല് പുരുഷ വര്‍ഗ്ഗം തന്‍റെ അദികാരം ഉറപ്പിക്കാനുള്ള ഒരു ഉപാദിയയാണ് സ്ത്രീയെ കണ്ടിരുന്നത് ല്ലേ ... ഹ കഷ്ടം


കരിഞ്ചീരക എണ്ണ ഉപയോഗിച്ച് നോക്കൂ.. കഷണ്ടിയും മുടികൊഴിച്ചിലും മാറിനില്‍ക്കും.!! - Job Vacancies In Dubai\nമുടി വളരുന്നതിന് കരിംജീരകം വളരെ നല്ല ഔഷധമാണ്. തലമുടി നടക്കുക എന്നത് 50 വയസ്സ് കഴിഞ്ഞവരിലാണ് സാധാരണയായി കാണാറുള്ളത്. എന്നാൽ ഇന്ന് കൊച്ചുകുട്ടികളുടെ വരെ മുടി നരച്ചിരിക്കുന്നത് കാണാം. വിറ്റാമിൻ അടങ്ങിയ ഭക്ഷണത്തിൻറെ കുറവാണ് ഇതിന് കാരണം.\nമുടി കൊഴിച്ചിലിനും അകാലനിരക്കുമുള്ള ഒരു പരിഹാരമാണ് കരിംജീരക എണ്ണ. ഇതെങ്ങനെയാണ് തയ്യാറാക്കുന്നതെന്ന് നോക്കാം. അതിനായി ശുദ്ധമായ വെളിച്ചെണ്ണ മാത്രം ഉപയോഗിക്കുക. എണ്ണ നല്ലതുപോലെ തിളച്ചതിന് ശേഷം ഇതിൽ2tsp ഉലുവ പൊടിച്ച് ചേർത്തുകൊടുക്കുക.\nഉലുവയിൽ നിക്കോട്ടിക് ആസിഡ് അടങ്ങിയിട്ടുണ്ട്. ഈ എണ്ണയിലേക്ക് കരിംജീരകം പൊടിച്ച് ചേർക്കുക. മുടിയിലുള്ള ബ്ലാക്ക് പിഗ്മെന്റ്സ് നശിക്കുമ്പോഴാണ് മുടി നരക്കുന്നത്. കരിംജീരകത്തിന് ബ്ലാക്ക് പിഗ്മെന്റസിന്റെ ഉത്പാദനം വർധിപ്പിക്കുന്നതിനുള്ള കഴിവുണ്ട്.\nഈ എണ്ണ നല്ലതുപോലെ തിളപ്പിക്കുക. ഇതിലേക്ക് മൈലാഞ്ചി ചേർക്കുക. നന്നായി തിളപ്പിച്ച് തീ ഓഫാക്കി ഒരു രാത്രി മുഴുവൻ അടച്ച് വെക്കുക. ഇത് പിറ്റേദിവസം വെയിലത്ത് വെച്ച് ഉരുക്കിയതിന് ശേഷം അരിച്ച് ഉപയോഗിക്കാവുന്നതാണ്. credit : Kairali Health\nActress: Prachi Tehlan Photos\nActress: Mrudula Murali Photos


‘അടുക്കള ഭരണം ഏറ്റെടുത്ത് വീട്ടിൽ ഉള്ളവർക്ക് വിശ്രമം നൽകാം’; അവസാന ദിന ചലഞ്ചുമായി ചാക്കോച്ചൻ | Southlive\n‘അടുക്കള ഭരണം ഏറ്റെടുത്ത് വീട്ടിൽ ഉള്ളവർക്ക് വിശ്രമം നൽകാം’; അവസാന ദിന ചലഞ്ചുമായി ചാക്കോച്ചൻ\nWednesday, 16th June 2021, 5:33 pm\nലോക്ക്ഡൗണ് വിരസത മാറ്റാനുള്ള ചാക്കോച്ചന് ചലഞ്ചുമായി എത്തിയിരിക്കുകയാണ് കുഞ്ചാക്കോ ബോബൻ. വീട് ജോലികൾ സ്ത്രീകളുടെ മാത്രമല്ലെന്നും അടുക്കള സ്ത്രീയ്ക്ക് മാത്രം ആയി നൽകിയിരിയ്ക്കുന്ന ഒന്ന് അല്ല എന്നും താരം പറയുന്നു.\nഅതിനാൽ അടുക്കളയുടെ ഭരണം ഏറ്റെടുത്തു കൊണ്ട് വീട്ടിൽ ഉള്ളവർക്ക് വിശ്രമം നൽകുക എന്നതാണ് താരത്തിന്റെ പുതിയ ചലഞ്ച്. ഏഴ് ദിവസം ഏഴ് ചലഞ്ച്. നിങ്ങൾക്ക് ഈ കാര്യങ്ങൾ ജീവിതത്തിൽ തുടർന്ന് കൊണ്ട് പോകാൻ കഴിഞ്ഞാൽ നല്ലത്. പറഞ്ഞു.\nഅടുക്കളയുടെ ഭരണം ഏറ്റെടുത്തു കൊണ്ട് വീട്ടിൽ ഉള്ളവർക്ക് വിശ്രമം നൽകാം നമുക്ക്. ഇത് ആദ്യം ഒന്നുമല്ല കേട്ടോ ഞാൻ അടുക്കളയിൽ കയറുന്നത്. നിങ്ങൾക്കൊക്കെ ഇത് ഇന്നത്തെ മാത്രം പരിപാടി ആയി എടുക്കാതെ തുടർന്നുള്ള ദിവസങ്ങളിലും ചെയ്യാം. അടുക്കളയും വീട്ടുജോലിയും ഒന്നും സ്ത്രീകളുടെ മാത്രം ഉത്തരവാദിത്വം അല്ല. വീട്ടിലെ അടുക്കള സ്ത്രീയ്ക്ക് മാത്രം ആയി നൽകിയിരിയ്ക്കുന്ന ഒന്ന് അല്ല.അദ്ദേഹം പറഞ്ഞു.


ജൂത പുരോഹിതനെ സ്വീകരിച്ച് യുഎഇ; യുഎഇക്കായി പുരോഹിതന് പ്രത്യേക പ്രാര്‍ഥനയും നടത്തി – Chandrika Daily\nBy web desk 1 Sunday December 20, 2020 22:45 pm\nജൂത പുരോഹിതനെ സ്വീകരിച്ച് യുഎഇ; യുഎഇക്കായി പുരോഹിതന് പ്രത്യേക പ്രാര്‍ഥനയും നടത്തി\nഇസ്രയേലിലെ ഔദ്യോഗിക ജൂത പുരോഹിതന് യുഎഇ സന്ദര്‍ശനം നടത്തി. ജൂത പുരോഹിതനായ (റാബി) യിത്ഷാക് യൂസഫാണ് യുഎഇ സന്ദര്‍ശിച്ചത്\nഇസ്രയേലും യുഎഇയും തമ്മില് സമാധാന കരാര് സ്ഥാപിച്ചതിനു പിന്നാലെ ഇരു രാജ്യങ്ങളും തമ്മിലുള്ള ബന്ധം ശക്തമാകുന്നു. ഇസ്രയേലിലെ ഔദ്യോഗിക ജൂത പുരോഹിതന് യുഎഇ സന്ദര്‍ശനം നടത്തി. ജൂത പുരോഹിതനായ (റാബി) യിത്ഷാക് യൂസഫാണ് യുഎഇ സന്ദര്‍ശിച്ചത്. ദുബായിലെ ജ്യൂവിഷ് കമ്യൂണിറ്റി സെന്ററില് വച്ച് യുഎഇ അധികാരികള്‍ക്കായി അദ്ദേഹം പ്രത്യേക പ്രാര്‍ഥനയും നടത്തി. യുഎഇയുടെ റാബിയായി ജൂത പുരോഹിതന് ലെവി ഡച്ച്മാനെയും നിയമിച്ചു.\nചടങ്ങില് വെച്ച് യുഎഇയിലെ ആദ്യ സിനഗോഗിനും സര്‍ഫിക്കറ്റ് നല്‍കി. അബുദാബിയിലെ ബെയ്ത് തെഫില്ല സിനഗോഗിനാണ് യുഎഇ സര്‍ക്കാര് സര്‍ട്ടിഫിക്കറ്റ് നല്‍കിയിരിക്കുന്നത്. 2022 ല് ഈ സിനഗോഗിന്റെ നിര്‍മാണം പൂര്‍ത്തിയാവും എന്നാണ് കണക്കുകൂട്ടല്. ചരിത്രത്തില് ആദ്യമായാണ് ഒരു ഇസ്രായേല് ദേശീയ പുരോഹിതന് യുഎഇ സന്ദര്‍ശനം നടത്തുന്നത്.\nഇതിനൊടൊപ്പം പുതിയ ജൂതനഴ്‌സറിയും ഇദ്ദേഹം ഉദ്ഘാടനം ചെയ്തു. ആഗസ്റ്റ് മാസത്തില് ഇസ്രായേല്‍യുഎഇ സമാധാന പദ്ധതി സാധ്യമായ ശേഷം ഇരുരാജ്യങ്ങളും തമ്മില് വിവിധ മേഖലകളില് സഹകരണം ശക്തമാക്കിയിരിക്കുകയാണ്.\nCategories: gulf, News, world Tags: jews, pastor, uae-israel


ഫര്‍ണീച്ചര് കമ്പനിയുടെ വീഡിയോ കോണ്‍ഫ്രന്‍സിനിടെ കസേര പൊട്ടിവീണു | woman employees chair breaks during office video conference\nഫര്‍ണീച്ചര് കമ്പനിയുടെ വീഡിയോ കോണ്‍ഫ്രന്‍സിനിടെ കസേര പൊട്ടിവീണു\nവര്‍ക്ക് ഫ്രം ഹോം വ്യാപകമായതോടെ അതുമായി ബന്ധപ്പെട്ട തമാശകളുടെ കൂടി ഇടമായി മാറിയിരിക്കുകയാണ് ഇന്റര്‍നെറ്റ്. വീട്ടിലിരുന്ന് ജോലി ചെയ്യുമ്പോള് ഉണ്ടാവുന്ന രസകരമായ കാര്യങ്ങളുടെ വീഡിയോകള് സോഷ്യല് വീഡിയോയിലൂടെ വൈറലാവുകയാണ്.\nCalifornia, First Published Jun 29, 2021, 12:47 PM IST\nകൊവിഡ് രോഗത്തിന്റെ ബാക്കിപത്രമാണ് വര്‍ക്ക് ഫ്രം ഹോം. ഒാഫീസ് കഴിഞ്ഞുള്ള ഇടം മാത്രമായിരുന്ന വീട് പതിയെ ഓഫീസ് പോലെ തന്നെയായി മാറി. രാവിലെ എഴുന്നേറ്റ് സ്വന്തം മുറിയിലിരുന്ന് തന്നെ ജോലി ചെയ്യാവുന്ന അവസ്ഥ പുതിയ സാഹചര്യങ്ങളാണ് സൃഷ്ടിച്ചത്.\nവര്‍ക്ക് ഫ്രം ഹോം വ്യാപകമായതോടെ അതുമായി ബന്ധപ്പെട്ട തമാശകളുടെ കൂടി ഇടമായി മാറിയിരിക്കുകയാണ് ഇന്റര്‍നെറ്റ്. വീട്ടിലിരുന്ന് ജോലി ചെയ്യുമ്പോള് ഉണ്ടാവുന്ന രസകരമായ കാര്യങ്ങളുടെ വീഡിയോകള് സോഷ്യല് വീഡിയോയിലൂടെ വൈറലാവുകയാണ്. അത്തരത്തിലൊരു വീഡിയോയാണ് ഇത്.\nഷാര്‍ലറ്റ് കോസിനെറ്റ്‌സ് എന്ന സ്ത്രീയാണ് ഈ വീഡിയോയില്. കാലിഫോര്‍ണിയയിലുള്ള ഒരു ഫര്‍ണീച്ചര് കമ്പനിയില് സെയില്‍സ് എക്‌സിക്യൂട്ടീവാണ് ഇവര്. ഓഫീസിലെ ഒരു ഓണ്‍ലൈന് മീറ്റിംഗിനിടയാണ് സംഭവം. കമ്പനിയുടെ സി ഇ ഒയും മറ്റ് സഹപ്രവര്‍ത്തകരുമാണ് വീഡിയോ കോണ്‍ഫ്രന്‍സിലുള്ളത്. സംസാരിച്ചുകൊണ്ടിരിക്കെ, പെട്ടെന്ന് കസേര പൊട്ടി അവര് നിലത്തുവീഴുന്നു. ആദ്യം ചിരിക്കുന്നത് അവര് തന്നെയാണ്. പിന്നെയാണ് മറ്റുള്ളവര്‍ക്ക് എന്താണ് നടന്നതെന്ന കാര്യം മനസ്സിലാവുന്നത്. അതോടെ എല്ലാവരും ചിരിയായി. എന്നാല്, ചിരി അടങ്ങിയപ്പോള്, ആ കസേരയിലിരുന്ന് സംസാരിക്കാമോ എന്ന് സഹപ്രവര്‍ത്തകര് ചോദിക്കുന്നു. അവര് വീഡിയോ ഓഫ് ചെയ്തു പോയി പുതിയ കസേരയുമായി വരുന്നു. ഈ വീഡിയോ ഇന്‍സ്റ്റഗ്രാമില് പോസ്റ്റ് ചെയ്ത ഉടനെ തന്നെ വൈറലായി.\nഫര്‍ണീച്ചര് കമ്പനിയുടെ വീഡിയോ കോണ്‍ഫ്രന്‍സിനിടെ കസേര പൊട്ടിവീണ വീഡിയോ ട്രോളായി മാറിയിട്ടുമുണ്ട്.


Mammooty with another newcomer മമ്മൂട്ടിയുടെ ഡേറ്റോ? നവാഗതര്‍ക്ക് പരിഗണന - Malayalam Filmibeat\nമമ്മൂട്ടിയുടെ ഡേറ്റോ? നവാഗതര്‍ക്ക് പരിഗണന\n| Published: Thursday, December 27, 2007, 17:37 [IST]\nനവാഗതരായ പ്രതിഭകളെ കണ്ടെത്താന് മമ്മൂട്ടിക്ക് പ്രത്യേക കഴിവുണ്ട്. ലാല് ജോസിന്റെ ഒരു മറവത്തൂര് കനവിലും ബ്ലെസ്സിയുടെ കാഴ്ചയിലും അന്‍വര് റഷീദിന്റെ രാജമാണിക്യത്തിലും മമ്മൂട്ടി അഭിനയിക്കുമ്പോള് അവരെല്ലാം നവാഗത സംവിധായകരായിരുന്നു.\nഈ വര്‍ഷം രണ്ട് നവാഗത സംവിധായകരുടെ ചിത്രങ്ങളിലാണ് ബ്ലെസ്സി അഭിനയിച്ചത്. അമല് നീരദിന്റെ ബിഗ് ബിയിലും എം.മോഹനനന്റെ കഥ പറയുമ്പോഴിലും മമ്മൂട്ടി നായകനായി. അടുത്ത വര്‍ഷങ്ങളിലെ പ്രൊജക്ടുകളെന്ന നിലയില് കെ.കെ.രാജീവ്, സെബാസ്റ്റിയന്, ആഷിക് അബു എന്നീ നവാഗതര്‍ക്കും മമ്മൂട്ടി ഡേറ്റ് നല്‍കിയിട്ടുണ്ട്.\nഇവര്‍ക്കു പിന്നാലെയാണ് ശ്യാമപ്രസാദിന്റെയും ലാല് ജോസിന്റെയും സഹായിയായി പ്രവര്‍ത്തിച്ചിട്ടുള്ള ഗിരീഷിനും മമ്മൂട്ടി ഡേറ്റ് നല്‍കിയിരിക്കുന്നത്. ഗിരീഷ് സംവിധാനം ചെയ്യുന്ന ആദ്യചിത്രം ബാംഗ്ലൂരിലും പരിസരത്തുമായി ചിത്രീകരിക്കുന്ന ഒരു മ്യൂസിക്കല് ആക്ഷന് ത്രില്ലറായിരിക്കും.\nചിത്രത്തിന് തിരക്കഥ രചിക്കുന്നതും ഗിരീഷ് തന്നെ. ഏതാനും പരസ്യചിത്രങ്ങളും ഡോക്യുമെന്ററികളും സംവിധാനം ചെയ്തതിന്റെ അനുഭവപരിചയവുമാണ് ഗിരീഷ് ഫീച്ചര് സിനിമാ സംവിധാനത്തിലേക്കു കടക്കുന്നത്.\nStory first published: Thursday, December 27, 2007, 17:37 [IST]


തെലുങ്ക്, തമിഴ്, മലയാളം, തുളു, ഹിന്ദി എന്നീ ഭാഷകളിലായി പതിനായിരത്തിലധികം ഗാനങ്ങള് ആലപുച്ചു. നൂറിലധികം ചിത്രങ്ങള്‍ക്ക് സംഗീതസംവിധാനവും നിര്‍വഹിച്ചു. രാജ്യം പത്മശ്രീനല്‍കി ആദരിച്ച കലാകാരന് .\n2003 ല് ഘണ്ഡശാലയുടെ സ്മരണാര്‍ഥം ഒരു സ്റ്റാമ്പും പുറത്തിറക്കിയിട്ടുണ്ട്. പ്രാദേശികഗായകനായ ശൂരയ്യയുടെ മകനായി ആന്ധ്രപ്രദേശില് കൃഷ്ണ ജില്ലയിലെ ബ്രാഹ്മണകുടുംബത്തില് ജനിച്ചു. ചെറുപ്പത്തിലെ അച്ഛന് നഷ്ടപ്പെട്ടു. ശേഷം അമ്മാവനായ പിച്ചി രാമയ്യയുടെ സംരക്ഷണയില് വളര്‍ന്നു.\nആദ്യമായി ഒരു ഗാനത്തിന് സംഗീതം നല്‍കിയ ചിത്രം ‘ലക്ഷ്മമ്മ’ യാണ്. എന്നാല് ഒരു ചിത്രത്തിലെ മുഴുവന് ഗാനങ്ങള്‍ക്കും സംഗീതം നല്‍കുന്നത് ‘മനദേശം’ എന്ന ചിത്രത്തിനാണ്.എന് റ്റി രാമറാവുവിന്റെ ആദ്യചിത്രം കൂടിയായിരുന്നു അത്. തുടര്‍ന്ന് ‘മായാബസാര് ‘,ലവകുശ’ തുടങ്ങി ഒട്ടനേകം ചിത്രങ്ങളിലൂടെ അദ്ദേഹം തന്റെ സംഗീതവും സ്വരവും ആസ്വാദകര്‍ക്കു സമര്‍പ്പിച്ചു.\nമലയാളത്തില് അദ്ദേഹം ‘ജീവിതനൌക’, ‘അമ്മ’,’ആത്മസഖി’, ലോകനീതി’‘ആശാദീപം’, ‘നാട്യതാര’ എന്നീ ചിത്രങ്ങള്‍ക്കുവേണ്ടി ഗാനങ്ങള് ആലപിച്ചിട്ടുണ്ട്. പി ലീലയ്ക്ക് തെലുങ്കില് ധാരാളം അവസരങ്ങള് നല്‍കിയത് ഘണ്ഡശാലയാണ്.\nബ്രദര് ലക്ഷ്മണന് 1\nപി ഭാസ്കരന് 3\nതിരുനയിനാർകുറിച്ചി മാധവൻ നായർ 1


അപകടകരമായ അർധസത്യങ്ങൾ : Deepika.com Sunday Special\nശരിക്കും ആഭിജാത്യവും അന്തസുമുള്ളവർ അസത്യങ്ങളുടെയും അർധസത്യങ്ങളുടെയും പിന്നാലെ പോവുകയില്ല. തൻകാര്യ ലാഭത്തിനുവേണ്ടി സ്വന്തം നട്ടെല്ല് വളയാൻ അവർ അനുവദിക്കുകയുമില്ല. അവർ എന്നും സത്യത്തിനും നീതിക്കുംവേണ്ടി നിലനിൽക്കും. പക്ഷേ, അത്തരക്കാരുടെ എണ്ണം സമൂഹത്തിൽ കുറഞ്ഞുവരുന്നത് എന്തുകൊണ്ടാണ്?\nവലിയൊരു ചരക്കുകപ്പലിൽ ഒരു പാർട്ടി നടക്കുകയായിരുന്നു. ആഘോഷങ്ങൾക്കിടയിൽ എല്ലാവരും മദ്യം കഴിച്ചു. എന്നാൽ, ക്യാപ്റ്റൻ കഴിഞ്ഞാൽ പിന്നത്തെ സ്ഥാനമലങ്കരിക്കുന്ന ഫസ്റ്റ് മേറ്റ് ശരിക്കും കുടിച്ചുകൂത്താടി. അന്നത്തെ റിപ്പോർട്ടിൽ ക്യാപ്റ്റൻ ഇങ്ങനെ എഴുതി, ""ഫസ്റ്റ് മേറ്റ് ഇന്ന് മദ്യലഹരിയിലായിരുന്നു.''\nഅടുത്തദിവസം ഫസ്റ്റ് മേറ്റ് ഈ റിപ്പോർട്ട് കാണാനിടയായി. തന്നെക്കുറിച്ചുള്ള റിപ്പോർട്ട് തിരുത്തിയില്ലെങ്കിൽ തനിക്കു ജോലി നഷ്‌ടപ്പെടുമെന്ന് അയാൾ ക്യാപ്റ്റനോടു പറഞ്ഞു. തനിക്കുണ്ടായ ആദ്യത്തെ വീഴ്ചയാണിതെന്നും അതിനാൽ തന്നോട് അനുകന്പ തോന്നി റിപ്പോർട്ട് തിരുത്തണമെന്നും അയാൾ അപേക്ഷിച്ചു. \nഅപ്പോൾ ക്യാപ്റ്റൻ പറഞ്ഞു, ""ഞാൻ എഴുതിയിരിക്കുന്നത് യാഥാർഥ്യമാണ്. അതു തിരുത്താനാവില്ല. റിപ്പോർട്ടിൽ അത് അങ്ങനെതന്നെ നിലനിൽക്കും.''\nഫസ്റ്റ് മേറ്റ് കാലുപിടിച്ച് അപേക്ഷിച്ചിട്ടും ക്യാപ്റ്റൻ റിപ്പോർട്ട് തിരുത്തിയില്ല. ദിവസങ്ങൾ കഴിഞ്ഞു. ഒരുദിവസം ഫസ്റ്റ് മേറ്റിനായിരുന്നു റിപ്പോർട്ട് എഴുതാനുള്ള ചുമതല. അതനുസരിച്ച് അയാൾ കപ്പലിന്‍റെ സ്ഥാനവും സ്പീഡും അന്നു പിന്നിട്ട ദൂരവും റിപ്പോർട്ടിൽ എഴുതി. അതിനു പിന്നാലെ അയാൾ ഇപ്രകാരം എഴുതി, ""ഇന്നു ക്യാപ്റ്റൻ സുബോധമുള്ളവനായിരുന്നു.''\nപിറ്റേദിവസം ക്യാപ്റ്റൻ ആ റിപ്പോർട്ട് കണ്ടു അതിനെതിരേ പ്രതിഷേധിച്ചു. താൻ അന്നു സുബോധമുള്ളവനായിരുന്നു എന്ന് എഴുതിയതുമൂലം മറ്റുദിവസങ്ങളിൽ താൻ അങ്ങനെയല്ല എന്ന ദുഃസൂചനയാണ് അതിലുള്ളതെന്നും ക്യാപ്റ്റൻ പ്രതിഷേധിച്ചു. അപ്പോൾ മുൻപ് ക്യാപ്റ്റൻ പ്രതികരിച്ചതുപോലെ ഫസ്റ്റ് മേറ്റ് പറഞ്ഞു, ""ഞാൻ റിപ്പോർട്ടിൽ എഴുതിയിരിക്കുന്നത് ഒരു യാഥാർഥ്യമാണ്. അതു തിരുത്താനാവില്ല. റിപ്പോർട്ടിൽ അങ്ങനെതന്നെ നിലനിൽക്കും.''\nഫസ്റ്റ്മേറ്റ് ക്യാപ്റ്റനെക്കുറിച്ച് എഴുതിയത് ഒരു യാഥാർഥ്യമായിരുന്നു. അതായത് അന്ന് അദ്ദേഹം സുബോധമുള്ളവനായിരുന്നു എന്ന വസ്തുത. എന്നാൽ ക്യാപ്റ്റൻ ചൂണ്ടിക്കാണിച്ചതുപോലെ ആ പ്രയോഗത്തിൽ ഒരു ദുഃസൂചനയും അടങ്ങിയിട്ടുണ്ടല്ലോ. അതായത്, ക്യാപ്റ്റൻ എല്ലാദിവസവും സുബോധമുള്ളവനല്ല എന്ന കാര്യം. പക്ഷേ സത്യം അതല്ലല്ലോ.\nനാം പറയുന്ന ഒരു കാര്യം യാഥാർഥ്യമാണെങ്കിലും അതു പറയുന്ന സാഹചര്യവും രീതിയുമനുസരിച്ച് അതിന്‍റെ അർഥത്തിനു വലിയ വ്യത്യാസം വരാം. എന്നു മാത്രമല്ല. നേരേ വിപരീതമായ അർഥവും വരാൻ സാധ്യതയുണ്ട്. മുകളിൽ കൊടുത്തിരിക്കുന്ന കഥയിൽ അതാണല്ലോ നാം കാണുന്നത്.\nഒരിക്കൽ ഒരാൾ മദ്യപിച്ച് വാഹനം ഓടിച്ചതിന്‍റെ പേരിൽ പോലീസ് പിടിയിലായി. അപ്പോൾ കുഴയുന്ന നാവുമായി അയാൾ പറഞ്ഞു, ""സാറേ, ബിയർ ഒരു ഗ്ലാസ് മാത്രമേ ഞാൻ കുടിച്ചിട്ടുള്ളൂ.'' അയാൾ പറഞ്ഞതു സത്യമായിരുന്നു. എന്നാൽ അർധസത്യം മാത്രം. അയാൾ ബിയർ ഒരു ഗ്ലാസ് മാത്രമേ കുടിച്ചിട്ടുണ്ടായിരുന്നുള്ളൂ. അതോടൊപ്പം വീര്യമുള്ള മദ്യം പല ഗ്ലാസുകൾ അയാൾ കുടിച്ചിരുന്നു!\nവേറൊരു കഥ. ഒരിക്കൽ ഒരാൾ വാഹനാപകടത്തിൽപ്പെട്ടു. അപകടത്തിന്‍റെ റിപ്പോർട്ട് തയാറാക്കാനെത്തിയ പോലീസിനോട് അയാൾ പറഞ്ഞു, ""എന്‍റെ അൻപതു വർഷത്തെ ജീവിതത്തിനിടെ എന്‍റെ കൈയിൽനിന്ന് ആദ്യം ഉണ്ടാകുന്ന അപകടമാണിത്.'' അയാൾ പറഞ്ഞതു ശരിയായിരുന്നു. എന്നാൽ അർധസത്യം മാത്രം! അയാൾക്ക് അന്പതു വയസുണ്ടായിരുന്നെങ്കിലും അയാൾ ഡ്രൈവ് ചെയ്യാൻ തുടങ്ങിയിട്ട് ഒരാഴ്ച മാത്രമേ ആയിട്ടുള്ളായിരുന്നു. എന്നാൽ അയാൾ പറഞ്ഞതു കേട്ടാൽ തോന്നും അയാൾ തന്‍റെ ജീവിതകാലം മുഴുവൻ കാറോടിച്ച പരിചയം അയാൾക്ക് ഉണ്ടായിരുന്നെന്ന്.\nഎല്ലാവരും സത്യം പറയണമെന്നാണു സമൂഹം ആഗ്രഹിക്കുന്നത്. അതാണു നാം ചെയ്യേണ്ടതായിട്ടുള്ളതും. എന്നാൽ, നാമിന്ന് പൊതുവേ കണ്ടുവരുന്നത് അതല്ലല്ലോ. സത്യത്തിനു പകരം അർധസത്യങ്ങളും അസത്യങ്ങളുമാണു പലപ്പോഴും നാം കേൾക്കുന്നത്. നല്ലകാര്യങ്ങൾ ഉള്ളതു മറച്ചുവച്ച് ഇല്ലാത്ത കാര്യങ്ങൾ വിളന്പാനാണ് പലപ്പോഴും പലരും ശ്രമിക്കുന്നത്. കേൾക്കാൻ ആളെ കിട്ടുന്നതിന്‍റെ പേരിലോ മറ്റു കാരണങ്ങളാലോ ആയിരിക്കും പലരും ഇതു ചെയ്യുന്നത്. എന്നാൽ, അർധസത്യങ്ങളും അസത്യങ്ങളും പ്രചരിപ്പിക്കുന്നതുവഴി സമൂഹഗാത്രത്തിനുണ്ടാകുന്ന ക്ഷതം എത്ര വലുതാണെന്നത് അവർ മനസിലാക്കുന്നുണ്ടോ?\nഅമേരിക്കൻ രാജ്യതന്ത്രജ്ഞനും എഴുത്തുകാരനുമായിരുന്ന ബഞ്ചമിൻ ഫ്രാങ്ക്‌ളിന്‍റെ അഭിപ്രായത്തിൽ അർധസത്യം എന്നു പറയുന്നത് വലിയ നുണതന്നെയാണത്രേ. കാരണം, അതു യാഥാർഥ്യം മറച്ചുവച്ചുകൊണ്ട് ഇല്ലാത്ത കാര്യം ഉണ്ടെന്നു ശാഠ്യംപിടിക്കുന്നു. മറ്റൊരു അമേരിക്കൻ ഗ്രന്ഥകാരനായ മാർക് ട്വയ്നും ഇതുതന്നെയാണു പറയുന്നത്. അദ്ദേഹത്തിന്‍റെ അഭിപ്രായത്തിൽ, അർധസത്യം എന്നു പറയുന്നത് ഏറ്റവും ഭീരുത്വപരമായ നുണയാണത്രേ!\nആദർശം കൈമോശം വന്ന തലമുറയാണോ നമ്മുടേത്? എങ്കിൽ നാം ശരിക്കും ഭയപ്പെടണം. കാരണം നാം സൃഷ്‌ടിക്കുന്ന ലോകത്തിന്‍റെ സ്ഥിതി അപ്പോൾ എന്തായിരിക്കും? മറ്റുള്ളവരെ കുറ്റം പറയാൻ നമുക്ക് എളുപ്പമാണ്. എന്നാൽ അതിനുപകരം നമുക്ക് സത്യനിഷ്ഠയും നീതിബോധവും ഉണ്ടെന്നു നമുക്ക് ഉറപ്പുവരുത്താം. അങ്ങനെയായാൽ നമ്മുടെ സമൂഹത്തിന്‍റെ തെറ്റായ രീതികൾക്ക് ഒരു പരിധിവരെയെങ്കിലും നിയന്ത്രണമുണ്ടാകും. എന്നു മാത്രമല്ല നമുക്കപ്പോൾ ശരിയായ ദിശാബോധവും ലഭിക്കും.


പ്രകൃതിയിലെ അപൂർവ്വത നിറഞ്ഞ കാഴ്ച ക്യാമറക്കണ്ണിലൂടെ.... - IBC Live\nകേരളത്തിലും വർഗീയത പടർത്താൻ ശ്രമം നടക്കുന്നെന്ന് സ്പീക്കർ 12 hours ago\nപ്രകൃതിയിലെ അപൂർവ്വത നിറഞ്ഞ കാഴ്ച ക്യാമറക്കണ്ണിലൂടെ….\nPosted By: Editoron: June 13, 2021 In: DISTRICT, KERALA, MALAPPURAM, NEWS\nഎടപ്പാൾ: പ്രകൃതിയിലെ അപൂർവ്വത നിറഞ്ഞ കാഴ്ച ക്യാമറക്കണ്ണിലൂടെ ഒപ്പിയെടുത്ത് ഒന്നാം സ്ഥാനം നേടിയ അർജുന് വട്ടം കുളം ഗ്രാമപഞ്ചായത്തിൻ്റെ ആദരം. പരിസ്ഥിതി ദിനത്തോടനുബന്ധിച്ച് എടത്തല എം.ഇ.എസ് നാച്വർ ക്ലബ്ബ് നടത്തിയ ഫോട്ടോഗ്രാഫി മത്സരത്തിലാണ് എടപ്പാൾ ശുകപുരം സ്വദേശിയായ അർജുൻ ഒന്നാം സ്ഥാനം നേടിയത്.\nഞാനൊന്ന് ശ്വസിക്കട്ടെ ….. എന്ന ശീർഷകത്തിൽ പ്രകൃതിയിലേക്ക് നാമ്പെടുത്തുവരുന്ന ചെടിയുടെ അതി മനോഹര കാഴ്ചയാണ് അർജുൻ ഒപ്പിയെടുത്ത് ക്യാമായിലാക്കിയത്. മാതൃഭൂമി എടപ്പാൾ ലേഖകൻ ഉണ്ണി ശുകപുരത്തിൻ്റെ മകനാണ് അർജുൻ.\nവട്ടംകുളം പഞ്ചായത്തിന് തന്നെ അഭിമാനമായ അർജു നെ പ്രസിഡണ്ട് കഴുങ്കിൽ മജീദ് പൊന്നാട ചാർത്തി ആദരിച്ചു. വികസന സ്റ്റാൻറിങ്ങ് കമ്മിറ്റി ചെയർമാൻ എം.എ.നജീബ്, ആസൂത്രണ സമിതി ഉപാധ്യക്ഷൻ പത്തിൽ അഷറഫ് അനുമോദന പ്രസംഗം നടത്തി.\nഅപകടനില തരണം ചെയ്ത് എറിക്സൺ\nകോപ്പ അമേരിക്ക ഉദ്ഘാടന മത്സരത്തിൽ ബ്രസീലിന് തകർപ്പൻ ജയം


ജമാഅത്ത് രാഷ്ട്രീയത്തെക്കുറിച്ച്9ചോദ്യങ്ങള് ~ ഇസ്ലാമിക പ്രസ്ഥാനം\nചൊവ്വാഴ്ച, ഏപ്രിൽ 24, 2012\nജമാഅത്ത് രാഷ്ട്രീയത്തെക്കുറിച്ച്9ചോദ്യങ്ങള്\n4/24/2012 11:38:00 AM CKLatheef No comments\nഇസ്ലാമിന് തനതായ ഒരു രാഷ്ട്രീയ വീക്ഷണമുണ്ട്. തനതായ ഒരു ആരാധനാ സമ്പ്രദായം ഉള്ളത് പോലെ തന്നെ. അത് മാത്രമല്ല സ്വന്തമായ കുടുംബവിക്ഷണവും സംസ്കാരിക-സാമ്പത്തിക കാഴ്ചപ്പാടും ഉണ്ട് എന്ന കാര്യവും സര്‍വസമ്മതമാണ്. അതിനോട് എത്ര പേര്‍ക്ക് യോജിക്കാനാകുന്നു, എത്ര മുസ്ലികള് അത് പിന്തുടരുന്നുവെന്നത് വേറെകാര്യം. അങ്ങനെ ഒന്നുണ്ട് എന്ന് പറയാന് എത്രപേര് അംഗീകരിക്കുന്നുവെന്നത് കാര്യമാക്കേണ്ടതില്ല. ഒരു മുസ്ലിമില്‍നിന്ന് സ്വാഭാവികമായി ഉണ്ടായിതീരേണ്ടത് ഇവയെ യഥാവിധി ഉള്‍കൊള്ളുകയും പിന്‍പറ്റുകയും ചെയ്യുക എന്നതാണ്. ജീവിതത്തിന്റെ ഏതെങ്കിലും ഒരു രംഗം ഇസ്ലാമിക ദര്‍ശനത്തിന് പുറത്താണ് എന്ന് ആര്‍ക്കും സ്ഥാപിക്കാന് കഴിയില്ല. രാഷ്ട്രീയവും ഇസ്ലാമിന്റെ അഭിവാജ്യമായ ഒരു ഭാഗമാണ്.\nമുസ്‌ലിം ലോകത്ത് യൂറോപ്യന് സെക്യുലര് ചിന്താഗതിയുടെ പ്രഭാവം ശക്തിപ്പെട്ടപ്പോഴാണ് മതത്തില്‍നിന്ന് രാഷ്ട്രീയത്തെ വേര്‍പ്പെടുത്തുന്ന പ്രവണതയ്ക്ക് തുടക്കം കുറിക്കുന്നത്. സിറിയന് എഴുത്തുകാരനായ അബ്ദുല് ഹമീദിസ്സഹ്‌റാവി(1895-1971)യുടെ എഴുത്തുകളില് ഇതിന്റെ സൂചനകള് ദൃശ്യമാണെങ്കിലും ഈജിപ്തിലെ ഏറ്റവും പുരാതനമായ മതസര്‍വകലാശാല-അല്‍അസ്ഹറില്‍നിന്ന് ബിരുദമെടുത്ത അലി അബ്ദുര്‍റസാഖ് (1888-1966) ആണ് ആധുനിക കാലത്ത് ആദ്യമായി ശക്തവും വ്യക്തവുമായ ശൈലിയില് ഈ വാദം മുന്നോട്ടു വച്ചത്. 1925-ല് ഈ വിഷയം പ്രതിപാദിച്ചുകൊണ്ട് പുറത്തിറങ്ങിയ അദ്ദേഹത്തിന്റെ അല് ഇസ്‌ലാം വ ഉസ്വൂലുല് ഹുക്മ് (ഇസ്‌ലാമും ഭരണ തത്ത്വങ്ങളും) എന്ന കൃതി അക്കാലത്ത് വമ്പിച്ച കോളിളക്കം സൃഷ്ടിക്കുകയുണ്ടായി. റശീദ് രിദാ (1815-1935) യെപ്പോലുള്ള പണ്ഡിത പ്രഗല്ഭന്മാരുടെ കഠിന വിമര്‍ശനത്തിന് പാത്രമായ ശൈഖ് അലി അബ്ദുര്‍റാസിഖ് ഇതിന്റെ പേരില് അല്‍അസ്ഹറിലെ പണ്ഡിത സഭയില്‍നിന്ന് ബഹിഷ്‌കരിക്കപ്പെട്ടു.\nഎന്നാല്, ഇതേ കാലത്തുതന്നെ ജമാലുദ്ദീനില് അഫ്ഗാനി(1839-1897)യുടെയും ശിഷ്യന് മുഹമ്മദ് അബ്ദു(1849-1905) വിന്റെയും പാന് ഇസ്‌ലാമിസവും അബ്ദുര്‍റഹ്മാനില് കവാകിബി(1854-1902)യുടെ ഇസ്‌ലാമിക് ലീഗ് പ്രസ്ഥാനവും സയ്യിദ് റശീദ് രിദായുടെ ഖിലാഫത് പുനഃസ്ഥാപന പ്രസ്ഥാനവും രാഷ്ട്രീയ ഇസ്‌ലാമിന്റെ പ്രഭാവം വീണ്ടെടുക്കാനുള്ള സമാന്തര യത്‌നങ്ങളായി നിലനില്ക്കുന്നുണ്ടായിരുന്നു. എന്നാല് ഇതിന്നൊരു സംഘടിത ഭാവം കൈവരുന്നത് ഈജിപ്തില് ഹസനുല് ബന്ന (1906-1949) രൂപീകരിച്ച അല്‍ഇഖ് വാനുല് മുസ്‌ലിമൂന്റെ (മുസ്‌ലിം ബ്രദര്‍ഹുഡ്) യും അവിഭക്ത ഇന്ത്യയില് സയ്യിദ് അബുല്‍അഅ്ലാ മൗദൂദി (1903-1979) രൂപീകരിച്ച ജമാഅത്തെ ഇസ്‌ലാമിയുടെയും രംഗപ്രവേശത്തോടെയാണ്. ഇസ്‌ലാമിക രാഷ്ട്രമീമാംസയെ ആധുനിക സാഹചര്യങ്ങള്‍ക്കനുസൃതമായി വികസിപ്പിക്കുകയും നൂതന സാങ്കേതിക പദാവലികളുടെ പശ്ചാത്തലത്തില്‍പുനര്‍വ്യാഖ്യാനിക്കുകയും ചെയ്യുന്നതില് മൗദൂദിയുടെ സംഭാവനകള് സ്മരണീയമത്രെ.\nഇസ്ലാമിലെ രാഷ്ട്രീയത്തിന്റെ നിഷേധം ഒരു പുതിയവാദമാണെന്നും ഇസ്ലാമിക പണ്ഡിതലോകം അംഗീകരിക്കാത്തതാണെന്നും മുകളിലെ ഉദ്ധരണിയില്‍നിന്ന് വ്യക്തമാണ്. കേരളത്തിലുള്ള മുസ്ലിം സംഘടനകള് അത് സമസ്തവിഭാഗങ്ങളാകട്ടേ മുജാഹിദ് വിഭാഗമാകട്ടേ നേര്‍ക്ക് നേരെ ഇസ്ലാമില് രാഷ്ട്രീയമില്ല എന്ന് വാദിക്കുന്നവരല്ല. അവര് പിന്തുടരുന്ന രാഷ്ട്രീയ കാഴ്ചപ്പാടിനെ ഇസ്ലാമിലെ രാഷ്ട്രീയമെന്ന് വിവക്ഷിക്കുയാണ് ചെയ്ത് വരുന്നത്. പ്രത്യേകിച്ച് മുജാഹിദ് വിഭാഗങ്ങള് . ചിലപ്പോള് പറയുക രാഷ്ട്രീയം മനുഷ്യര്‍ക്ക് ഇഛാനുസാരം സ്വീകരിക്കാവുന്ന ഭൌതിക കാര്യമാണ് എന്നാണ്. മതപരമായ കാര്യം വേറെയുണ്ട്. അതില് ഭരണാധികാരിയെ തെരഞ്ഞെടുക്കുന്നതോ സ്ഥാനാര്‍ഥിയെ നിര്‍ത്തുന്നതോ ഒന്നും പെടില്ല. കൃഷിയെ പോലെയും കച്ചവടത്തെ പോലെയും ഒരാള് ജീവിതായോധനത്തിന് തെരഞ്ഞെടുക്കുന്നത് പോലെ ഭരിക്കാന് ഒരാള്‍ക്ക് കമ്മ്യൂണിസ്റ്റ് സ്ഥാനാര്‍ഥിയെയോ തെരഞ്ഞെടുക്കാവുന്നതാണ്. ഈ ചിന്താഗതി മുജാഹിദ് നേതൃത്വം വ്യഗ്യമായി പ്രചരിപ്പിക്കുന്നതിനാല് ഒരേ പ്രദേശത്തെ മുജാഹിദു സുഹൃത്തുക്കള് തികച്ചും ഭിന്നമായ രാഷ്ട്രീയ പാര്‍ട്ടികളില് പ്രവര്‍ത്തിച്ച് വരുന്നത് കാണാം.\nഇത്തരമൊരു സാഹചര്യത്തിലാണ് ഫെയ്സ് ബുക്ക് ചര്‍ചയില് മുജാഹിദ് പക്ഷത്ത് നിന്ന് സംവദിച്ച സുഹൃത്തിനോട് ഇങ്ങനെ ചോദിക്കേണ്ടി വന്നത്.\nCK Latheef ജമാഅത്തെ ഇസ്ലാമി ചെയ്യുന്നതൊക്കെ തെറ്റും കാലഘട്ടത്തെ സംബന്ധിച്ചിടത്തോളം അപ്രസക്തവും ഇസ്ലാമികമായി ന്യായീകരണമില്ലാത്തതാണ് എന്നും വെക്കുക.\nആദ്യമായി മുജാഹിദുകള് തങ്ങള് ഇപ്പോള് ചെയ്തുകൊണ്ടിരിക്കുന്ന രാഷ്ട്രീയ പ്രവര്‍ത്തനത്തിന്റെ ഇസ്ലാമിക ന്യായം ഒന്ന് പറഞ്ഞു തരട്ടേ.. അതിന് ശേഷം നമുക്ക് ചര്‍ച തുടരാം.\nകാരണം ഇപ്പോള് ഞങ്ങള്‍ക്ക് ബോധ്യപ്പെട്ട ഇസ്ലാമിക കാഴ്ചപ്പാട് വിട്ട് ഞങ്ങള്‍ക്ക് വന്ന് ചേരാനുള്ള കാഴ്പാട് വ്യക്തമായി അവതരിപ്പിച്ച് തരേണ്ട ബാധ്യത മുജാഹിദ് പ്രസ്ഥാനത്തിലും ജമാഅത്ത് വിമര്‍ശകരിലും മാത്രം നിക്ഷിപ്തമാണ്. അത് ചെയ്യാതെ യുക്തിവാദികളെ പോലെ 'താന്തോന്നിത്തര'ത്തിലേക്ക് ക്ഷണിക്കുന്നത് ശരിയല്ലല്ലോ.. ?\nഇതിന് എനിക്ക് ലഭിച്ച മറുപടി ഇപ്രകാരമാണ്.\nMohd Yoosuf മുജാഹിദുകളുടെ രാഷ്ട്രീയ നിലപാട് താങ്കൾക്ക് ശരിക്കുമറിയാം.. എന്നീട്ടും!! മുജാഹിദുകളുടെ ന്യയമറിഞ്ഞാണോ ജമാ അത്തിന്റെ നിലപാട് പറയുക? എന്താ ലത്തീഫ് സാഹിബ്... ഇതാണോ ഉത്തരം?\nമുജാഹിദുകളുടെ രാഷ്ട്രീയ നിലപാട് എനിക്കറിയാം എന്നാല് അത് ശരിയാണോ എന്ന് ഉറപ്പ് വരുത്താനാണ് ഞാന് വീണ്ടും ചോദിച്ചത്. എന്നാല് മറ്റൊരു സുഹൃത്ത് ഇങ്ങനെ ആവശ്യപ്പെട്ടിട്ടും ചോദിച്ചതിന് മറുപടിയുണ്ടായില്ല. Tandasseri Rasheed മുജാഹിദുകളുടെ രാഷ്ട്രീയ നിലപാട് താങ്കൾക്ക് ശരിക്കുമറിയാം.. എന്നീട്ടും!! >>>> ഇല്ല സത്യമായിട്ടും അറിയില്ല ....അതൊന്ന് ചുരുക്കി പറഞ്ഞാല് കൊള്ളാമായിരുന്നു ..Mohd Yoosuf\nപകരം ജമാഅത്തെ ഇസ്ലാമിയെ പഠിക്കാന് വേണ്ടി ഏതാനും ചോദ്യങ്ങള് ഉന്നയിക്കുകയാണ് ഈ വിഷയത്തില് കാര്യമായി ചെയ്തത്. പ്രസ്തുത കമന്റ് ഇങ്ങനെ.\nMohd Yoosuf said..\nCK Latheef ചുവടെ കൊടുത്ത ചോദ്യങ്ങൾക്ക് വ്യക്തമായ മറുപടി നൽകണമെന്ന് വിനീതമായി ആവശ്യപെടുന്നു. ജമാഅത്തെ ഇസ്ലാമിയെ കുറിച്ചുള്ള തെറ്റിദ്ധാരണകൾ നിക്കാനാണ്.\n1) ആധുനിക ജനാധിപത്യ സംവിദാനം മോശമാണെങ്കിൽ എന്തിന് അതിന്റെ ഭാഗഭാക്കാവുന്നു?\n2) ജമാഅത്തെ ഇസ്ലാമിക്ക് നിഷിദ്ധമായ ജനാധിപത്യ വ്യവസ്ഥിതിയിൽ എന്ത് കാരണം കൊണ്ടാണ് ഒരു രാഷ്ട്രീയ പാർട്ടി രൂപീകരിച്ചത്?\n3) ഒരു പാർട്ടി രൂപീകൃതമായത് കൊണ്ട് ദൈവിക ഭരണം ഇന്ത്യയിൽ സ്ഥാപിതമാകുമോ?\n4) ദൈവിക ഭരണം സ്ഥാപിതമാക്കാനുള്ള ഉപകരണമായി ജമാഅത്തെ ഇസ്ലാമി വെൽഫെയർ പാർട്ടി രൂപീകരിച്ചത് എന്ന് ജമാഅത്ത് സുഹൃത്തുക്കൾ ഇവിടെ പറയുകയുണ്ടായി. ആ ഉപകരണം ഓപറേറ്റ് ചെയ്യാൻ അതിന്റെ നിയന്ത്രണം മറ്റു ഇതര സമൂഹത്തിന്റെ കൈകളിലാണ് കൊടുത്തിട്ടുള്ളത്. ഏതെങ്കുലും വിധത്തിൽ വെൽഫെയർ പാർട്ടിക്ക് അധികാരം ലഭിക്കുകയാണെങ്കിൽ ഭരണ സംവിധാനത്തിൽ നിന്നും അമുസ്ലിംങ്ങളെ ഒഴിവാക്കി മുസ്ലിംങ്ങൾക്ക് അധികാരം കൊടുക്കുമോ?\n5) ദൈവ നിഷേധികൾക്ക് ഇസ്ലാമിക ഭരണ സംവിധാനത്തിന്റെ കടിഞ്ഞാണ് നല്‍കാമോ?\n6) വെൽഫെയർ പാർട്ടിക്ക് അധികാരം ലഭിച്ചാൽ ഉപാദ്യക്ഷന്മാരായ ഫാദർ ജോസഫിനും സെക്രട്ടറിമാരായ രമ സൂര്യ റാവൂ, സുബ്രമണ്യ തുടങ്ങിയവരെ ഇസ്ലാമിഅ ഭരണ സംവിധാനത്തിൽ ഉപയോഗപെടുത്തുമോ? അമുസ്ലിംങ്ങളെ ഭരണ സംവിധാനത്തിൽ ഉപയോഗപെടുത്താൻ മതപരമായ തെളിവുകൾ എന്തൊക്കെ?\n7) ദൈവിക ഭരണം സ്ഥാപിതമാകാൻ ദൈവ നിഷേധികളെ ഉപയോഗപെടുത്തുന്നതിൽ ഇസ്ലാമിക മാനങ്ങൾ എന്തൊക്കെ?\n8) വെൽഫെയർ പാർട്ടിയിലെ അമുസ്ലിംങ്ങളായ നേതാക്കന്മാരോടും അണികളോടും ഇസ്ലാം മതത്തെ കുറിച്ച് പറഞ്ഞിട്ടുണ്ടോ? ഇസ്ലാം മതം സ്വീകരിക്കണമെന്ന് ആവശ്യപെട്ടിട്ടുണ്ടോ?\n9) അവരോട് ഏക ദൈവത്തെ കുറിച്ചു പറഞ്ഞു മുസ്ലിമാകണമെന്ന് ആവശ്യപെട്ടിട്ടുണ്ടോ?\nമുജാഹിദുകാരനായ സഹോദരന് യൂസുഫിന്റെ ചോദ്യങ്ങള് ഇസ്ലാമിക രാഷ്ട്രീയത്തെക്കുറിച്ച കാഴ്ചപ്പാടില്ലായ്മയില്‍നിന്ന് ഉണ്ടായതാണ്. എന്താണ് ഇസ്ലാമിക രാഷ്ട്രീയം എന്ന് മനസ്സിലാക്കിരുന്നെങ്കില് അദ്ദേഹം ഇങ്ങനെ ചോദിക്കുമായിരുന്നില്ല. ജമാഅത്തെ ഇസ്ലാമി മുന്‍കൈ എടുത്ത് വെല്‍ഫയര് പാര്‍ട്ടി രൂപീകരിച്ചപ്പോള് ഇത്തരം ചോദ്യങ്ങള് ജമാഅത്തുകാരെ അലട്ടാതിരിക്കാനുള്ള കാരണം ഇസ്ലാമിന്റെ ഈ വശത്തെക്കുറിച്ച അറിവാണ്. ഇസ്ലാമിന്റെ രാഷ്ട്രീയ കാഴ്ചപാട് ഉള്‍കൊണ്ടവരെ സംബന്ധിച്ച് ഈ ചോദ്യങ്ങളില് പലതും അസംബന്ധമാണ്. ചോദ്യങ്ങളിലൂടെ കടന്നുപോകുമ്പോള് മനസ്സിലാകും ഇതില് ജമാഅത്തെ ഇസ്ലാമി മറുപടി പറയേണ്ട വിഷയത്തെക്കാള് ഒരു മുസ്ലിം പണ്ഡിതന് മറുപടി നല്‍കേണ്ട വിഷയങ്ങളാണ് പലതും എന്ന്.\nഅനുബന്ധമായി മനസ്സിലാക്കേണ്ട ഒരു കാര്യം ജമാഅത്തിനോട് മുജാഹിദുകളുടെ കാര്യമായ എതിര്‍പ്പ് മതപരമെന്നതിനെക്കാള് രാഷ്ട്രീയ പ്രേരിതമാണ്. ഇവിടെ വെല്‍ഫയര് പാര്‍ട്ടിയുടെ രൂപീകരണം തങ്ങള് പിന്തുണക്കുന്ന സാമുദായിക പാര്‍ട്ടിയുടെ താല്‍പര്യങ്ങളെ ബാധിക്കുമോ എന്ന ഭയം ഈ ചോദ്യങ്ങളിലുണ്ട്. വെല്‍ഫയര് പാര്‍ട്ടിയുടെ രൂപീകരണം മുന്നില് വെച്ചാണ് ഈ ചോദ്യങ്ങള് . ചോദ്യങ്ങള് രാഷ്ട്രീയ പ്രേരിതമായത് കൊണ്ട് തന്നെ വെല്‍ഫയര് പാര്‍ട്ടിയെ അതല്ലാത്ത ഒന്നാക്കി ചിത്രീകരിക്കേണ്ടത് ആവശ്യമായി വരുന്നു. വെല്‍ഫയര് പാര്‍ട്ടി ഒരു ഇസ്ലാമിക ഭരണം ലക്ഷ്യം വെക്കുന്ന ഒരു പാര്‍ട്ടിയായി അത് സ്വയം അവകാശപ്പെട്ടിട്ടില്ല. ധാര്‍മിക മൂല്യങ്ങളില് ഉറച്ച് നിന്ന് പ്രവര്‍ത്തിക്കാന് ശ്രമിക്കുന്ന, ഇന്ത്യയിലെ മറ്റേത് രാഷ്ട്രീയ പാര്‍ട്ടിയെയും പോലെ ഒരു പാര്‍ട്ടി എന്നതാണ് അതിന്റെ സ്ഥാനം. അതിനപ്പുറം ജമാഅത്തെ ഇസ്ലാമിയെ പോലെ തന്നെ വെല്‍ഫയര് പാര്‍ട്ടിയെ മറ്റേത് മുജാഹിദുകാരനെയും പോലെ ചോദ്യകര്‍ത്താവും ബോധപൂര്‍വമോ അറിവില്ലായ്മ കൊണ്ടോ കണ്ടുപോകുന്നതാണ് ചോദ്യത്തിന് പ്രേരകം.\nഇനി ചോദ്യത്തിലേക്ക് പ്രവേശിക്കാം... (അടുത്ത പോസ്റ്റില് )\nPosted in: ഫെയ്സ്ബുക്ക്,മുജാഹിദുകള്,രാഷ്ട്രീയം\nമുജാഹിദുകളുടെ ജനാധിപത്യത്തോടുള്ള നിലപാട് ?


എന്നും എന്റെ ബിഗ് ബോസ് വിജയി നിങ്ങള് തന്നെയാണ്, ജനങ്ങളുടെ വിധി എനിക്ക് മനസിലാകുന്നില്ല - B4blaze\nകുഞ്ചാക്കോ ബോബൻ നായകനായ ജമ്നാപ്യാരിയിലൂടെ അരങ്ങേറ്റം കുറിച്ച ഗായത്രി വളരെ പെട്ടന്നാണ് പ്രേഷകരുടെ പ്രിയങ്കരിയായ താരമായി മാറിയത്. പിന്നീട് മികച്ച അവസരങ്ങളാണ് താരത്തിന് ലഭിച്ചത്. അഭിമുഖങ്ങളിലും പൊതുവേദികളിലുമൊക്കെ നിർത്താതെ സംസാരിച്ചുകൊണ്ടിരിക്കുന്ന പെൺകുട്ടിയെ പ്രേക്ഷകർ ഇഷ്ടപ്പെടാനും തുടങ്ങി. പിന്നീട് ടോവിനോ തോമസിനൊപ്പം ഒരു മെക്സിക്കൻ അപാരത്തിൽ അഭിനയിച്ച ഗായത്രി തേപ്പുകാരി എന്ന പട്ടവും ആ ചിത്രത്തിലൂടെ സ്വന്തമാക്കി. തന്റെ നിലപാടുകൾ മുഖം നോക്കാതെ തുറന്നുപറയുന്ന ബോൾഡ് ആയ ഒരു പെൺകുട്ടി കൂടിയാണ് ഗായത്രി. ഗായത്രിയുടെ പല അഭിമുഖങ്ങളിൽ നിന്നും അത് പ്രേക്ഷകർക്കും മനസ്സിലായിട്ടുണ്ട്, ഇപ്പോൾ ബിഗ്‌ബോസ് വിജയിയെ കുറിച്ച് ഗായത്രി പറഞ്ഞ വാക്കുകൾ ആണ് ശ്രദ്ധ നേടുന്നത്. കിടിലം ഫിറോസിന്റെ ചിത്രമാണ് ഗായത്രി പങ്കുവച്ചിരിക്കുന്നത്. എന്നും എന്റെ ബിഗ് ബോസ് വിജയി നിങ്ങള് ആണെന്നായിരുന്നു ചിത്രം പങ്കുവച്ചു കൊണ്ട് ഗായത്രി പറഞ്ഞിരിക്കുന്നത്.\nജനങ്ങളുടെ വിധി തനിക്ക് മനസിലാകുന്നില്ലെന്നും ഗായത്രി പോസ്റ്റില് കുറിച്ചിരുന്നു. എന്നാല് പിന്നീട് ഈ ഭാഗം ഡിലീറ്റ് ചെയ്ത് മാറ്റിയിട്ടുണ്ട്. ഗായത്രിയുടെ പോസ്റ്റിന് കമന്റുകളുമായി നിരവധി പേര് എത്തിയിട്ടുണ്ട്.എന്നാൽ ഗായത്രിയെ വിമർശിച്ചും നിരവധി പേരെത്തുന്നുണ്ട്. നിങ്ങള് തെറ്റാണ്, ജനങ്ങളാണ് ശരി, എന്നാല് ചേച്ചിയൊരു അവാര്‍ഡ് അങ്ങ് കൊടുക്ക്, ഞാന് കൂട്ടം തെറ്റിയതല്ല, എന്റൈ കൂടെ വന്ന 99 പേര് കൂട്ടം തെറ്റിയതാണ് എന്ന് പറഞ്ഞ പോലായി, എംകെ യഥാര്‍ത്ഥ വ്യക്തിയാണ്, റിയല് ഹീറോ. നിന്റെ വിധി മാത്രം പറഞ്ഞാ മതി, ജനങ്ങളുടെ തീരുമാനത്തെ ചോദ്യം ചെയ്യേണ്ട. ജനങ്ങള് ശരിയായി ഉള്ളതെ തിരഞ്ഞെടുക്കു, നല്ല കരച്ചില്, മറ്റുള്ളവരെ പരദൂഷണം മാത്രം പറഞ്ഞ് കട്ടിലില് കിടന്ന് മാസ് ഡയലോഗുകള് വിളിച്ചു പറഞ്ഞാല് നല്ല പ്ലെയര് ആകില്ല. ആആ ലേക്ക് കേറും മുന്‍പ് പുള്ളിക്ക് ഉണ്ടായിരുന്ന ആരാധക പിന്തുണ പോലും നഷ്ടപ്പെട്ടത് പുള്ളിയുടെ പ്രവര്‍ത്തി കൊണ്ട് തന്നെയാണ് എന്നെല്ലാമാണ് കമന്റുകള്.


Malayalam news || ദിലീപിനെ കാവ്യാമാധവന് സന്ദര്‍ശിച്ചു; പൊട്ടിക്കരഞ്ഞു\nദിലീപിനെ കാവ്യാമാധവന് സന്ദര്‍ശിച്ചു; പൊട്ടിക്കരഞ്ഞു\nനടി ആക്രമിക്കപ്പെട്ട സംഭവത്തിലെ ഗൂഢാലോചനക്കേസില് ആലുവ സബ് ജയിലില് റിമാന്‍ഡില്‍കഴിയുന്ന നടന് ദിലീപിനെ ഭാര്യ കാവ്യാമാധവന് മകള് മീനാക്ഷി എന്നിവര് ശനിയാഴ്‌ച സന്ദര്‍ശിച്ചു. ജയിലിലെ ഗാര്‍ഡ് റൂമില് ഇരുപത് മിനിട്ടാണ് സന്ദര്‍ശന സമയം അനുവദിച്ചിരുന്നത്. കാവ്യയും മീനാക്ഷിയും ദിലീപിനെകണ്ട് പൊട്ടിക്കരഞ്ഞു. ദിലീപിനും കരച്ചില് അടക്കാനായില്ല. ജൂലൈ 10ന് അറസ്റ്റിലായശേഷം ആദ്യമായാണ് കാവ്യ ദിലീപിനെ കാണാനെത്തുന്നത്. ദിലീപിനെ കണ്ടശേഷം പുറത്തിറങ്ങിയ കാവ്യയോട് പള്‍സര്‍സുനി പറഞ്ഞ മാഡം കാവ്യയാണോയെന്നു മാധ്യമപ്രവര്‍ത്തകര് ചോദിച്ചു. എന്നാല് ചോദ്യങ്ങളോട് കാവ്യ പ്രതികരിക്കാതെ കാറില് മടങ്ങി. കാവ്യയുടെ പിതാവ് മാധവനും ഒപ്പമുണ്ടായിരുന്നു. കാവ്യയും മറ്റും എത്തുന്നതിനു മുമ്പ് ദിലീപിന്റെ സുഹൃത്തും സംവിധായകനുമായ നാദിര്‍ഷയും ജയിലിലെത്തി ദിലീപിനെ കണ്ടു. ദിലീപ് അറസ്റ്റിലായശേഷം ആദ്യമായാണ് നാദിര്‍ഷയും ദിലീപിനെ കാണാന് ജയിലില് എത്തുന്നത്. ജയിലിലേക്ക് വരരുതെന്നാണ് ദിലീപ് വീട്ടുകാരോട് നിര്‍ദേശിച്ചിരുന്നത്. എന്നാല്, അമ്മ സരോജം, സഹോദരന് അനൂപ്, സഹോദരിഭര്‍ത്താവ് സൂരജ് എന്നിവര് ദിലീപിനെ കാണാന് ദിവസങ്ങള്‍ക്കുമുമ്പ് എത്തിയിരുന്നു. ദിലീപിന്റെ റിമാന്‍ഡ് കാലാവധി കോടതി നീട്ടിയിരിക്കുകയാണ്.


news | മഞ്ഞൾ ഉപയോഗിക്കാൻ മറ്റൊരു കാരണംകൂടി കണ്ടെത്തി അമേരിക്കൻ ശാസ്ത്രജ്ഞർ; മഞ്ഞളിൽനിന്നും കാൻസറിനെ പ്രതിരോധിക്കാൻ പറ്റിയ മരുന്നുണ്ടാക്കാൻ ഇനി ഒരു ചുവടുകൂടി; ഇന്ത്യയുടെ പരമ്പരാഗത ഭക്ഷ്യവസ്തു ലോകത്തിന്റെ ഹീറോ ആകുന്നതിങ്ങനെ - MarunadanMalayali.com\nAugust 13, 2018 | 02:27 PM IST | Permalink\nഡൽഹി: ശരീരത്തിലെ വിഷപദാർഥങ്ങളെ ഇല്ലാതാക്കാൻ ശേഷിയുള്ള ഔഷധമാണ് മഞ്ഞളെന്നാണ് നമ്മുടെ പൂർവികന്മാർ പഠിപ്പിച്ചിരുന്നത്. മഞ്ഞൾ നമ്മുടെ ഭക്ഷണത്തിലെ മുഖ്യഘടകങ്ങളിലൊന്നായതും അതുകൊണ്ടുതന്നെ. ഇപ്പോൾ മഞ്ഞളിന് കൂടുതൽ ഗുണങ്ങളുണ്ടെന്ന് കണ്ടെത്തിയിരിക്കുകയാണ് അമേരിക്കയിലെ ഒരുസംഘം ഇന്ത്യൻ-അമേരിക്കൻ ഗവേഷകർ.\nകാൻസറിനെ പ്രതിരോധിക്കാൻശേഷിയുള്ള കുർക്കുമിൻ എന്ന ഘടകം മഞ്ഞളിലുണ്ടെന്നാണ് ഇവരുടെ കണ്ടെത്തൽ. ഇല്ലിനോയി സർവകലാശാലയിലെയും ഉട്ട സർവകലാശാലയിലെയും ഗവേഷകരാണ് ഈ കണ്ടെത്തലിന് പിന്നിൽ. വെള്ളത്തിൽ അലിയില്ലെന്നതാണ് കുർക്കുമിനെ മരുന്നിന്റെ രൂപത്തിൽ അവതരിപ്പിക്കുന്നതിലുള്ള പ്രധാന തടസ്സം. വെള്ളത്തിൽ അലിയാത്ത വസ്തു രക്തത്തിലും അലിയില്ലെന്നതാണ് അതിനെ മരുന്നാക്കി ഉപയോഗിക്കാൻ കഴിയാത്ത അവസ്ഥയിലാക്കുന്നത്.\nരക്തത്തിൽ കലർന്നാൽ മാത്രമേ മരുന്ന് ശരീരത്തിലാകെ വ്യാപിക്കൂ. ദശാബ്ദങ്ങളായി പരീക്ഷണവും ഗവേഷണവും തുടരുന്നുണ്ടെങ്കിലും കുർക്കുമിനെ വെള്ളത്തിൽ അലിയിക്കുന്ന രൂപത്തിലാക്കാനുള്ള പരീക്ഷണങ്ങൾ വിജയിച്ചിട്ടില്ല. എന്നാൽ, ഈ പ്രതിസന്ധിക്ക് പരിഹാരം കണ്ടെത്തുന്ന കാര്യത്തിലാണ് ഗവേഷകർ മുന്നോട്ടുപോയിട്ടുള്ളത്. ഇല്ലിനോയി സർവകലാശാലയിലെ ദിപഞ്ജൻ പാനിന്റെയും ഉട്ടാ സർവകലാശാലയിലെ പീറ്റർ സ്റ്റാങ്ങിന്റെയും നേതൃത്വത്തിലുള്ള സംഘമാണ് ഗവേഷണത്തിന് പിന്നിൽ.\nട്യൂമറുകളിലും കാൻസർ കോശങ്ങളിലും കുർക്കുമിൻ ഉപയോഗിച്ച് ചികിത്സ ഫലപ്രദമായി നടത്താനാകുമെന്ന് ഗവേഷകർ പറയുന്നു. കാൻസർ ചികിത്സയ്ക്ക് ഉപയോഗിക്കുന്ന പ്ലാറ്റനവുമായി ചേർത്ത് കുർക്കുമിൻ ഉപയോഗിക്കുന്നതിനെക്കുറിച്ചാണ് ഗവേഷകർ ചിന്തിക്കുന്നത്. പ്ലാറ്റിനവും കുർക്കുമിനും സംയോജിപ്പിച്ച് ഉപയോഗിക്കുമ്പോൾ അത് ശരീരത്തിൽ എളുപ്പത്തിൽ വ്യാപിക്കുന്ന തരത്തിലുള്ള്ള മരുന്നായി മാറ്റാനാകുമെന്നും ഗവേഷകർ പറയുന്നു.


ആറ് വര്‍ഷത്തെ ഇടവേളയ്ക്ക് ശേഷം ഷാജി കൈലാസ്, 'കടുവ'യിലൂടെ പൃഥ്വിയുമായി കൈകോര്‍ക്കുന്നു | Prithviraj Shaji Kailas Movie Kaduva Prithviraj Productions\nആറ് വര്‍ഷത്തെ ഇടവേളയ്ക്ക് ശേഷം ഷാജി കൈലാസ്, 'കടുവ'യിലൂടെ പൃഥ്വിയുമായി കൈകോര്‍ക്കുന്നു\nആറ് വര്‍ഷത്തെ ഇടവേളയ്ക്ക് ശേഷം ഷാജി കൈലാസ് മലയാളത്തില് ഒരുക്കുന്ന ചിത്രമാണിത്.\nആരാധകര്‍ക്ക് ആകാംക്ഷ നല്‍കിക്കൊണ്ടാണ് തന്‍റെ പുതിയ ചിത്രത്തെക്കുറിച്ച് നടന് പൃഥ്വിരാജ് കഴിഞ്ഞ ദിവസം സോഷ്യല് മീഡിയയില് പോസ്റ്റിട്ടത്. ആറ് വര്‍ഷത്തെ ഇടവേളക്ക് ശേഷം....! വരുന്നു..!'. എന്ന ക്യാപ്ഷനോടെ താരം പുറത്ത് വിട്ട ഒരു പോസ്റ്റര് ആണ് ചര്‍ച്ചയായത്. ചുരുട്ട് കത്തിച്ച് പിടിച്ചിരിക്കുന്ന ഒരു വലതുകൈ മാത്രമാണ് പോസ്റ്ററിലെ ഡിസൈനില്.\nഇപ്പോഴിതാ തന്‍റെ പിറന്നാള് ദിനത്തില് ആ സര്‍പ്രൈസ് ആരാധകരുമായി പങ്കുവച്ചിരിക്കുകയാണ് താരം. ഷാജി കൈലാസും പൃഥ്വിരാജും ഒന്നിക്കുന്ന ചിത്രത്തിന്‍റെ പോസ്റ്ററാണ് പൃഥ്വി പുറത്ത് വിട്ടിരിക്കുന്നത്. ഒരു യഥാര്‍ഥ സംഭവത്തില് നിന്ന് പ്രചോദനം ഉള്‍ക്കൊണ്ട് ഒരുക്കുന്ന ചിത്രമായിരിക്കും കടുവ.\nആറ് വര്‍ഷത്തെ ഇടവേളയ്ക്ക് ശേഷം ഷാജി കൈലാസ് മലയാളത്തില് ഒരുക്കുന്ന ചിത്രമാണിത്. പൃഥ്വി നായകനായെത്തിയ ആദം ജോണ് ഒരുക്കിയ ജിനു എബ്രഹാം ആണ് ചിത്രത്തിന്‍റെ കഥ. ഛായാഗ്രഹണം രവി.കെചന്ദ്രന്, തെലുങ്ക് സംഗീത സംവിധാകനായ തമന് ആദ്യമായി മലയാളത്തില് സംഗീതസംവിധാനം നിര്‍വഹിക്കുന്നു എന്ന പ്രത്യേകതയും ചിത്രത്തിനുണ്ട്. പൃഥ്വിരാജ് പ്രൊഡക്ഷന്‍സും\nമാജിക് ഫ്രെയിംസും ചേര്‍ന്നാണ് നിര്‍മാണം.\nContent Highlights : Prithviraj Shaji Kailas Movie Kaduva Prithviraj Productions


ഗോളടിച്ചും അടിപ്പിച്ചും ബെൻസിമ, റയൽ മാഡ്രിഡിന് ജയം | Fanport | La Liga News Malayalam\nHome Football La Liga ഗോളടിച്ചും അടിപ്പിച്ചും ബെൻസിമ, റയൽ മാഡ്രിഡിന് ജയം\nഗോളടിച്ചും അടിപ്പിച്ചും ബെൻസിമ, റയൽ മാഡ്രിഡിന് ജയം\nDecember 7, 2019 - 7:43 PM\nലാ ലീഗയിൽ ജയവുമായി റയൽ മാഡ്രിഡ്. എതിരില്ലാത്ത രണ്ട് ഗോളുകൾക്കാണ് റയൽ മാഡ്രിഡ് എസ്പാന്യോളിനെ പരാജയപ്പെടുത്തിയത്. റാഫേൽ വരാനെയും കെരീം ബെൻസിമയുമാണ് റയൽ മാഡ്രിഡിന് വേണ്ടി ഗോളടിച്ചത്. റയൽ മാഡ്രിഡിന്റെ അപരാജിത കുതിപ്പ് തുടർച്ചയായ ഒൻപതാം മത്സരത്തിലും തുടരുന്നു.\nഇന്നത്തെ ജയത്തോടു കൂടി ലാ ലീഗയിൽ ബാഴ്സയെക്കാളിലും മൂന്ന് പോയന്റിന്റെ ലീഡാണ് റയൽ മാഡ്രിഡിനുള്ളത്. മത്സരം അവസാനിക്കാനിരിക്കെ റയലിന്റെ മെൻഡി ചുവപ്പ് കണ്ട് പുറത്തായിരുന്നു. റയൽ മാഡ്രിഡിന് എൽ ക്ലാസിക്കോക്ക് മുന്നോടിയായി ഈ വിജയം ആത്മവിശ്വാസമേകും. ഇരു ഗോളടിക്കുകയും ഗോളിന് വഴിയൊരുക്കുകയും ചെയ്ത കെരീം ബെൻസിമയാണ് റയലിന്റെ ജയത്തിന് ചുക്കാൻ പിടിച്ചത്.\nPrevious articleരണ്ടാം മത്സരത്തിലും വിജയമില്ലാതെ ഈസ്റ്റ് ബംഗാൾ\nNext articleപ്രതിരോധത്തിൽ ദുരന്തമായി ചെൽസി, എവർട്ടന് ജയം


india-england series | അടിക്ക് തിരിച്ചടി; ഇന്ത്യ ഒന്നാം ഇന്നിങ്സിൽ 145 റൺസിന് പുറത്ത് - Malayalivartha.com Widgets Magazine\n25 FEBRUARY 2021 04:30 PM IST\nഇന്ത്യ-ഇംഗ്ലണ്ട് മൂന്നാം ടെസ്റ്റിൽ ഇംഗ്ലണ്ട് വീണ അതേ കുഴിയിൽ ഇന്ത്യയും വീണു. ഇംഗ്ലണ്ടിന്റെ ഒന്നാം ഇന്നിംഗ്‌സ് സ്കോറായ 112 റൺസ് പിന്തുടർന്ന് ബാറ്റിങ്ങിന് ഇറങ്ങിയ ഇന്ത്യ 145 റൺസിന് ഓൾ ഔട്ടായി. ടീം ഇന്ത്യയ്ക്ക് വെറും 33 റൺസിന്റെ ഒന്നാം ഇന്നിംഗ്‌സ് ലീഡ്.\nഇന്ത്യൻ നിരയിൽ 66 റണ്സെടുത്തു അർധസെഞ്ചുറി തികച്ച ഓപ്പണർ രോഹിത് ശർമ്മ ഒഴികെ വേറെ ആർക്കും തിളങ്ങാൻ കഴിഞ്ഞില്ല. ക്യാപ്റ്റൻ വിരാട് കോഹ്ലി 27 റൺസ് എടുത്ത് പുറത്തായി.\nഇന്നലെ ഇംഗ്ലണ്ടിനെ എറിഞ്ഞിട്ട സ്പിന്നർ അക്ഷർ പട്ടേലിന് പകരക്കാരനായി ആ പണി പൂർത്തിയാക്കിയത് ഇംഗ്ലണ്ട് ബാറ്റ്സ്മാൻ ജോ റൂട്ട്. ഇന്ത്യയുടെ അഞ്ച് വിക്കറ്റുകളാണ് റൂട്ട് സ്വന്തമാക്കിയത്. ജാക്ക് ലീച് നാല് വിക്കറ്റും ശേഷിക്കുന്ന ഒരു വിക്കറ്റ് പേസർ ജോഫ്രാ അർച്ചറും സ്വന്തമാക്കി.\nപകൽ-രാത്രിയായി പിങ്ക് പന്തിലാണ് മൂന്നാം ടെസ്റ്റ് മത്സരം നടക്കുന്നത്.


ടിപി കേസ് പ്രതി ഷാഫി ഹാജരായി, കരിപ്പൂർ സ്വർണ്ണക്കടത്ത് അന്വേഷണ സാഹചര്യത്തിൽ കസ്റ്റംസ് ഓഫിസിന് സായുധ സുരക്ഷ | customs questioning tp chandrasekharan case accused muhammad shafi in karipur gold smuggling case\nകരിപ്പൂർ സ്വർണ്ണക്കടത്തിലെ ക്വട്ടേഷൻ ടീം അംഗങ്ങളുടെ പങ്ക് കൂടുതൽ വ്യക്തമായതിന്റെ പശ്ചാത്തലത്തിൽ കസ്റ്റംസ് ഓഫീസിൽ സായുധ സുരക്ഷ ഏർപ്പെടുത്തിയിട്ടുണ്ട്.\nKochi, First Published Jul 13, 2021, 11:37 AM IST\nകോഴിക്കോട്: കരിപ്പൂർ സ്വർണ്ണക്കടത്ത് കേസിലെ ചോദ്യം ചെയ്യലിനായി ടിപി ചന്ദ്രശേഖരൻ വധക്കേസ് പ്രതി മുഹമ്മദ് ഷാഫി കസ്റ്റംസ് ഓഫീസിൽ ഹാജരായി. അഭിഭാഷകർക്കൊപ്പമാണ് ഷാഫി കസ്റ്റംസ് ഓഫീസിലെത്തിയത്. കഴിഞ്ഞ വെള്ളിയാഴ്ച്ച കസ്റ്റംസ് ഉദ്യോസ്ഥരെ അറിയിക്കാതെ ചോദ്യം ചെയ്യലിന് ഹാജരായ ഷാഫിയെ നോട്ടീസ് ദിവസം ഹാജരാകാൻ ആവശ്യപ്പെട്ട് കസ്റ്റംസ് മടക്കിയിരുന്നു. തുടർന്ന് ഇന്ന് ഹാജരാകുകയായിരുന്നു.\nഅതേ സമയം കൊച്ചിയിലെ കസ്റ്റംസ് ഓഫീസിൽ സായുധ സുരക്ഷ ഏർപ്പെടുത്തി. കരിപ്പൂർ സ്വർണ്ണക്കടത്ത് അന്വേഷണം ക്വട്ടേഷൻ സംഘങ്ങളിലേക്ക് അടക്കം എത്തിയ സാഹചര്യത്തിലാണ് സുരക്ഷ വർധിപ്പിച്ചത്.\nടിപി ചന്ദ്രശേഖരൻ കേസിലെ പ്രതികളായ കൊടി സുനിയും ഷാഫിയും അടങ്ങുന്ന സംഘം കണ്ണൂർ സ്വർണ്ണക്കടത്ത് സംഘത്തിന്റെ രക്ഷധികാരികൾ ആണന്നാണ് കസ്റ്റംസ് നിഗമനം. ഷാഫിയുടെ വീട്ടിൽ നടത്തിയ പരിശോധനയിൽ പൊലീസ് യൂണിഫോമിൽ ഉപയോഗിക്കാറുള്ള സ്റ്റാർ അടക്കം കണ്ടെത്തിയിരുന്നു. നിലവിൽ പരോളിൽ കഴിയുന്ന ഷാഫിയ്ക്ക് പ്രധാന പ്രതി അർജുൻ ആയങ്കിയെ ഒളിവിൽ പാർപ്പിച്ചതിലും പങ്ക് ഉണ്ടെന്നാണ് കസ്റ്റംസ് കോടതിയെ അറിയിച്ചിട്ടുള്ളത്. ഇതുമായി ബന്ധപ്പെട്ട് കൂടുതൽ വിവരങ്ങൾ ചോദ്യംചെയ്യലിലൂടെ ലഭിക്കുമെന്നാണ് കസ്റ്റംസ് പ്രതീക്ഷ.\nLast Updated Jul 13, 2021, 11:48 AM IST\ntp case accused\nടിപി കേസ് പ്രതി


കുഞ്ഞു വികൃതി – Fr Joseph Vattakalam\nപ്രിയപ്പെട്ട മാതാവിന്റെ അനാരോഗ്യം, കുറച്ചൊരു കാലത്തേക്ക് (കുരുന്നു പ്രായത്തിൽത്തന്നെ) കൊച്ചുറാണി ആയയുടെ സംരക്ഷണത്തിൽ വളരേണ്ടിവന്നു. അതേക്കുറിച്ചു ദുഖമൊന്നും ആത്മകഥയിൽ രേഖപ്പെടുത്തിക്കാണുന്നില്ല. ഒരിക്കൽ തന്റെ അമ്മ സെലിന് അയച്ച കത്തിൽ പറഞ്ഞിരിക്കുന്നത്. കൊച്ചുറാണി ഇങ്ങനെ രേഖപ്പെടുത്തുന്നു: “ആയ കൊച്ചുത്രേസ്യയെ വ്യാഴാഴ്ച്ച ഇവിടെ കൊണ്ടുവന്നിട്ടുണ്ട്. അവൾക്കെപ്പോഴും ചിരി തന്നെയാണ്. കൊച്ചുസെലിനോടാണ് അവൾക്കു എപ്പോഴും പ്രിയം. സെലിനെ കണ്ടാലുടൻ ചിരിതന്നെ ചിരി. ഉടനെ കളിതുടങ്ങാനാണ് ഭാവമെന്നു ആരും പറയും. അതിനു അത്ര താമസം വേണ്ടിവരുകയില്ല. ഒട്ടും താമസിയാതെ നടന്നു തുടങ്ങുമെന്നാണ് എന്റെ പ്രതീക്ഷ. അവളൊരു ല്ല കൊച്ചായിരിക്കും. മികച്ച ബുദ്ധിസാമർത്ഥ്യത്തിന്റെ ലക്ഷണം കാണുന്നുണ്ട്. മുഖഭാവം കണ്ടാൽ സ്വർഗ്ഗഭാഗ്യത്തിന് മുൻനിശ്ചയം ചെയ്യപ്പെട്ട കുഞ്ഞാണെന്നു തോന്നും.”\nതമ്മിൽ മൂന്നരവയസ്സിന്റെ അന്തരമുണ്ടായിരുന്നെങ്കിലും സെലിനും കൊച്ചുറാണിയും “പരസ്പരം നല്ലവണ്ണം മനസ്സിലാക്കിയിരുന്നു”. അമ്മ അവരെക്കുറിച്ചു ഇങ്ങനെ എഴുതിയിട്ടുണ്ട് : “എന്റെ കൊച്ചു സെലിന് സുകൃതാഭ്യാസത്തിലേക്ക് ഒരു പ്രത്യേക ചായ്‌വുണ്ട്. അവളുടെ സ്വഭാവ പ്രകൃതി അതാണ്. അവളുടെ ആത്മാവ് നിഷ്ക്കളങ്കമാണ് . തിന്മയെ അവൾ വെറുക്കുന്നു. എന്നാൽ ഈ കീരിക്കുഞ്ഞിന്റെകാര്യം എങ്ങനെയാകുമെന്നു എനിക്ക് അറിഞ്ഞുകൂടാ. അത് തീരെ കുഞ്ഞാണ്. വീണ്ടുവിചാരമെന്നത് അവൾക്കു അശേഷമില്ല . സെലിനെക്കാൾ മികച്ചബുദ്ധി വൈഭവം അവൾക്കുണ്ട്. എങ്കിലും സൗമ്യത വളരെക്കുറവാണ്. അവളുടെ ദുശ്യാഠ്യത്തെ അമർത്തുക അസാധ്യമെന്നുതന്നെ പറയാം . ‘ഇല്ല‘ (No ) എന്നൊരിക്കൽ പറഞ്ഞു പോയാൽ പിന്നെ അവളെ പിന്തിരിപ്പിക്കാൻ ആർക്കും സാധ്യമല്ല. ദിവസം മുഴുവനും നിലവറയിലിട്ട് പൂട്ടിയാൽ അവിടെ കിടന്നുറങ്ങുകയല്ലാതെ ‘ആകട്ടെ‘ (yes ) എന്നൊരിക്കലും പറയുകയില്ല…”\n‘അമ്മ തുടരുന്നു: “എങ്കിലും അവൾക്കൊരു സുവർണ്ണഹൃദയമുണ്ട്. അത്യന്തം ആർദ്രയും സരളയുമാണവൾ . മാപ്പുചോദിക്കാൻ അവളെന്റെ അടുത്തേക്ക് ഓടിവരുന്നത് കാണാൻ എന്ത് രസമാണെന്നോ!” “അമ്മേ, സെലിൻ ചേച്ചിയെ ഞാനൊന്നു തള്ളി, ഞാനൊന്നു അടിച്ചു . ഇനി അങ്ങനെ ചെയ്കയില്ല” (എന്ത് ചെയ്താലും ഇതാണ് അവളുടെ പതിവ്).\nഅമ്മയുടെ മറ്റൊരു കത്തിൽ നിന്ന്: “ഇതാ സെലിൻ, കുഞ്ഞിന്റെ കൂടെ, ചതുരക്കട്ടകൾ കൊണ്ട് കളിച്ചു രസിച്ചു കൊണ്ടിരിക്കുകയാണ്. ഇടയ്ക്കിടക്ക് അവർ തമ്മിൽ തർക്കമുണ്ടാകുന്നുണ്ട്. സ്വർഗ്ഗമകുടത്തിനൊരു രത്നം സമ്പാദിക്കാൻവേണ്ടി സെലിൻ വിട്ടുകൊടുക്കും . കുഞ്ഞിന്റെ അരിശം മൂത്തു വരുമ്പോൾ ഞാൻ ചെന്ന് അവളെ ശാസിക്കാറുണ്ട്. എല്ലാം അവളുടെ ഇഷ്ടംപോലെ സാധിച്ചില്ലെങ്കിൽ, സമസ്തവും നശിച്ചു നിരാശ പിടിച്ചവരെപ്പോലെ അവൾ നിലത്തു കിടന്നുരുളും . ശ്വാസം മുട്ടിപ്പോകത്തക്കവിധത്തിൽ ആ സ്ഥിതി ചിലപ്പോൾ അത്ര ഗുരുതരമായിത്തീരും . എളുപ്പം ക്ഷോഭിച്ചുപോകുന്ന ഒരു കൊച്ചാണവൾ. എങ്കിലും സുശീലയും വളരെ ബുദ്ധിമതിയുമാണവൾ. സകലതും അവൾ ഓർമ്മിച്ചിരിക്കും. ന്യുനതയോന്നുമില്ലാത്ത ഒരു കുട്ടി എന്ന നിലയിൽനിന്ന് എത്രമാത്രം ദൂരത്തായിരുന്നു ഞാനെന്നു, എന്റെ അമ്മേ, ഇതിൽ നിന്ന് അങ്ങേക്ക് വ്യക്തമാണല്ലോ.\nഉറങ്ങുമ്പോൾപോലും ഒരു നല്ല കൊച്ചെന്ന് എന്നെക്കുറിച്ചു പറയുക സാധ്യമായിരുന്നില്ല. എന്റെ ചാപല്യങ്ങൾ പകലത്തേതിലും അധികമായിരുന്നു. പുതപ്പുകളും കിടക്കവിരികളുമൊക്കെ ചുറ്റി സഞ്ചരിക്കാൻ ഞാൻ പറഞ്ഞയയ്ക്കും . എന്നിട്ടു (ഉറക്കത്തിൽത്തന്നെയാണ്) എന്റെ കൊച്ചുകട്ടിലിന്റെ പടിയിന്മേൽ തല തല്ലും . വേദന മൂലം ഞാൻ ഉണരും. ‘അമ്മച്ചീ, എന്റെ തലമുട്ടിയേ! എന്ന് നിലവിളിക്കും. പരിക്ഷീണയായ അമ്മച്ചി എഴുന്നേറ്റുവരാൻ നിർബന്ധിതയാകും. കൂടെക്കൂടെ ഇങ്ങനെ സംഭവിച്ചിരുന്നതിനാൽ എന്നെ കട്ടിലിൽ കെട്ടിയിടേണ്ടതായി വന്നിട്ടുണ്ട്… അങ്ങനെയാണ് ഞാൻ ഉറക്കത്തിൽ നല്ല കുഞ്ഞായിത്തീർന്നത്!” “എനിക്കുണ്ടായിരുന്ന മറ്റൊരു ദുശ്ശീലം അമിതമായ സ്വയസ്നേഹമായിരുന്നു”. ഇനി കൊച്ചുറാണി ഏറ്റു പറയുന്നത് ശ്രദ്ധിക്കൂ. “പുണ്യമില്ലാത്ത മാതാപിതാക്കളായിരുന്നു എന്നെ വളർത്തിയിരുന്നെങ്കിൽ… ഞാൻ വലിയ ദുഷ്ടയായിത്തീരുമായിരുന്നു; നശിച്ചുപോകാൻ തന്നെയും ഇടയാകുമായിരുന്നു”. എന്നാൽ, ഈശോ, തന്റെ കുഞ്ഞുമണവാട്ടിയെ കാത്തുസൂക്ഷിക്കുന്നുണ്ടായിരുന്നു . സമസ്തവും അവൾക്കു ഗുണകരമായി ഭവിക്കണമെന്നതായിരുന്നു അവിടുത്തെ തിരുമനസ്സ്. ചെറുന്യുനതകൾപ്പോലും തക്കസമയത് പരിഹരിക്കപ്പെട്ടതിനാൽ പുണ്യപൂർണ്ണതയിൽ പുരോഗമിക്കാൻ എല്ലാം അവൾക്കുപകരിച്ചു.\n“എന്നിൽ സ്വയസ്നേഹമുണ്ടായിരുന്നു; ഒപ്പം നന്മയോടുള്ള പ്രതിപത്തിയും . അതുകൊണ്ടു, ഞാൻ കാര്യമായി ചിന്തിച്ചു തുടങ്ങിയതുമുതൽ (നന്നേ ചെറുപ്പം മുതലേ ഞാനതു ചെയ്തിരുന്നു). ഒരു സംഗതി നന്നല്ലെന്നു ആരെങ്കിലും ഒരിക്കൽ പറഞ്ഞാൽ, അത് ആവർത്തിച്ചുപറയാൻ ഞാൻ ഇടയാക്കിയിരുന്നില്ല. വളർന്നു വരുന്തോറും ഞാൻ അമ്മച്ചിക്ക് കൂടുതൽ ആശ്വാസം നല്കിയിരുന്നെന്നു കത്തുകളിൽ കാണുന്നത് എനിക്ക് ഏറെ ചാരിതാർഥ്യജനകമാണ്. എനിക്ക് ചുറ്റും സന്മാതൃകകളെ ഉണ്ടായിരുന്നുള്ളു. അവയെ അനുകരിക്കാൻ നൈസർഗ്ഗികമായി ഞാൻ താത്പര്യപ്പെട്ടു.\nകൊച്ചുറാണിയുടെ കൊച്ചിലെമുതലുള്ള സന്തോഷപ്രകൃതി, അമ്മയ്ക്ക് ഒരു ‘നല്ലകൊച്ച്‘ സ്ഥിരോത്സാഹി മികച്ച ബുദ്ധിസാമർത്ഥ്യം-എല്ലാം അനുകരണീയം .\nകുഞ്ഞായിരുന്നപ്പോൾ അമാനുഷികതയൊന്നും തന്നെ അവൾക്കുണ്ടായിരുന്നില്ല. വികൃതി, കടുംപിടിത്തക്കാരി, പക്ഷെ, തെറ്റുചെയ്താൽ അതേക്കുറിച്ചു അനുതാപവും മാപ്പപേക്ഷിക്കലും കൊച്ചുറാണിയുടെ വലിയസവിശേഷതായിരുന്നു. അമിതമായ സ്വയസ്നേഹമുണ്ടായിരുന്നെന്നും കൊച്ചുറാണി സമ്മതിക്കുന്നു. തിരിച്ചറിവായിത്തുടങ്ങിയതിൽപ്പിന്നെ, ഒരു തിരുത്തൽ കൊടുത്താൽ ആ തെറ്റ് കൊച്ചുറാണി പിന്നെ ഒരിക്കലും ആവർത്തിക്കയില്ലായിരുന്നു. ഇവിടെ ഏറെ ആശ്വാസകരമായ ഉരുത്തിരിഞ്ഞുവരുന്ന ഒരു സത്യം, ദൈവത്തെയും സഹോദരരേയും ആത്മാർഥമായി സ്നേഹിച്ചാൽ ചെറിയ കാര്യങ്ങളിൽ വിശ്വസ്തരായിരുന്നാൽ, ആർക്കും വിശുദ്ധരാകാമെന്നതാണ്.\nമുളയിലേ അറിയാം മുളക്കരുത്ത്\nThe Destroyer Alive!


Homeകേരളംസിപിഎം നേതാവ് പി.കെ. കുഞ്ഞനന്തന് അന്തരിച്ചു\nതിരുവനന്തപുരം: പാനൂര് മേഖലയിലെ പ്രമുഖ സി.പി.എം. നേതാവ് പടിഞ്ഞാറെ കുഞ്ഞിക്കാട്ടില് പി.കെ.കുഞ്ഞനന്തന് (72) അന്തരിച്ചു. ടി.പി.ചന്ദ്ര ശേഖരന് വധക്കേസില് ജീവപര്യന്തം ശിക്ഷിക്കപ്പെട്ട് ജയില് ശിക്ഷ അനുഭവിച്ചു വരികയാണ്. കേസില് 13-ാം പ്രതിയായിരുന്നു.[www.malabarflash.com]\nഅസുഖത്തെത്തുടര്‍ന്ന് കഴിഞ്ഞവര്‍ഷം ജനവരി 14 മുതല് തിരുവനന്തപുരം മെഡിക്കല് കോളേജ് ആസ്പത്രിയില് ചികിത്സയിലായിരുന്നു.\nവയറ്റിലെ അണുബാധ മൂര്‍ച്ഛിച്ചതിനെത്തുടര്‍ന്ന് ഞായറാഴ്ച രാവിലെ ഐ.സി.യുവിലേക്ക് മാറ്റി. വ്യാഴാഴ്ച രാത്രിയോടെയാണ് മരണം. കഴിഞ്ഞ ദിവസം മുഖ്യമന്ത്രി പിണറായി വിജയനും ആശുപത്രിയിലെത്തി കുഞ്ഞനന്തനെ സന്ദര്‍ശിച്ചിരുന്നു.\nപാനൂര് മേഖലയില് സി.പി.എം. വളര്‍ത്തുന്നതില് വലിയ പങ്ക് വഹിച്ച കുഞ്ഞനന്തന് സി.പി.എം. ഏരിയാ കമ്മിറ്റി അംഗമാണ്. ജയിലിലായിരിക്കുമ്പോഴും ഏരിയാ കമ്മിറ്റിയിലേക്ക് തിരഞ്ഞെടുക്കുകയായിരുന്നു. ചന്ദ്രശേഖരനെ കൊല ചെയ്ത സംഭവത്തില് കുഞ്ഞനന്തന് പങ്കില്ലെന്ന നിലപാടാണ് സി.പി.എം. നേതൃത്വം സ്വീകരിച്ചത്.\nപരേതരായ കേളോത്താന്റവിടെ കണ്ണന് നായരുടെയും, കുഞ്ഞിക്കാട്ടില് കുഞ്ഞാനമ്മയുടെയും മകനാണ്. കണ്ണങ്കോട് യു.പി.പി സ്‌കൂളിലെ പഠനത്തിന് ശേഷം അമ്മാവന് ഗോപാലന് മാസ്റ്ററുടെ പാത പിന്തുടര്‍ന്ന് കമ്മ്യൂണിസ്റ്റ് പാര്‍ട്ടി പ്രവര്‍ത്തകനായി. ഇടയ്ക്ക് ബെംഗളുരുവിലേക്ക് പോയെങ്കിലും 1975 ല് അടിയന്തിരാവസ്ഥ പ്രഖ്യാപിക്കുന്നതിന് തൊട്ടു മുമ്പ് നാട്ടിലെത്തി.\nപാര്‍ട്ടി നിര്‍ദേശ പ്രകാരം അടിയന്തരാവസ്ഥയ്ക്കെതിരെ പാറാട് ടൗണില് പ്രകടനത്തിന് നേതൃത്വം നല്‍കിയതിന് കേസില് പ്രതിയായി. 15 വര്‍ഷത്തോളം കുന്നോത്തുപറമ്പ് ലോക്കല് സെക്രട്ടറിയായി പ്രവര്‍ത്തിച്ചു.കര്‍ഷക തൊഴിലാളി യൂണിയന് ജില്ല കമ്മിററിയംഗമായും പ്രവര്‍ത്തിച്ചു. 1980 മുതല് പാനൂര് ഏരിയാ കമ്മിറ്റി അംഗം.\nഎല്.ഐ.സി. ഏജന്റായ ശാന്ത (മുന് കൂത്തുപറമ്പ് ബ്ലോക്ക് പഞ്ചായത്ത്, കുന്നോത്തുപറമ്പ് ഗ്രാമ പഞ്ചായത്തംഗം) യാണ് ഭാര്യ. മക്കള്: ശബ്ന (അധ്യാപിക, ടി.പി. ജി.എം.യു.പി.സ്‌കൂള്,കണ്ണങ്കോട്), ഷിറില് (ദുബായ്). മരുമക്കള്: മനോഹരന് (ഫ്രിലാന്റ് ട്രാവല് എജന്റ്),നവ്യ (അധ്യാപിക,പാറേമ്മല് യു.പി.സ്‌കൂള്),സഹോദരങ്ങള്: പി.കെ. നാരായണന് (റിട്ട:അധ്യാപകന്, ടി.പി. ജി.എം.യു.പി. സ്‌കൂള്,കണ്ണങ്കോട് ) പരേതനായ ബാലന് നായര്.\nCpim Kerala News Obituary thiruvananthapuram കേരളം


മാടവനപ്പറമ്പില് നിന്ന് മന്ത്രി പഥത്തിലേക്ക്; മലയാളികളുടെ പ്രിയങ്ക ന്യൂസീലന്‍ഡ് മന്ത്രിസഭയിൽ | PravasiExpress\nHome World World News മാടവനപ്പറമ്പില് നിന്ന് മന്ത്രി പഥത്തിലേക്ക്; മലയാളികളുടെ പ്രിയങ്ക ന്യൂസീലന്‍ഡ് മന്ത്രിസഭയിൽ\nന്യൂസിലന്‍ഡിലെ ജസീന്‍ഡ ആര്‍ഡേന് മന്ത്രിസഭയില് അംഗമായി ചരിത്രം കുറിച്ച് എറണാകുളം പറവൂര് സ്വദേശി പ്രിയങ്ക രാധാകൃഷ്ണന്. ആദ്യമായിട്ടാണ് ഇന്ത്യയില്‍നിന്നുള്ള ഒരാള് ന്യൂസിലന്‍ഡില് മന്ത്രിയാകുന്നത്. ഗ്രാന്‍റ് റോബര്‍ട്സണ് ഉപപ്രധാനമന്ത്രിയായ മന്ത്രിസഭയില് പ്രിയങ്കയ്ക്ക് സാമൂഹിക, യുവജനക്ഷേമം, സന്നദ്ധ മേഖലകളുടെ ചുമതലയാണ് ലഭിച്ചിട്ടുള്ളത്.\nകൊച്ചി പറവൂര് മാടവനപ്പറമ്പിലാണ് പ്രിയങ്കയുടെ വേരുകള്. മുത്തച്ഛന് ഡോ. സി.ആര്. കൃഷ്ണപിള്ളയുടെ രാഷ്‌ട്രീയ പാരമ്പര്യം പേറിയ കൊച്ചുമകള്. ഇന്ത്യന് നാഷണല് കോണ്‍ഗ്രസിന്‍റെ സോഷ്യലിസ്റ്റ് വിങ്ങിന്‍റെ വക്താക്കളായിരുന്നു കൃഷ്ണപിള്ളയുടെ തറവാട്. ഐക്യ കേരളത്തിനായി വീറോടെ വാദിച്ച പൈതൃകം. കൃഷ്ണ പിള്ളയുടെ മകന് രാമന് രാധാകൃഷ്ണന്‍റെയും ഉഷയുടെയും മകളാണ് പ്രിയങ്ക. ജനിച്ചതു ചെന്നൈയില് വളര്‍ന്നത് സിംഗപ്പൂരില്. പ്രിയങ്ക 14 വർഷമായി ലേബർ പാർട്ടി പ്രവർത്തകയാണ്. ക്രൈസ്റ്റ് ചർച്ച് സ്വദേശിയും ഐടി ജീവനക്കാരനുമായ റിച്ചാർഡ്‌സാണ് ഭർത്താവ്.\nവെല്ലിംഗ്ടണിലെ വിക്ടോറിയ യൂണിവേഴ്‌സിറ്റിയില്‍നിന്നു ഡവലപ്‌മെന്റ് സ്റ്റഡീസില് ബിരുദാനന്തര ബിരുദം നേടിയ പ്രിയങ്ക മീഡിയ സ്റ്റഡീസിലും സോഷ്യോളജിയിലും പഠനം പൂര്‍ത്തിയാക്കിയിട്ടുണ്ട്. പോളിസി നയവിശകലനം, സാമൂഹ്യസേവനം എന്നീ മേഖലകളില് സജീവമായി.\nPrevious articleരാജ്യത്ത് 82 ലക്ഷം കടന്ന് രാജ്യത്തെ കോവിഡ് ബാധിതര്; 24 മണിക്കൂറിനിടെ 45,230 പേർക്ക് രോഗബാധ\nNext articleനടിയെ ആക്രമിച്ച കേസ്: വിചാരണ നിർത്തിവയ്ക്കണമെന്ന് ഇടക്കാല ഉത്തരവ്\nപാകിസ്താനിലേക്കുള്ള മുഴുവന് വിമാന സര്‍വീസുകളും യു എ ഇ റദ്ദാക്കി


പെട്ടിമുടി ദുരന്ത ബാധിതർക്കുള്ള സഹായധനം നാളെ വിതരണം ചെയ്യും, വീടുകളും ഈ മാസം കൈമാറും | pettimudi disaster relief financial aid to be distributed on 5th January\nപെട്ടിമുടി ദുരന്ത ബാധിതർക്കുള്ള സഹായധനം നാളെ വിതരണം ചെയ്യും, വീടുകളും ഈ മാസം കൈമാറും\nPettimudi Estate, First Published Jan 4, 2021, 6:39 AM IST\nദുരന്തബാധിതർക്ക് തമിഴ്നാട് സർക്കാർ പ്രഖ്യാപിച്ച സഹായധനത്തിന്റെ ആദ്യഘഡു കിട്ടി. ദുരന്തമുണ്ടായി നാല് മാസം പിന്നിട്ടിട്ടും സംസ്ഥാന സർക്കാരും കണ്ണൻദേവൻ കമ്പനിയും പ്രഖ്യാപിച്ച സഹായധനം നൽകിയിരുന്നില്ല\nഇടുക്കി: പെട്ടിമുടി ദുരന്ത ബാധിതർക്കുള്ള സർക്കാർ സഹായധനം നാളെ കൈമാറും. നടപടിക്രമങ്ങള് പൂര്‍ത്തീകരിച്ച്, മരിച്ച 44 പേരുടെ അനന്തരാവകാശികള്‍ക്കാണ് ആദ്യഘട്ടത്തിൽ സഹായധനം നൽകുന്നത്. ദുരന്തത്തെ അതിജീവിച്ചവ‍ർക്ക് നിർമിച്ച് നൽകുന്ന വീടുകളും ഈ മാസം കൈമാറും.\nദുരന്തബാധിതർക്ക് തമിഴ്നാട് സർക്കാർ പ്രഖ്യാപിച്ച സഹായധനത്തിന്റെ ആദ്യഘഡു കിട്ടി. ദുരന്തമുണ്ടായി നാല് മാസം പിന്നിട്ടിട്ടും സംസ്ഥാന സർക്കാരും കണ്ണൻദേവൻ കമ്പനിയും പ്രഖ്യാപിച്ച സഹായധനം നൽകിയിരുന്നില്ല. ഇതിനെതിരെ പരാതി ഉയർന്നതോടെയാണ് നടപടിക്രമങ്ങൾ വേഗത്തിലാക്കി സർക്കാർ പണം കൈമാറുന്നത്. പെട്ടിമുടി ദുരന്തത്തിൽ 70 പേരാണ് മരിച്ചത്. ഇതിൽ സഹായധനം നൽകുന്നതിനായി 44 പേരുടെ നടപടിക്രമങ്ങൾ പൂർത്തിയാക്കി. മൂന്നാറിൽ നടക്കുന്ന ചടങ്ങിൽ മന്ത്രി എംഎം മണി അഞ്ച് ലക്ഷം രൂപ വീതം അനന്തരാവകാശികൾക്ക് കൈമാറും.\nദുരന്തത്തിൽ മരിച്ച മറ്റ് 26 പേരുടെ അനന്തരാവകാശികൾക്കും വൈകാതെ സഹായധനം നൽകും. എട്ട് കുടുംബങ്ങൾ പെട്ടിമുടി ദുരന്തത്തെ അതിജീവിച്ചിരുന്നു. ഇവർക്കായി മൂന്നാർ കുറ്റിയാർവാലിയിൽ സർക്കാർ അനുവദിച്ച സ്ഥലത്ത് കണ്ണൻദേവൻ കമ്പനി നിർമിച്ച് നൽകുന്ന വീടുകളുടെ നിർമാണം അവസാനഘട്ടത്തിലാണ്. വീടുകൾ ഈ മാസം അവസാനത്തോടെ കൈമാറാനാകുമെന്നാണ് പ്രതീക്ഷ.\nLast Updated Jan 4, 2021, 6:39 AM IST\nപെട്ടിമുടി ദുരന്ത ബാധിതർക്കുള്ള\nസഹായധനം നാളെ വിതരണം ചെയ്യും\nവീടുകളും ഈ മാസം കൈമാറും


തൻ്റെ പ്രിയതമയ്ക്ക് വേണ്ടി മോഡലായി ഫഹദ്. വൈറലായി വീഡിയോ. - Cine Kerala\nHome Film News തൻ്റെ പ്രിയതമയ്ക്ക് വേണ്ടി മോഡലായി ഫഹദ്. വൈറലായി വീഡിയോ.\nനസ്റിയ ഫഹദ് ഫാസിൽ താരജോഡികളെ മലയാളികൾ ഏറെ ഇഷ്ടപ്പെടുന്നു. പളുങ്ക് എന്ന ചിത്രത്തിലൂടെയാണ് നസ്റിയ അഭിനയത്തിലേക്ക് അരങ്ങേറുന്നത്. വളരെ പെട്ടെന്ന് തന്നെ മലയാളത്തിലെ മുൻനിര നടിയാവാൻ നസ്രിയയ്ക്ക് സാധിച്ചു. അതിനിടയിൽ തമിഴിൽനിന്നും താരത്തിന് അവസരങ്ങൾ കൈവന്നു. ഇരു ഭാഷകളിലും മുൻനിര നായികയായി തിളങ്ങിനിൽക്കുമ്പോഴാണ് നസ്റിയ വിവാഹജീവിതത്തിലേക്ക് കടക്കുന്നത്. ബാംഗ്ലൂർ ഡേയ്സ് എന്ന ചിത്രത്തിൻ്റെ റിലീസിന് പിന്നാലെയായിരുന്നു ഫഹദ്-നസ്രിയ വിവാഹം.\nഅതിനുശേഷം സിനിമയിൽ നിന്നും താരം ഒരു ബ്രേക്ക് എടുക്കുകയുണ്ടായി. ഇപ്പോൾ സാമൂഹ്യ മാധ്യമങ്ങളിൽ ശ്രദ്ധനേടുന്നത് ഒരു വീഡിയോയാണ്. നസ്രിയയ്ക്ക് വേണ്ടി ചിത്രത്തിനായി പോസ് ചെയ്യുന്ന ഫഹദിനെ ഇതിൽ കാണാം. ഞാൻ പ്രകാശൻ എന്ന ചിത്രത്തിൻറെ വിജയ് ആഘോഷവുമായി ബന്ധപ്പെട്ട ഒരു വീഡിയോ ആണിത്. വിജയ് ആഘോഷങ്ങൾക്കിടയിലുള്ള ഫഹദിൻറെ ചിത്രങ്ങൾ നസ്രിയ പകർത്തുന്നത് കാണാം. നിരവധി കമൻറുകൾ ആണ് ഈ വീഡിയോയ്ക്ക് ലഭിക്കുന്നത്.\n2014ൽ ആയിരുന്നു ഇരുവരും വിവാഹിതരാകുന്നത്. ഇന്ന് മലയാളികൾ ഏറെ ഇഷ്ടപ്പെടുന്ന താരദമ്പതിമാരാണ് ഇരുവരും. ബ്രേക്കിന് ശേഷം കൂടെ എന്ന ചിത്രത്തിലൂടെ നസ്റിയ മടങ്ങിവരികയും ചെയ്തു. പൃഥ്വിരാജ് ആയിരുന്നു ഈ ചിത്രത്തിൽ നായകൻ. വളരെയേറെ ശ്രദ്ധ നേടുകയുണ്ടായി കൂടെ. അതിനിടയിൽ ഫഹദും നസ്രിയയും ഒരു ചിത്രത്തിനുവേണ്ടി ഒരുമിച്ചെത്തി.\nകഴിഞ്ഞ വർഷം പുറത്തിറങ്ങിയ ട്രാൻസ് എന്ന ചിത്രത്തിനു വേണ്ടിയായിരുന്നു ഇത്. ഫഹദിൻറെ നായികയായിട്ടായിരുന്നു നസ്റിയ എത്തിയത്. ഇരുവരുടെയും കോംബോ ആരാധകർ ഏറെ ആസ്വദിച്ചു. മാലിക് ആണ് ഫഹദ് അഭിനയിച്ച് പുറത്തിറങ്ങിയ അവസാന ചിത്രം. മികച്ച പ്രേക്ഷക പ്രതികരണം ആണ് ചിത്രം നേടുന്നത്. മലയാളത്തിലും, തെലുങ്കിലും, തമിഴിലുമായി ഒരുപിടി ചിത്രങ്ങൾ ഫഹദിൻറെതായി പുറത്തിറങ്ങാൻ ഉണ്ട്.


തുഷാര് വെള്ളാപ്പള്ളിയുടെ അറസ്റ്റ് : മോദിയുടെ യുഎഇ സന്ദര്‍ശനത്തിന് മുമ്പ് തുഷാറിനെ ജയില് മോചിതനാക്കാന് ഉഷാറായ ശ്രമം – Jaihind TV\nതുഷാര് വെള്ളാപ്പള്ളിയുടെ അറസ്റ്റ് : മോദിയുടെ യുഎഇ സന്ദര്‍ശനത്തിന് മുമ്പ് തുഷാറിനെ ജയില് മോചിതനാക്കാന് ഉഷാറായ ശ്രമം\nദുബായ് : ബിജെപി നയിക്കുന്ന എന് ഡി എയുടെ നേതാവും ബിഡിജെഎസ് സംസ്ഥാന അധ്യക്ഷന് കൂടിയായ തുഷാര് വെള്ളാപ്പള്ളി യുഎഇയിലെ അജ്മാനില് അറസ്റ്റിലായതായി റിപ്പോര്‍ട്ട്. ചെക്ക് കേസുമായി ബന്ധപ്പെട്ടാണ് അറസ്റ്റിലായതെന്നു ബന്ധപ്പെട്ട വൃത്തങ്ങള് സൂചിപ്പിച്ചു. തുഷാറിനെ അജ്മാന് സെന്‍ട്രല് ജയിലിലാണ് പാര്‍പ്പിച്ചിരിക്കുന്നത്.\nബിജെപി നയിക്കുന്ന എന് ഡി എയുടെ കേരളത്തിലെ മുതിര്‍ന്ന നേതാവും, ബിഡിജെഎസ് സംസ്ഥാന അധ്യക്ഷനുമായ തുഷാര് വെള്ളാപ്പള്ളിയാണ് സാമ്പത്തിക കേസില്, യുഎഇയില് പൊലീസ് അറസ്റ്റു ചെയ്തത്. ബിസിനസ് പങ്കാളിക്കു നല്‍കിയ കോടികളുടെ ചെക്ക് മടങ്ങിയ കേസിലാണ് അറസ്റ്റ്. യുഎഇയിലെ വടക്കന് നഗരമായ അജ്മാനിലെ ജയിലിലാണ് തുഷാറെന്ന് അടുത്ത വൃത്തങ്ങള് സൂചിപ്പിച്ചു. എന്നാല്, കേസിന്റെ കൂടുതല് വിവരങ്ങള് പുറത്തുവിട്ടില്ല. ചൊവ്വാഴ്ച കൊച്ചിയില് നിന്നും എയര്‍ഇന്ത്യ വിമാനത്തില് ദുബായില് വന്നിറങ്ങിയ തുഷാറിനെ ആദ്യം എയര്‍പോര്‍ട്ട് പൊലീസ് പിടികൂടുകയായിരുന്നു. തുടര്‍ന്ന് ദുബായിലെ ഒരു പൊലീസ് സ്റ്റേഷനില് വെച്ച് ചോദ്യം ചെയ്ത് അജ്മാന് പൊലീസിന് കൈമാറിയെന്നാണ് വിവരം.\nനേരത്തെ, തുഷാറും അടുപ്പക്കാരും ചേര്‍ന്ന്, ദുബായിലും മറ്റുമായി ഇലക്ട്രോ മെക്കാനിക്കല് കോണ്‍ട്രാക്ടിങ് കമ്പനി ഉള്‍പ്പടെയുള്ള ബിസിനസുകള് നടത്തിയിരുന്നു. സി പി എമ്മിലെ ഉന്നത നേതാക്കളുടെ മക്കളും തുഷാറുമായി വ്യാപാര ബന്ധം നടത്തിയിരുന്നത് നേരത്തെ വലിയ വിവാദമായിരുന്നു. ഇപ്രകാരം, തുഷാറിന്‍റെ പേരിലുണ്ടായിരുന്ന കേസിസാണ് ഇപ്പോള് അറസ്റ്റ് എന്ന് അറിയുന്നു. ഇതിനിടെ, തുഷാറിനെ മോചിപ്പിക്കാനുള്ള ശ്രമങ്ങളും ഉന്നത തലത്തില് നടന്ന് വരുന്നു.\nഇക്കഴിഞ്ഞ ലോക്‌സഭാ തിരഞ്ഞെടുപ്പില് രാഹുല് ഗാന്ധിക്കെതിരെ വയനാട്ടില് എന്‍ഡിഎ സ്ഥാനാര്‍ഥിയായി മത്സരിച്ച് വന് പരാജയം ഏറ്റുവാങ്ങിയ വ്യക്തിയാണ് തുഷാര്. രാഹുലിന് എതിരെ മത്സരിച്ച് തോറ്റെങ്കിലും, എന് ഡി എയുടെ ദേശീയ നേതൃത്വവുമായി മികച്ച ബന്ധമാണ് തുഷാറിന് ഉണ്ടായിരുന്നത്. രണ്ടാമതും പ്രധാനമന്ത്രി പദത്തില് എത്തിയുളള നരേന്ദ്ര മോദിയുടെ, ആദ്യ ഗള്‍ഫ് സന്ദര്‍ശനത്തിന് ദിവസങ്ങള് മാത്രം ബാക്കി നില്‍ക്കേ, എന് ഡി എയുടെ ദേശീയ നേതാവ് കൂടിയായ തുഷാറിന്‍റെ അറസ്റ്റ്, ബി ജെ പി – എന് ഡി എ ക്യാമ്പുകളെ ആശങ്കയിലാഴ്ത്തിയിരിക്കുകയാണ്. അതിനാല്, മോദി എത്തുന്ന വെള്ളിയാഴ്ചയ്ക്ക് (ഓഗസ്റ്റ് 23ന്) മുമ്പ് തുഷാറിനെ ജയില് മോചിതനാക്കാനുള്ള ശ്രമങ്ങളാണ് നടന്ന് വരുന്നത്.\nതുഷാറിന് ജാമ്യതുക നൽകി ; ഇനി കേസിൽ...


മുന് ക്രോസ്ഹൗസ് ഹോസ്പിറ്റല് നഴ്‌സ് ഇരകളെ ലൈംഗികമായ സംഭാഷണത്തിലേക്ക് നയിച്ചാണ് കാര്യങ്ങള് നടപ്പാക്കിയത്\nഓണ്‍ലൈനില് പുരുഷനായി വേഷമിട്ട് സ്ത്രീകളെ പറ്റിച്ച് നഗ്നചിത്രങ്ങള് അയപ്പിച്ച മുന് നഴ്‌സ് വീണ്ടും ജയിലില്. ജയിലില് നിന്നും പുറത്തിറങ്ങി മാസങ്ങള്‍ക്കുള്ളില് പഴയ പണി ആവര്‍ത്തിച്ചതോടെയാണ് 28-കാരി അഡേല് റിനി വീണ്ടും പിടിയിലായത്. മൂന്ന് സ്ത്രീകളെയാണ് ഇക്കുറി ഇവര് ലക്ഷ്യംവെച്ചത്. ശബ്ദമാറ്റ സോഫ്റ്റ്‌വെയര് ഉപയോഗിച്ച് തന്റെ ശബ്ദം പുരുഷന്റേതാക്കി മാറ്റിക്കൊണ്ടാമ് റിനി പഴയ പണിക്കിറങ്ങിയത്.\nഎയ്ഷയര് കില്‍മാനോര്‍ക്ക് സ്വദേശിനിയായ റിനി നാല് പുരുഷന്‍മാരുടെ പേരുകളിലാണ് 18 ദിവസത്തോളം ഇരകളെ പറ്റിച്ചത്. ഈ സമയം കൊണ്ട് സ്ത്രീകളുടെ വ്യക്തിഗത വിവരങ്ങളും, ചിത്രങ്ങളും ടിന്‍ഡര്, ഇന്‍സ്റ്റാഗ്രാം പോലുള്ള സോഷ്യല് മീഡിയ ആപ്പ് വഴി കൈക്കലാക്കാനും ഇവര്‍ക്ക് സാധിച്ചു. പുരുഷ അഭിഭാഷകനെന്ന വ്യാജേന രണ്ട് കുട്ടികളുടെ അമ്മയായ സ്ത്രീയുടെ വീഡിയോയും ഇവര് വാങ്ങിയെടുത്തു.\nതന്റെ മേല് ആരോപിക്കപ്പെട്ട കുറ്റങ്ങള് റിനി കോടതിയില് സമ്മതിച്ചു. കേസില് കില്‍മാര്‍നോക് ഷെരീഫ് കോടതി വിധി മാറ്റിവെച്ചു. സമാനമായ കേസില് 10 മാസം ശിക്ഷ അനുഭവിച്ച് പുറത്തിറങ്ങി മൂന്ന് മാസം തികയുമ്പോഴായിരുന്നു പുതിയ കേസുകള്. വ്യാജ പ്രൊഫൈലില് നിന്നും ഞെട്ടിക്കുന്ന തരത്തില് കോളുകള് ലഭിച്ചതോടെയാണ് ഒരു യുവതിക്ക് സംശയം തോന്നിയത്.\nഡാന് എന്ന പേരില് ഒരു അഭിഭാഷകന് ഇല്ലെന്ന് കണ്ടെത്തിയതോടെയാണ് പോലീസില് വിവരം അറിയിച്ചത്. മുന് ക്രോസ്ഹൗസ് ഹോസ്പിറ്റല് നഴ്‌സ് ഇരകളെ ലൈംഗികമായ സംഭാഷണത്തിലേക്ക് നയിച്ചാണ് കാര്യങ്ങള് നടപ്പാക്കിയത്.


മോഹന്‍ലാല് നായകനാകുന്ന ക്ലീന് എന്റര്‍ട്രെയിനറുമായി പൃഥ്വിരാജ് - NBTV Live\nHome Entertainment മോഹന്‍ലാല് നായകനാകുന്ന ക്ലീന് എന്റര്‍ട്രെയിനറുമായി പൃഥ്വിരാജ്\nJune 19 2021 11:53 am\nലൂസിഫറിനു ശേഷം മോഹന്‍ലാലിനെ നായകനാക്കി പുതിയ സിനിമ എടുക്കാനൊരുങ്ങി പൃഥ്വിരാജ്. ബ്രോ ഡാഡി എന്ന് പേരിട്ടിരിക്കുന്ന സിനിമയില് പൃഥ്വിയും നായകനായി എത്തുന്നു. പരസ്യകലയിലൂടെ ശ്രദ്ധേയരായ ഓള്‍ഡ്മൊങ്ക്സ് ഡിസൈനിലെ എന്.ശ്രീജിത്തും ബിബിന് മാളിയേക്കലും ചേര്‍ന്നാണ് തിരക്കഥയൊരുക്കുന്നത്.\nഫണ് ഫാമിലി ഡ്രാമയായാണ് സിനിമ ഒരുക്കുന്നതെന്ന് പൃഥ്വിരാജ് പറഞ്ഞു. പ്രേക്ഷകരെ ചിരിപ്പിക്കാന് ആഹ്ലാദിപ്പിക്കാനും കഴിയുന്ന ചിത്രമായിരിക്കുമെന്നും പൃഥ്വിരാജ്. ബറോസ് അടുത്ത ഷെഡ്യൂളിന് മുമ്പ് ബ്രോ ഡാഡിയുടെ ഷൂട്ടിങ് ആരംഭിക്കും.\nകല്യാണി പ്രിയദര്‍ശന്, മീന, ലാലു അലക്സ്, മുരളി ഗോപി, കനിഹ, സൗബിന് ഷാഹിര് എന്നിവരാണ് മറ്റ് അഭിനേതാക്കള്. ലോക്ക് ഡൗണ് നിയന്ത്രണങ്ങള്‍ക്ക് ശേഷം ചിത്രീകരിക്കുന്ന മോഹന്‍ലാല് സിനിമയുമായിരിക്കും ബ്രോ ഡാഡി. അഭിനന്ദന് രാമാനുജമാണ് ക്യാമറ. ദീപക് ദേവാണ് സംഗീത സംവിധാനം. വാവയാണ് മുഖ്യസഹസംവിധാനം. ഗോകുല് ദാസ് കലാസംവിധാനം അഖിലേഷ് മോഹന് എഡിറ്റര്. സിനറ്റ് സേവ്യര് സ്റ്റില്‍സ്. ശ്രീജിത് ഗുരുവായൂര് മേക്കപ്പ്. കോസ്റ്റ്യൂംസ് സുജിത് സുധാകരന്.\nPrevious articleഇന്ത്യൻ അത്‌ലറ്റ് ഇതിഹാസം മിൽഖാ സിംഗ് അന്തരിച്ചു; അനുശോചിച്ച് രാജ്യം\nNext articleദേവസ്വം ബോർഡിനെതിരെ ആഞ്ഞടിച്ച് ശശികല ടീച്ചർ\nCareer Guru nbtvadmin - July92020 9:19 am 0\nവിദ്യാര്‍ത്ഥികളുടെ പഠനഭാരും സമ്മര്‍ദ്ദവും കുറയ്ക്കുന്നതിന്റെ ഭാഗമായി സിലബസ് വെട്ടിച്ചുരുക്കി...


karayi rajan | ബന്ധുക്കളേയും അഭിഭാഷകനേയും കാണാനെത്തിയ കാരായി എന്തിന് സംഘാടക സമിതിയുടെ ബാഡ്ജ് അണിഞ്ഞു? സിനിമാ അവാർഡ് വിതരണ ചടങ്ങിൽ സി.പി.എം നേതാവെത്തിയത് ജാമ്യ വ്യവസ്ഥ ലംഘിച്ചെന്ന് സിബിഐ; ഫസൽക്കേസിലെ പ്രതിയെ വീണ്ടും അഴിക്കുള്ളിലാക്കാൻ ഹൈക്കോടതിയെ സമീപിച്ച് കേന്ദ്ര അന്വേഷണ ഏജൻസി - MarunadanMalayali.com\nSeptember 14, 2017 | 07:35 AM IST | Permalink\nകൊച്ചി: ജാമ്യ വ്യവസ്ഥ മറികടന്ന് സംസ്ഥാന ചലച്ചിത്ര പുരസ്‌കാര വിതരണ ചടങ്ങിൽ പങ്കെടുത്ത കാരായി രാജന്റെ ജാമ്യം റദ്ദാക്കണമെന്നാവശ്യപ്പെട്ട് സിബിഐ ഹൈക്കോടതിയെ സമീപിച്ചു. കഴിഞ്ഞ ദിവസം തലശേരിയിൽ നടന്ന ചലച്ചിത്ര അവാർഡ് ദാന ചടങ്ങിലാണ് കാരായി രാജൻ പങ്കെടുത്തത്. മുഖ്യമന്ത്രിയുടെ സാന്നിധ്യമുള്ള ചടങ്ങായിരുന്നു ഇത്. അതിനിടെ സംഘാടക സമിതിയുടെ ബാഡ്ജ് ധരിച്ചാണ് കാരായി വേദിയിലിരുന്നതെന്ന് വ്യക്തമാക്കുന്ന ഫോട്ടോ മറുനാടന് ലഭിച്ചു.\nകണ്ണൂർ ജില്ലയിൽ പ്രവേശിക്കരുതെന്ന കോടതി വിലക്കുള്ളപ്പോഴാണ് ചടങ്ങിൽ പങ്കെടുക്കുകയും രഹസ്യമായി പലരെയും കാണുകയും ചെയ്തതെന്നാണ് സിബിഐ പറയുന്നത് താൻ കോടതിയുടെ അനുമതിയോടെ ജില്ലാപഞ്ചായത്ത് യോഗത്തിനു വന്നതാണെന്നും ബന്ധുക്കളും തന്റെ അഭിഭാഷകനും അവാർഡ് ദാനച്ചടങ്ങിലുണ്ടെന്നറിഞ്ഞ് അവിടെ പോയതുമാണെന്നാണ് കാരായി രാജന്റെ വിശദീകരണം. എന്നാൽ ഇതു പച്ചക്കള്ളമാണെന്ന് സിബിഐ പറയുന്നു.\nതലശേരി എംഎൽഎ എ.എൻ. ഷംസീറിന്റെ ക്ഷണമനുസരിച്ച് എത്തിയ കാരായി രാജൻ പരിപാടിക്ക് മണിക്കൂറുകൾ മുമ്പേ ചടങ്ങ് നടക്കുന്ന സ്റ്റേഡിയത്തിലെത്തി. സബ് ജയിൽ റോഡിൽ വാഹനത്തിലിരുന്ന് ഫസലിന്റെ ബന്ധുക്കളുമായും പാർട്ടി അഭിഭാഷകനുമായും ആശയവിനിമയം നടത്തിയതായും സിബിഐ സംശയിക്കുന്നു. ഈ സാഹചര്യത്തിലാണ് ഹൈക്കോടതിയെ സമീപിച്ചത്. കാരായി ബാഡ്ജ് ധരിച്ചിരിക്കുന്നത് ഇതിന് തെളിവാണെന്നും സിബിഐ പറയുന്നു.\nഫസൽ വധക്കേസിൽ പ്രതിയായ രാജന് കണ്ണൂർ ജില്ലയിൽ പ്രവേശിക്കുന്നതിന് വിലക്കുണ്ട്. ഈ ഉപാധിയോടെ ജാമ്യത്തിലിറങ്ങിയ രാജൻ ഇപ്പോൾ തിരുവനന്തപുരത്താണ് കഴിയുന്നത്. കണ്ണൂർ ജില്ലാപഞ്ചായത്ത് അംഗമാണ് രാജൻ. ജില്ലാപഞ്ചായത്ത് യോഗത്തിൽ പങ്കെടുക്കാനാണ് അദ്ദേഹം കണ്ണൂരിലെത്തിയതെന്നാണ് വിവരം. എന്നാൽ, പുരസ്‌കാരം സമ്മാനിക്കുന്ന ചടങ്ങിൽ പങ്കെടുക്കാൻ പ്രത്യേക അനുമതി ഇദ്ദേഹം കോടതിയിൽനിന്ന് വാങ്ങിയിരുന്നില്ല.\nതലശ്ശേരിയിൽ എൻ.ഡി.എഫ്. പ്രവർത്തകനായ ഫസൽ കൊല്ലപ്പെട്ട കേസിലെ എട്ടാം പ്രതിയാണു കാരായി രാജൻ. കേസിൽ പ്രതിയായിരിക്കെ രാജൻ കഴിഞ്ഞ തദ്ദേശ തിരഞ്ഞെടുപ്പിൽ മത്സരിച്ച് കണ്ണൂർ ജില്ലാ പഞ്ചായത്തിലേക്കു വിജയിച്ചിരുന്നു. കഴിഞ്ഞ ജൂണിലാണ് കാരായി രാജന് എറണാകുളം ജില്ല വിട്ടുപോകാൻ സിബിഐ. പ്രത്യേക കോടതി താത്കാലിക അനുമതി നൽകിയത്. പാർട്ടിയുടെ നിയന്ത്രണത്തിലുള്ള അച്ചടിസ്ഥാപനത്തിൽ പ്രൂഫ് റീഡറായി ജോലി ലഭിച്ചതിനാൽ തിരുവനന്തപുരത്തു താമസിക്കാൻ അനുവാദം വേണമെന്നു കാരായി രാജൻ കോടതിയോട് അപേക്ഷിച്ചിരുന്നു.\nസംഘാടകരിലൊരാളായി അവസാനം വരെ കാരായി അവാർഡ് ദാന വേദിയിൽ സജീവമായിരുന്നുവെന്ന് ബിജെപിയും ആരോപിച്ചിരുന്നു. അവാർഡ് ദാനചടങ്ങിന്റെ മുൻനിര സീറ്റിൽ സ്വാഗതസംഘം ബാഡ്ജുമണിഞ്ഞ് കാരായി രാജൻ ഇരിപ്പുറപ്പിച്ചു. എ.എൻ. ഷംസീർ എംഎൽഎ, നഗരസഭ ചെയർമാൻ സി.കെ.രമേശൻ, പുഞ്ചയിൽ നാണു തുടങ്ങിയ നേതാക്കളുമായും പ്രവർത്തകരുമായും സംസാരിച്ചുവെന്ന് ബിജിപി ആരോപിച്ചിരുന്നു.


മന്ത്രി ബാലന് രാജിവയ്ക്കണം: പട്ടികജാതി മോര്‍ച്ച :: Janmabhumi Daily\nWednesday7March 2018 1:29 am IST\nആലപ്പുഴ: അട്ടപ്പാടി മേഖലയിലെ മധുവിന്റെ കൊലപാതകത്തിന്റെ ധാര്‍മ്മികമായ ഉത്തരവാദിത്വം ഏറ്റെടുത്ത് മന്ത്രി എ.കെ. ബാലന് രാജിവയ്ക്കണമെന്ന് പട്ടികജാതി മോര്‍ച്ച ജില്ലാ കമ്മറ്റി ആവശ്യപ്പെട്ടു. ബിജെപി ജില്ലാ പ്രസിഡന്റ് കെ. സോമന് ഉദ്ഘാടനം ചെയ്തു. ആദിവാസി യുവാവിനെ കെട്ടിയിട്ട് കൊലപ്പെടുത്തിയ മധുവിന്റെ കുടുംബത്തില്‍പ്പെട്ട ഒരംഗത്തിന് സര്‍ക്കാര് ജോലി കൊടുക്കണമെന്നും കുടുംബത്തിന് 25ലക്ഷം രൂപ നഷ്ടപരിഹാരം നല്‍കണമെന്നും യോഗം ആവശ്യപ്പെട്ടു. മോര്‍ച്ച ജില്ലാ അദ്ധ്യക്ഷന് കെ.ബി. ഷാജി അദ്ധ്യക്ഷനായി. പട്ടികജാതി മോര്‍ച്ച സംസ്ഥാന ജനറല് സെക്രട്ടറി സി.എ. പുരുഷോത്തമന് മുഖ്യപ്രഭാഷണം നടത്തി. ബിജെപി ജില്ലാ ജനറല് സെക്രട്ടറി എം.വി. ഗോപകുമാര്, ജില്ലാ വൈസ് പ്രസിഡന്റ് ഡി. പ്രദീപ്, പട്ടികജാതി മോര്‍ച്ച ജില്ലാ നേതാക്കളായ കെ. രമേശ് കൊച്ചുമുറി, രാജശ്രീ കോമല്ലൂര്, ഇ.ആര്. രാജേഷ്, ടി.പി. രാജേഷ്, പി.കെ. ഭാര്‍ഗ്ഗവന്, ശാന്തമ്മ ചന്ദ്രദാസ്, എസ്. ബിജി, പി.കെ. ഉണ്ണികൃഷ്ണന്, ഹരിദാസ് കുട്ടനാട് തുടങ്ങിയവര് സംസാരിച്ചു. ഈ മാസം 15ന് നടക്കുന്ന നിയമസഭാ മാര്‍ച്ചില് ജില്ലയില് നിന്നും 1,500 പ്രവര്‍ത്തകരെ പങ്കെടുപ്പിക്കാന് തീരുമാനിച്ചു.\nമന്ത്രി തോമസ് ചാണ്ടിയെ പുറത്താക്കണം: പട്ടികജാതി മോര്‍ച്ച\nപിണറായി വിജയന് രാജിവയ്ക്കണം: കര്‍ഷക മോര്‍ച്ച


തമിഴ്‌നാട് എംഎല്‍എ പ്രഭുവിനും ഭാര്യ സൗന്ദര്യക്കും ഒരുമിച്ച് കഴിയാമെന്ന് കോടതി; തട്ടിക്കൊണ്ട് പോയതാണെന്ന് കാണിച്ച് യുവതിയുടെ പിതാവ് നല്‍കിയ ഹര്‍ജി തള്ളി - BIGNEWSLIVE | Latest Malayalam News\nചെന്നൈ: എഐഎഡിഎംകെ എംഎല്‍എ എ പ്രഭുവിനും ഭാര്യ സൗന്ദര്യക്കും ഒരുമിച്ച് കഴിയാമെന്ന് മദ്രാസ് ഹൈക്കോടതി. 19 കാരിയെ തട്ടിക്കൊണ്ട് പോയതാണെന്ന് ആരോപിച്ച് സൗന്ദര്യയുടെ പിതാവ് നല്‍കിയ ഹേബിയസ് കോര്‍പസ് ഹര്‍ജി മദ്രാസ് ഹൈക്കോടതി തള്ളി. 19കാരിയായ സൗന്ദര്യക്ക് ആരെ വിവാഹം ചെയ്യണമെന്ന് തീരുമാനിക്കാനുള്ള അവകാശമുണ്ടെന്നും കോടതി പറഞ്ഞു.\nദലിത് വിഭാഗത്തില് പെട്ട കല്ലക്കുറിച്ചി എംഎല്‍എ ഈയാഴ്ച ആദ്യമാണ് സൗന്ദര്യ എന്ന ബ്രാഹ്മണ യുവതിയെ കല്ല്യാണം കഴിച്ചത്. എന്നാല് ദളിത് വിഭാഗത്തില് പെട്ട പ്രഭുവിനെ ബ്രാഹ്മണ വിഭാഗത്തിലുള്ള സൗന്ദര്യ വിവാഹം കഴിക്കുന്നതില് സൗന്ദര്യയുടെ പിതാവ് സ്വാമിനാഥന് എതിര്‍പ്പായിരുന്നു. തുടര്‍ന്നാണ് ഇയാള് മകളെ പ്രഭു തട്ടിക്കൊണ്ടു പോയെന്ന് ആരോപിച്ച് മദ്രാസ് ഹൈക്കോടതിയെ സമീപിച്ചത്.\nപ്രഭുവിന്റെ ആളുകള് തന്നെ ഭീഷണിപ്പെടുത്തുന്നുവെന്നും സ്വാമിനാഥന് ആരോപിച്ചിരുന്നു. പ്രഭുവിന്റെ ജാതിയല്ല തനിക്ക് പ്രശ്‌നമെന്നും ഇരുവരും തമ്മിലുള്ള പ്രായവ്യത്യാസമാണ് എതിര്‍പ്പിന് കാരണമെന്നുമാണ് സ്വാമിനാഥന് അവകാശപ്പെട്ടത്. എന്നാല് കോടതി മുന്‍പാകെ ഇക്കാര്യം പറഞ്ഞില്ല. അതേസമയം തന്നെ ആരും തട്ടിക്കൊണ്ടു പോയിട്ടില്ലെന്നും സ്വന്തം ഇഷ്ടപ്രകാരമാണ് വിവാഹമെന്നും സൗന്ദര്യ വെള്ളിയാഴ്ച കോടതിയില് മൊഴിനല്‍കി.ഭര്‍ത്താവിനൊപ്പം പോകാനാണ് താല്‍പര്യമെന്നും സൗന്ദര്യ പറഞ്ഞു. ഇത് പരിഗണിച്ചാണ് കോടതി വിധി.\nതങ്ങള് ഇരുവരും പ്രായപൂര്‍ത്തി ആയവരാണെന്നും കഴിഞ്ഞ കുറച്ചു മാസങ്ങളായി പ്രണയത്തിലാണെന്നും പറയുന്ന വീഡിയോകള് സൗന്ദര്യയും പ്രഭുവും കഴിഞ്ഞ ദിവസങ്ങളില് പുറത്തുവിട്ടിരുന്നു. ഉഭയസമ്മത പ്രകാരമാണ് വിവാഹിതരായതെന്നും വ്യക്തമാക്കിയിരുന്നു. പത്തുവര്‍ഷത്തോളമായി പ്രഭുവിനെ തന്റെ വീട്ടുകാര്‍ക്ക് അറിയാമെന്നാണ് സൗന്ദര്യ പറയുന്നത്. താനും പ്രഭുവും വിവാഹിതരാകുന്നതിനു മുന്‍പു വരെ പ്രഭുവിന് വീടുമായി നല്ല ബന്ധമായിരുന്നു ഉണ്ടായിരുന്നതെന്നും സൗന്ദര്യ പറയുന്നു. സൗന്ദര്യയെ വിവാഹം കഴിച്ചു നല്‍കാന് പ്രഭുവും കുടുംബവും ആവശ്യപ്പെട്ടതിനു പിന്നാലെയാണ് സ്വാമിനാഥനും ഇവരും തമ്മില് അഭിപ്രായ വ്യത്യാസമുണ്ടായതെന്നാണ് വിവരം.\nTags: madras courtmla prabhu


അഭിമാനകരമായ ദിനം, പുതുയുഗത്തിന്റെ ആരംഭം: അമിത് ഷാ | The beginning ofanew era, says Amit Shah on Ram temple bhoomi pujan\nഅയോധ്യയിലെ രാമക്ഷേത്ര നിര്‍മാണം ലോകത്താകമാനമുള്ള ഹൈന്ദവ വിശ്വാസികളുടെ അടയാളമാണ്. കോടിക്കണക്കിന് വിശ്വാസികള്‍ക്കുള്ള ആദരമാണ് അയോധ്യയില് ഇന്നത്തെ ഭൂമിപൂജ.\nNew Delhi, First Published Aug 5, 2020, 4:29 PM IST\nദില്ലി: അയോധ്യയില് രാമക്ഷേത്ര നിര്‍മ്മാണത്തിന് തറക്കല്ലിട്ടത് പുതിയ യുഗത്തിന്റെ തുടക്കമാണെന്ന് കേന്ദ്ര ആഭ്യന്തര മന്ത്രി അമിത് ഷാ. കൊവിഡ് ബാധിച്ച് ചികിത്സയില് കഴിയുന്ന അമിത് ഷാ, ട്വിറ്ററിലൂടെയാണ് പ്രതികരണമറിയിച്ചത്. ഇന്ത്യയെ സംബന്ധിച്ച് ഇന്ന് ചരിത്രപരവും അഭിമാനകരവുമായ ദിനമാണ്. അയോധ്യയിലെ രാമക്ഷേത്രത്തിന്റെ ഭൂമിപൂജയും തറക്കല്ലിടലും പ്രധാനമന്ത്രി നരേന്ദ്ര മോദി നിര്‍വഹിച്ചത്.\nഇന്ത്യന് സംസ്‌കാരത്തിലെയും നാഗരികതയിലെയും സുവര്‍ണ അധ്യായമാണെന്നും പുതിയ യുഗത്തിന്റെ ആരംഭമാണെന്നും അമിത് ഷാ ട്വീറ്റ് ചെയ്തു. പ്രധാനമന്ത്രി നരേന്ദ്ര മോദിയുടെ നിശ്ചയദാര്‍ഢ്യത്തോടെയുള്ള നേതൃത്വത്തിലാണ് രാമക്ഷേത്ര നിര്‍മാണം സാധ്യമാകുന്നത്. ഇന്ത്യന് സംസ്‌കാരത്തെയും മൂല്യത്തെയും സംരക്ഷിക്കാന് മോദി സര്‍ക്കാര് പ്രതിജ്ഞാബദ്ധമാണ്. അയോധ്യയിലെ രാമക്ഷേത്ര നിര്‍മാണം ലോകത്താകമാനമുള്ള ഹൈന്ദവ വിശ്വാസികളുടെ അടയാളമാണ്. കോടിക്കണക്കിന് വിശ്വാസികള്‍ക്കുള്ള ആദരമാണ് അയോധ്യയില് ഇന്നത്തെ ഭൂമിപൂജ. എല്ലാവര്‍ക്കും കൃതജ്ഞത അറിയിക്കുന്നു.\nശ്രീരാമന്റെ ആദര്‍ശവും ചിന്തയും ഇന്ത്യയുടെ ആത്മാവാണ്. അദ്ദേഹത്തിന്റെ തത്വചിന്ത ഇന്ത്യന് സംസ്‌കാരത്തിന്റെ ജീവനാണ്. രാമക്ഷേത്ര നിര്‍മാണത്തോടെ ഈ പവിത്ര ഭൂമി പൂര്‍ണശോഭയോടെ ലോകത്തില് വീണ്ടും ഉദിച്ചയരും. മതവും വികസനവും സമന്വയിക്കുന്നത് കൂടുതല് തൊഴിലവസരങ്ങള് സൃഷ്ടിക്കുമെന്നും അമിത് ഷാ മറ്റൊരു ട്വീറ്റില് വ്യക്തമാക്കി. വിശ്വാസികളുടെ നൂറുകണക്കിന് വര്‍ഷങ്ങളുടെ സമരത്തിന്റെയും ത്യാഗത്തിന്റെയും ഫലമാണ് ക്ഷേത്ര നിര്‍മാണമെന്നും അമിത് ഷാ പറഞ്ഞു.\nLast Updated Aug 5, 2020, 4:29 PM IST


കേരളത്തിൽ വീണ്ടും മൂന്നര വയസുകാരിക്ക് ക്രൂരമർദ്ദനം. ഇനിയുമൊരു മരണം ആവർത്തിക്കാതിരിക്കട്ടെ - മലയാളം ന്യൂസ് പോർട്ടൽ\nകേരളത്തിൽ വീണ്ടും മൂന്നര വയസുകാരിക്ക് ക്രൂരമർദ്ദനം. ഇനിയുമൊരു മരണം ആവർത്തിക്കാതിരിക്കട്ടെ\nPosted on April 9, 2019, 7:50 AM\nകേരളത്തിൽ വീണ്ടും മൂന്നര വയസുകാരിക്ക് ക്രൂരപീഡനം. കുട്ടിയുടെ മുത്തശ്ശി ആണ് വെറും മൂന്നര വയസുമാത്രം പ്രായമുള്ള കുട്ടിയെ ക്രൂരമായി പീഡിപ്പിച്ചു വന്നിരുന്നത്. മലപ്പുറം ജില്ലയിലെ വണ്ടൂർ എന്ന സ്ഥലത്താണ് മൂന്നര വയസുകാരിക്കുമേൽ ക്രൂരമർദ്ദനം ഉണ്ടായത്. ഈ ആക്രമ വിവരങ്ങൾ പരിസര വാസികളാണ് പോലീസിൽ അറിയിച്ചത്. ശേഷം പോലീസും ചൈൽഡ് വെൽഫെയർ അധികൃതരും കുട്ടിയുടെ വീട്ടിൽ എത്തുകയായിരുന്നു. ഉദ്യോഗസ്ഥരെ പോലും ഞെട്ടിച്ചു കൊണ്ടുള്ള പാടുകളായിരുന്നു വെറും മൂന്നര വയസ് മാത്രം പ്രായമുള്ള ആ കുഞ്ഞിന്റെ ശരീരത്തിൽ ഉണ്ടായിരുന്നത്. കഴുത്തിലും കയ്യിലും കാലുകളിലുമായി അടിയേറ്റത്തിന്റെയും മർദിച്ചതിന്റെയുമെക്കെ പാടുകൾ ഉണ്ടായിരുന്നു.\nദിവസങ്ങളായി കുട്ടിക്ക് ഭക്ഷണം പോലും ഇവർ നൽകിയിരുന്നില്ല എന്നാണ് കുറ്റിയിൽ നിന്നും അധികൃതർക്ക് ലഭിച്ച ഞെട്ടിപ്പിക്കുന്ന വിവരം. മർദിച്ച സ്ത്രീയുടെ സ്വന്തം മകളുടെ കുഞ്ഞാണ് മർദ്ദനത്തിനിരയായ മൂന്നര വയസുകാരി. എല്ലുകൾ തെളിഞ്ഞു നിൽക്കുന്ന ആ കുഞ്ഞു ശരീരം വിളിച്ചു പറയുന്നുണ്ട് വേണ്ടത്ര ആഹാരം ലഭിച്ചിട്ട് ദിവസങ്ങൾ അയി എന്നത്. മുത്തശ്ശന്, മുത്തശ്ശി, അമ്മ, നാല് മക്കള് എന്നിവരാണ് വീട്ടില് ഉണ്ടായിരുന്നത്. ഭര്‍ത്താവ് ഉപേക്ഷിച്ച് പോയ മകളും മക്കളും മുത്തശ്ശിയുടെയും മുത്തശ്ശന്റെയും സംരക്ഷണയിൽ ആയിരുന്നു. ഇപ്പോൾ അമ്മയെയും നാല് കുട്ടികളുടെയും ഉത്തരവാദിത്വം താൽക്കാലികമായി ചൈൽഡ് വെൽഫെയർ ഏറ്റെടുത്തിരിക്കുകയാണ്.\nതൊടുപുഴയിലെ കുഞ്ഞിനുണ്ടായ ദുരന്തത്തിന്റെ വിങ്ങൽ മലയാളികളുടെ മനസ്സിൽ നിന്നും മാറുന്നതിനു മുന്പാണ് സമാനമായ സംഭവം വീണ്ടും അരങ്ങേറിയത്. തക്ക സമയത്ത് നാട്ടുകാരും അധികാരികളും ഇടപെട്ടത് കൊണ്ട് ഒരു കുഞ്ഞിന്റെ മരണം ഒഴിവായി.\nഎവിടേക്കാണ് നമ്മുടെ നാടിന്റെ പോക്ക്? ബീഫ് വിറ്റെന്ന് സംശയിച്ചു മുസ്ലിം വൃദ്ധനെ ക്രൂരമായി മർദിച്ച ശേഷം പന്നി ഇറച്ചി തീറ്റിച്ചു


Whatsapp Archives | Rashtradeepam\nHome\tSocial Media\tWhatsapp\nപണമയച്ചാല് ക്യാഷ് ബാക്ക്; ഗൂഗിള് പേയുടെ വഴിയില് വാട്ട്സ് ആപ്പും, 30 ദിവസമായി വാട്ട്സ് ആപ്പ് ഉപയോഗിക്കുന്ന വ്യക്തികള് ക്യാഷ് ബാക്കിന് അര്‍ഹര്\nby NewsDesk April 30, 2022\nവാട്ട്സ് ആപ്പില് പേയ്മെന്റ് ഫീച്ചര് അവതരിപ്പിച്ചിട്ടും മറ്റ് പേയ്മെന്റ് ആപ്പുകള്‍ക്ക് ലഭിച്ച സ്വീകാര്യത വാട്ട്സ് ആപ്പിന് ലഭിച്ചില്ല. ഗൂഗിള് പേ, പേയ്ടിഎം, ഫോണ് പേ എന്നിവര് അരങ്ങ് വാഴുമ്പോള്…\nവാട്ട്സ്ആപ്പിലേക്കും റീല്‍സ് എത്തുന്നു; മെസേജുകള്‍ക്ക് റിയാക്ഷനും നല്‍കാം; ഉടന് വരാനിരിക്കുന്നത് ഈ മാറ്റങ്ങള്\nby NewsDesk April 13, 2022\nമറ്റേതൊരു ഇന്‍സ്റ്റന്റ് മെസേജിംഗ് പ്ലാറ്റ്ഫോമിനെക്കാളും ജനങ്ങള് കൂടുതല് ഏറ്റെടുത്ത ആപ്പാണ് വാട്ട്സ്ആപ്പ്. മറ്റ് ആപ്ലിക്കേഷനുകള് ആകര്‍ഷണീയമായ പല ഫീച്ചറുകളുമായി എത്തിയാലും ഭൂരിഭാഗം പേര്‍ക്കും വാട്ട്സ്ആപ്പ് വിട്ട് മറ്റൊന്നിലേക്ക് മാറുന്നത്…\nവാട്സ് ആപ്പ് ഗ്രൂപ്പില് അംഗങ്ങള് പോസ്റ്റ് ചെയ്യുന്ന ഉള്ളടക്കങ്ങളില് അഡ്മിന് ഉത്തരവാദിയല്ല: ഹൈക്കോടതി\nവാട്സ് ആപ്പ് ഗ്രൂപ്പില് അംഗങ്ങള് പോസ്റ്റ് ചെയ്യുന്ന ഉള്ളടക്കങ്ങളില് അഡ്മിന് ഉത്തരവാദിയല്ലെന്ന് ഹൈക്കോടതി. വാട്‌സ്ആപ്പ് ഗ്രൂപ്പില് അംഗങ്ങളെ ചേര്‍ക്കാനും ഒഴിവാക്കാനും മാത്രമാണ് അഡ്മിന് കഴിയുക. എന്നാല് ഗ്രൂപ്പിലിടുന്ന പോസ്റ്റുകളില്…\nവാട്ട്സ് ആപ്പ് പുതിയ ഫീച്ചര് അവതരിപ്പിക്കുന്നു; വിന്‍ഡോസ് ഉപഭോക്താക്കള്‍ക്ക് സന്തോഷിക്കാം\nby NewsDesk February 10, 2022\nവാട്ട്സ് ആപ്പ് പുതിയ ഫീച്ചറുകള് അവതരിപ്പിക്കുന്നു. ഇത്തവണ വിന്‍ഡോസ് ഉപഭോക്താക്കള്‍ക്കായാണ് പുതിയ അപ്ഡേറ്റ്. വിന്‍ഡോസില് വാട്ട്സ് ആപ്പ് ഉപയോഗിക്കുന്നവര്‍ക്ക് ഇനി ഡാര്‍ക്ക് തീം ലഭിക്കും. വാട്ട്സ് ആപ്പ് സെറ്റിംഗ്സില്…\nനിങ്ങളുടെ വാട്ട്‌സ്ആപ്പ് തനിയെ ‘ലോഗ് ഔട്ട്’ ആയേക്കാം, മള്‍ട്ടി- ഡിവൈസ് ഫീച്ചര് പ്രശ്‌നക്കാരനോ!\nവാട്ട്‌സ്ആപ്പ് അടുത്തിടെ എല്ലാ ഉപയോക്താക്കള്‍ക്കും മള്‍ട്ടി- ഡിവൈസ് പിന്തുണ നല്‍കി. വെബ് വഴി വാട്ട്‌സ്ആപ്പ് അക്കൗണ്ടിലേക്ക് ഒരേസമയം നാല് ഉപകരണങ്ങള് വരെ ലിങ്ക് ചെയ്യാന് ഈ ഫീച്ചര് അനുവദിക്കുന്നു. എന്നാല്,…\nചാറ്റ് ബാക്കപ്പുകള്‍ക്കും എന്‍ഡ്- ടു- എന്‍ഡ് എന്‍ക്രിപ്ഷന്; വാട്‌സ്ആപ്പിന്റെ പുതിയ ഫീച്ചര് ഇങ്ങനെ\nby NewsDesk October 15, 2021\nഉപയോക്താക്കളുടെ വിവരങ്ങള്‍ക്ക് കൂടുതല് സുരക്ഷ ഉറപ്പാക്കുന്ന അപ്‌ഡേഷനുമായി വാട്‌സ്ആപ്പ്. ചാറ്റ് ബാക്കപ്പുകള്‍ക്ക് എന്‍ഡ്- ടു- എന്‍ഡ് എന്‍ക്രിപ്ഷന്റെ അധിക പരിരക്ഷ ഉറപ്പാക്കുന്ന പുതിയ ഫീച്ചറാണ് ടെക് ഭീമന്‍മാര് അവതരിപ്പിച്ചിരിക്കുന്നത്. ഐ.ഒ.എസ്,…\nമണിക്കൂറുകള്‍ക്കു ശേഷം തിരിച്ചെത്തി ഫേസ്ബുക്കും വാട്സാപ്പും ഇന്‍സ്റ്റഗ്രാമും; ഖേദം പ്രകടിപ്പിച്ച് മാര്‍ക് സുക്കര്‍ബെര്‍ഗ്\nby NewsDesk October 5, 2021\nമണിക്കൂറുകള് നീണ്ട സേവന തടസത്തിനു ശേഷം സമൂഹ മാധ്യമങ്ങളായ ഫേസ്ബുക്ക്, ഇന്‍സ്റ്റഗ്രാം, വാട്സാപ്പ് എന്നിവ തിരിച്ചെത്തി. ചില സാങ്കേതിക കാരണങ്ങളാല് പ്രവര്‍ത്തന തടസം നേരിട്ടതായി ഫേസ്ബുക്ക് ട്വീറ്റ് ചെയ്തു. ഫേസ്ബുക്ക്…\nകൊവിഡ് വാക്‌സീന് സര്‍ട്ടിഫിക്കറ്റ് ഇനി വാട്‌സാപ്പിലും ലഭിക്കും\nന്യൂഡല്‍ഹി: കൊവിഡ് വാക്‌സീന് സര്‍ട്ടിഫിക്കറ്റ് ഇനി വാട്‌സാപ്പിലൂടെയും ഡൗണ്‍ലോഡ് ചെയ്യാം. കേന്ദ്ര ഐടി വകുപ്പിനു കീഴിലുള്ള ‘MyGov Corona Helpdesk’ എന്ന സംവിധാനത്തിലൂടെയാണിത് നടക്കുക. കൊവിനില് രജിസ്റ്റര് ചെയ്ത നമ്പറിലെ…\nപുതിയ സ്വകാര്യത നയം മരവിപ്പിച്ചതായി വാട്സ്ആപ്പ് ഡല്‍ഹി ഹൈക്കോടതിയില്\nപുതിയ സ്വകാര്യത നയം മരവിപ്പിച്ചതായി വാട്സ്ആപ്പ് ഡല്‍ഹി ഹൈക്കോടതിയെ അറിയിച്ചു. ഇന്ത്യയുടെ ഡാറ്റ പ്രൊട്ടക്ഷന് ബില് പ്രാബല്യത്തില് വരുന്നതു വരെ താത്ക്കാലികമായാണ് മരവിപ്പിച്ചത്. പുതിയ സ്വകാര്യത നയം അംഗീകരിക്കാന് ഉപയോക്താക്കളെ…


കുവൈറ്റില് വന്‍വ്യാജമദ്യ വേട്ട\nFirst Published Dec 22, 2016, 7:09 PM IST\nമന്ത്രിസഭയുടെ ഉത്തരവ് 3646-2012-പ്രകാരം ഉന്നത ഉദ്ദ്യോഗസ്ഥരുടെ മേല് നോട്ടത്തിലായിരിക്കണം പിടികൂടുന്ന മദ്യശേഖരം നശിപ്പിക്കേണ്ടത്. ഇതനുസരിച്ച്, കുറ്റാന്വേഷണ ഡയറക്ടര് ജനറല് മേജര് ജനറല് ഫഹദ് അല്ദൊസാരിയുടെ നിര്ദേശാനുസരണം കഴിഞ്ഞ രണ്ടു ദിവസങ്ങളിലായി 23,663 ബോട്ടില്മദ്യമാണ് അധികൃതര്നശിപ്പിച്ചത്. ചൊവ്വാഴ്ച 9,091 ബോട്ടിലും ഇന്നലെ 14,572 ബോട്ടില്മദ്യവുമാണ് നശിപ്പിച്ചതെന്ന് മേജര്ജനറല്ദൊസാരി വയക്തമാക്കി. 15 അംഗ അന്വേഷണ സംഘം കുവൈറ്റിലെ എല്ലാ ഗവര്ണറേറ്റുകളിലും നടത്തിയ പരിശോധനകളിലാണ് വലിയ അളവിലുള്ള വ്യാജ മദ്യ ശേഖരം പിടികൂടാനായത്.\nവഫ്റയിലെ അനധികൃത മദ്യനിര്മാണ ശാലയില്പോലീസ് നടത്തിയ റെയ്ഡില്12 ബാരല്മദ്യവും അവ നിര്മ്മിക്കാന്ഉപയോഗിക്കുന്ന മറ്റ് അനുബന്ധ സാമഗ്രികളും പോലീസ് കണ്ടെടുത്തിരുന്നു. കഴിഞ്ഞ ഏതാനും മാസങ്ങളിലായി അധികൃതരുടെ പരിശോധനയില്മദ്യം കൂടാതെ നിരവധി വന്മയക്ക്മരുന്ന് ശേഖരവും പിടികൂടിയിട്ടുണ്ട്.\nഇന്ത്യാക്കാരുള്‍പ്പെടെയുള്ള പ്രത്യേകിച്ച് മലയാളികള് ഏറെ താമസിക്കുന്ന പ്രദേശങ്ങളില് വ്യാജവാറ്റും അനധികൃത മദ്യവില്പനയും നടക്കുന്നതായി റിപ്പോര്ട്ടുകളുണ്ട്. അടുത്തകാലത്തായി അധികൃതര്നടത്തിയ പരിശോധനയില്നിരവധി ഇന്ത്യക്കാര്ഉള്പ്പെടെയുള്ളവര്പിടിക്കപ്പെട്ടുകയും ചെയ്തിരുന്നു.\nLast Updated Oct 5, 2018, 2:40 AM IST


തട്ടിക്കൊണ്ടു പോകപ്പെട്ട ഖത്തര് വ്യവസായിയെ മോചിപ്പിച്ചു |kidnapped qatar businessmen released\nHome Gulf Qatar തട്ടിക്കൊണ്ടു പോകപ്പെട്ട ഖത്തര് വ്യവസായിയെ മോചിപ്പിച്ചു\nദോഹ: നാട്ടില് നിന്നും അജ്ഞാത സംഘം തട്ടിക്കൊണ്ടുപോയ പ്രവാസി വ്യവസായിയും തൂണേരി മുടവന്തേരി സ്വദേശിയുമായ ഖത്തറിലെ സൾഫർ കെമിക്കൽ കമ്പനി ഉടമ എം.ടി.കെ. അഹമ്മദിനെ മോചിപ്പിച്ചു. തട്ടിക്കൊണ്ടു പോയ ക്വട്ടേഷന് സംഘം ഇന്ന് വൈകുന്നേരത്തോടെ അഹമ്മദിനെ വടകരയില് കൊണ്ട് വന്ന് ഇറക്കി വിടുകയായിരുന്നുവെന്ന് ഖത്തറിലുള്ള സഹോദരന് അഷ്‌റഫ് ഗള്‍ഫ് മലയാളിയോട് അറിയിച്ചു.\nശനിയാഴ്ച രാവിലെ 5.20 ഓടെയാണ് മുടവന്തേരിയിലെ വീട്ടില് നിന്ന് പള്ളിയിലേക്ക് പോകുന്ന വഴിയില് സ്‌കൂട്ടര് തടഞ്ഞ് നിര്‍ത്തി അഹമ്മദിനെ ബലമായി കാറില് പിടിച്ചു കയറ്റി തട്ടിക്കൊണ്ടുപോയത്. പോലിസ് ഇതുമായി ബന്ധപ്പെട്ട് ഏതാനും പേരെ ചോദ്യം ചെയ്യാന് കസ്റ്റിഡിയിലെടുത്തിരുന്നു. അന്വേഷണം ഊര്‍ജിതമാകുന്നതിനിടെയാണ് പ്രതികള് തന്നെ അഹമ്മദിനെ മോചിപ്പിച്ചത്. സംഭവം സംബന്ധിച്ച് കൂടുതല് വിശദാംശങ്ങള് ലഭ്യമായിട്ടില്ല.\nഅഹമ്മദിന്റെ മോചനവുമായി ബന്ധപ്പെട്ട് ഖത്തര് ഇന്ത്യന് എംബസിയിലെ ഫസ്റ്റ് സെക്രട്ടറി ഇന്ന് അഹമ്മദിന്റെ സഹോദരങ്ങളുമായി സംസാരിച്ചിരുന്നു. സംഭവത്തിന്റെ മുഴുവന് വിവരങ്ങളും ഇന്ത്യന് എംബസി ഖത്തര് ആഭ്യന്തര മന്ത്രാലയത്തെ ധരിപ്പിച്ചിട്ടുണ്ട്. അഹമ്മദിനെ കണ്ടെത്തണമെന്നാവശ്യപ്പെട്ട് ഇന്ന് നാദാപുരത്ത് നാട്ടുകാരും ബന്ധുക്കളും പ്രതിഷേധ ധര്‍ണയും സംഘടിപ്പിച്ചിരുന്നു. കെ മുരളീധരന് എം പി അഹമ്മദിന്റെ വീട് സന്ദര്‍ശിക്കുകയും ചെയ്തു.\nPrevious articleരോഗശയ്യയില് കിടക്കുന്ന ഉമ്മയെ ഒരു നോക്ക് കാണാനുള്ള അവസരം പോലും തടയാന് ശ്രമിച്ച് യുപി സര്‍ക്കാര്; സിദ്ദീഖ് കാപ്പന് ജാമ്യം ലഭിച്ചത് ഇങ്ങനെ\nNext articleപ്രവാസി വ്യവസായി ബി ആര് ഷെട്ടിയുടെ ലോകത്തെ മുഴുവന് ആസ്തികളും മരവിപ്പിക്കാന് ഉത്തരവ്\nഖത്തര് പ്രവാസി വ്യവസായിയെ തട്ടിക്കൊണ്ടുപോയ കേസില് ഒരാള് അറസ്റ്റില്


പാനമാ വെളിപ്പെടുത്തല്; രമണ് സിങ്ങിനെതിരെ നടപടി ആവശ്യപ്പെട്ട് കോണ്‍ഗ്രസ് • ഇ വാർത്ത | evartha\nപാനമാ വെളിപ്പെടുത്തല്; രമണ് സിങ്ങിനെതിരെ നടപടി ആവശ്യപ്പെട്ട് കോണ്‍ഗ്രസ്\nevartha Desk July 30, 2017, 2:39 pm July 30, 2017\nന്യൂഡല്‍ഹി: പാനമാ വെളിപ്പെടുത്തലുകളുമായി ബന്ധപ്പെട്ട വിവാദത്തില് ഉള്‍പ്പെട്ട ഛത്തീസ്ഗഡ് മുഖ്യമന്ത്രി രമണ് സിങ്ങിനെതിരെ നടപടി വേണമെന്ന ആവശ്യവുമായി കോണ്‍ഗ്രസ് രംഗത്ത്. ‘അഴിമതി നടത്തുകയോ നടത്താന് അനുവദിക്കുകയൊ ചെയ്യില്ലെന്ന’ പ്രധാനമന്ത്രി നരേന്ദ്രമോദിയുടെ നിലപാടിനു വിരുദ്ധമാണ് രമണ് സിങ്ങിനെ തുടരാന് അനുവദിക്കുന്നതെന്ന് കോണ്‍ഗ്രസ് ആരോപിച്ചു.\nരമണ്‍സിങ്ങിന്റെ അഴിമതി പ്രധാനമന്ത്രി കാണില്ലെന്നാണ് കോണ്‍ഗ്രസ് നേതാവ് പി.എല് പുനിയ പറഞ്ഞത്. രമണ്‍സിങ്ങിന്റെയും മക്കളുടെയും പേരുകള് പാനമ പേപ്പറില് പരാമര്‍ശിച്ചിട്ടും രമണ് സിങ്ങിനെതിരെ യാതൊരു നടപടിയുമില്ലെന്നും പുനിയ വിമര്‍ശനമുന്നയിച്ചു.\nപാനമ പേപ്പറില് പേരുവന്നതിനെ തുടര്‍ന്ന് പാക് പ്രധാനമന്ത്രിക്കെതിരെ വരെ നടപടിയെടുത്തു. പക്ഷേ ഇവിടെ ഇന്ത്യയില് ആരോപണം ഒരു മുഖ്യമന്തിക്ക് എതിരെ ആയിരുന്നിട്ടു പോലും നടപടിയെടുക്കുന്നില്ലെന്ന് പുനിയയും മറ്റൊരു കോണ്‍ഗ്രസ് നേതാവായ ഷക്കീല് അഹമ്മദും അഭിപ്രായപ്പെട്ടു.\nരമണ് സിങ്ങിനെതിരെ നടപടിയുണ്ടാകാത്തതില് പ്രധാനമന്ത്രിക്കെതിരെ വിമര്‍ശനവുമായി കോണ്‍ഗ്രസ് ഉപാധ്യക്ഷന് രാഹുല് ഗാന്ധി നേരത്തെ രംഗത്തുവന്നിരുന്നു. കഴിഞ്ഞ ദിവസം ഛത്തീസ്ഗഡില് നടന്ന കോണ്‍ഗ്രസ് റാലിയില് രമണ്‍സിങ്ങിനെതിരെയും പ്രധനമന്ത്രിക്കെതിരെയും രൂക്ഷമായ ആരോപണങ്ങളാണ് രാഹുല്‍ഗാന്ധി ഉയര്‍ത്തിയത്. അഴിമതിക്കെതിരെ ശബ്ദിക്കുന്ന പ്രധാനമന്ത്രി പക്ഷെ രമണ് സിങ്ങിന്റെ അഴിമതി കാണുന്നില്ലെന്നും രാഹുല് പറഞ്ഞിരുന്നു.\nബിജെപിയുടെ നെഞ്ചിൽ തീകോരിയിട്ട് പ്രദേശിൽ സമാജ് വാദി പാർട്ടി- ബിഎസ്പി സഖ്യം; സംയുക്ത വാർത്താസമ്മേളനം ഇന്ന്


മഡോണ ഡെല്ല സെഗിയോള - വിക്കിപീഡിയ\nമഡോണ ഡെല്ല സെഗിയോള\n(Madonna della seggiola എന്ന താളിൽ നിന്നും തിരിച്ചുവിട്ടതു പ്രകാരം)\n71 cm × 71 cm (28 in × 28 in)\n1513-1514-ൽ ഇറ്റാലിയൻ നവോത്ഥാന കലാകാരൻ റാഫേൽ വരച്ച ഒരു മഡോണ ചിത്രമാണ് മഡോണ ഡെല്ല സെഗിയോള. ഈ ചിത്രം ഫ്ലോറൻസിലെ പാലാസോ പിറ്റി ശേഖരത്തിൽ സൂക്ഷിച്ചിരിക്കുന്നു. മറിയ കുഞ്ഞായ ക്രിസ്തുവിനെ ആലിംഗനം ചെയ്യുകയും അല്പം കൂടി വളർന്ന ശിശുവായ യോഹന്നാൻ സ്നാപകൻ രണ്ടുപേരെയും നിരീക്ഷിക്കുന്നതായി ചിത്രീകരിച്ചിരിക്കുന്നു. ചിത്രത്തിന്റെ രൂപകൽപ്പന അതേ കാലഘട്ടത്തിലെ മഡോണ ഡെല്ലാ ടെൻഡ എന്ന ചിത്രവുമായി സാമ്യമുള്ളതായി കാണപ്പെടുന്നു.\nറോമൻ കാലഘട്ടത്തിൽ വരച്ച ഈ മഡോണയ്ക്ക് ഇതേ വിഷയത്തിലെ മുൻ ഫ്ലോറൻ‌ടൈൻ ചിത്രങ്ങളുടെ കർശനമായ ജ്യാമിതീയ രൂപവും രേഖീയ ശൈലിയും കാണപ്പെടുന്നില്ല. പകരം, ചിത്രത്തിലെ ഊഷ്മള നിറങ്ങൾ ടിഷ്യന്റെയും റാഫേലിന്റെയും വിപരീതശൈലിയിൽ ചിത്രീകരിച്ചിരുന്ന സെബാസ്റ്റ്യാനോ ഡെൽ പിയോംബോയുടെ സ്വാധീനം സൂചിപ്പിക്കുന്നതായി തോന്നുന്നു.\nറോമിൽ വച്ച് റാഫേൽ വരച്ച ഈ ചിത്രം ഒരുപക്ഷേ സ്റ്റാൻസാ ഡി എലിയോഡോറോ പൂർത്തിയായ ഉടനെ ചിത്രീകരിച്ചതാകണം. താമസിയാതെ മെഡിഷ്യൻ ശേഖരത്തിലേക്ക് കടന്ന ഈ ചിത്രം 1589 ആയപ്പോഴേക്കും അവിടെ ഉണ്ടായിരുന്നെങ്കിലും പതിനെട്ടാം നൂറ്റാണ്ട് മുതൽ പിറ്റിയിലാണ്. 1799-ൽ നെപ്പോളിയൻ സൈന്യം ഇത് പാരീസിലേക്ക് കൊണ്ടുപോയെങ്കിലും 1815-ൽ ഫ്ലോറൻസിലേക്ക് തിരികെ കൊണ്ടുവന്നു.\nപുരാതന, വെനീഷ്യൻ വിദ്യാലയത്തിലെ ടിഷ്യൻ, സെബാസ്റ്റ്യാനോ ഡെൽ പിയോംബോ എന്നിവരുടെ സ്വാധീനത്തിൽ റാഫേൽ ചിത്രീകരിച്ച ഒരു പ്രശസ്ത ചിത്രം ആയിരുന്നു ഇത്. ഒരു "ടോണ്ടോ" യുടെ രൂപം തന്നെ ഫ്ലോറൻസിന്റെ ഓർമ്മപ്പെടുത്തലാണ്. മാത്രമല്ല ക്വാട്രോസെന്റോയുടെ അഭിരുചികളിലേക്ക് നമ്മെ തിരികെ കൊണ്ടുപോകുന്നു ടോണ്ടോയുടെ രൂപത്തിൽ, കലാകാരൻ ചിത്രത്തിന്റെ രൂപരേഖയുമായി പ്രതിഛായ സ്വാംശീകരിച്ചുകൊണ്ട് വളവുകൾക്ക് പ്രാധാന്യം കൊടുത്തുകൊണ്ട് അനുരൂപപ്പെടുത്തുകയും ചെയ്യുന്നു. വൃത്തിനകത്തുള്ള പ്രതിഛായകൾ കൂടുതൽ പരസ്പരം ബന്ധപ്പെട്ടിരിക്കുന്നു. ഈ ഗ്രൂപ്പിംഗ്, ടോണ്ടോയുടെ പൂർണ്ണമായ ചുറ്റളവ് വാത്സല്യത്തിന്റെ കേന്ദ്രവുമായി പൊരുത്തപ്പെടുന്നു. കുട്ടിയായ ക്രിസ്തു ചിത്രത്തിന്റെ ആത്മീയ കേന്ദ്രമായി കാണപ്പെടുന്നു. നിറത്തിന്, വ്യക്തത ഉണ്ടായിരുന്നിട്ടും, വൈദഗ്ദ്ധ്യത്തോടെ വ്യക്തിപരവുമായ ഊഷ്മളതയോടെ റാഫേൽ ചിത്രസംയോജനവും നൽകുന്നു.\nനവോത്ഥാനകാല ഇറ്റലിയിലെ ചിത്രകാരനും ശില്പിയുമായിരുന്നു റാഫേൽ. പിതാവായ ജിയോവാനി സാന്റി ഡ്യൂക്കിന്റെ കൊട്ടാരം ചിത്രകാരനായിരുന്നു. പിതാവ് തന്നെയായിരുന്നു റാഫേലിന്റെ ആദ്യ ഗുരു. പതിനഞ്ചാം വയസ്സിൽ റാഫേൽ പ്രശസ്ത ചിത്രകാരനായിരുന്ന പിയെട്രോ പെറുഗിനോയുടെ കീഴിൽ പരിശീലനം നേടി. 1502-ൽ പെറുഗിനോയുടെ ശിഷ്യനായിരുന്ന പിന്റുറിക്ക്യോയുടെ ക്ഷണം സ്വീകരിച്ച് റാഫേൽ സിയേനയിലേക്ക് പോയി. 1504-ലെ കന്യകയുടെ വിവാഹം (Wedding of the Virgin) ആണ് അദ്ദേഹത്തിന്റെ ആദ്യത്തെ പ്രധാന രചനയായി കണക്കാക്കുന്നത്. റാഫേൽ തന്റെ ജീവിതത്തിന്റെ അവസാനത്തെ 12 വർഷങ്ങൾ കഴിച്ചുകൂട്ടിയതും പ്രശസ്തമായ രചനകളിലധികവും നടത്തിയതും റോമിൽ വച്ചായിരുന്നു. രൂപത്തിന്റെ വ്യക്തത, രചനാരീതി, മനുഷ്യന്റെ ആഡംബരത്തിന്റെ നിയോപ്ലാറ്റോണിക് ആദർശത്തിന്റെ ദൃശ്യനേട്ടം എന്നിവയിലൂടെ അദ്ദേഹത്തിന്റെ ചിത്രങ്ങൾ പ്രശംസിക്കപ്പെടുന്നു. റാഫേൽ ഒരു "നാടോടികളുടെ" ജീവിതം നയിച്ചു, വടക്കൻ ഇറ്റലിയിലെ വിവിധ കേന്ദ്രങ്ങളിൽ പ്രവർത്തിച്ചിരുന്നു. 1504 മുതൽ ഫ്ലോറൻസിൽ കൂടുതൽ സമയം ചെലവഴിച്ചു.\n↑ "Madonna della Seggiola (Sedia) by RAFFAELLO Sanzio". www.wga.hu. ശേഖരിച്ചത് 2019-07-23.\n↑ On Neoplatonism, see Chapter 4, "The Real and the Imaginary", in Kleinbub, Christian K., Vision and the Visionary in Raphael, 2011, Penn State Press, ISBN 0271037040, 9780271037042\n"https://ml.wikipedia.org/w/index.php?title=മഡോണ_ഡെല്ല_സെഗിയോള&oldid=3256509" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 14:34, 11 ഡിസംബർ 2019.